അപ്പര്‍സര്‍ക്യൂട്ടിലെത്തിയ പെന്നി സ്റ്റോക്കുകള് അറിയാം - penny stocks that are locked in upper circuit - Samayam Malayalam\npenny stocks that are locked in upper circuit\nഅപ്പര്‍സര്‍ക്യൂട്ടിലെത്തിയ പെന്നി സ്റ്റോക്കുകള് അറിയാം\nSangeetha Ks | DSIJ | Updated: Mar 14, 2022, 2:38 PM\nഎസ്ആന്റ്പി ബിഎസ്ഇ സെന്‍സെക്‌സ് 343 പോയിന്റുകള് നേട്ടത്തോടെ 55,893.40ലെത്തി. എച്ച്ഡിഎഫ്‌സി ബാങ്ക് , ഇന്‍ഫോസിസ്, ഐസിഐസിഐ ബാങ്ക്, ആക്‌സിസ് ബാങ്ക് , എസ്ബിഐ ഓഹരികള് നേട്ടമുണ്ടാക്കി. ബിഎസ്ഇ മിഡ്ക്യാപ് 144 പോയിന്റുകള് ഇടിഞ്ഞ് 23,165.64ലാണ് വ്യാപാരം തുടരുന്നത്. ബിഎസ്ഇ സ്‌മോള് ക്യാപ് 24 പോയിന്റുകള് ഉയര്‍ന്ന് പച്ചതൊട്ടുകൊണ്ട് 27,166.12ലാണ് എത്തിയത്.\nഏഷ്യന് വിപണികള്‍ക്ക് പിന്നാലെ ഇന്ത്യന് സൂചികകളും രാവിലെ നേട്ടത്തോടെയാണ് വ്യാപാരം ആരംഭിച്ചത്. ക്രൂഡ് വില വര്‍ധന ആഭ്യന്തര വിലനിലവാരത്തെയും സമ്പദ് വ്യവസ്ഥയെയും ബാധിക്കുന്നത് എങ്ങിനെയാണെന്ന് ഉറ്റുനോക്കുകയാണ് നിക്ഷേപകര്.വെള്ളിയാഴ്ച ഇന്ത്യന് ഓഹരി വിപണിയില് ആകെ 2,263.90 കോടി രൂപയാണ് വിദേശ പോര്‍ട്ട്‌ഫോളിയോകളില് നിക്ഷേപിച്ചത്.അതേസമയം ആഭ്യന്തരമാര്‍ക്കറ്റില് 1686.85 കോടിരൂപയുടെ വാങ്ങലുകളാണ് ആകെ നടന്നത്.\nഎസ്ആന്റ്പി ബിഎസ്ഇ സെന്‍സെക്‌സ് 343 പോയിന്റുകള് നേട്ടത്തോടെ 55,893.40ലെത്തി. എച്ച്ഡിഎഫ്‌സി ബാങ്ക് , ഇന്‍ഫോസിസ്, ഐസിഐസിഐ ബാങ്ക്, ആക്‌സിസ് ബാങ്ക് , എസ്ബിഐ ഓഹരികള് നേട്ടമുണ്ടാക്കി.\nബിഎസ്ഇ മിഡ്ക്യാപ് 144 പോയിന്റുകള് ഇടിഞ്ഞ് 23,165.64ലാണ് വ്യാപാരം തുടരുന്നത്. ബിഎസ്ഇ സ്‌മോള് ക്യാപ് 24 പോയിന്റുകള് ഉയര്‍ന്ന് പച്ചതൊട്ടുകൊണ്ട് 27,166.12ലാണ് എത്തിയത്.\nട്രെന്റായി ഡെല്‍റ്റ കോര്‍പ്പ് ഓഹരികള്\nനിഫ്റ്റി 50 സൂചിക 72 പോയിന്റുകള് നേടികൊണ്ട് 16,702.85ല് വ്യാപാരം തുടരുന്നു. നിഫ്റ്റി ബാങ്ക് 399 പോയിന്റുകള് കുതിച്ചുചാടി 34,945.55ലെത്തി. നിഫ്റ്റി 50 സൂചികയില് എച്ച്ഡിഎഫ്‌സി ബാങ്ക്,ഐസിഐസിഐ ബാങ്ക്, ആക്‌സിസ് ബാങ്ക്,എസ്ബിഐ,ഇന്‍ഫോസിസ് ഓഹരികള് നേട്ടത്തിലാണ്. ഐഓസി,ടാറ്റാ മോട്ടോഴ്‌സ്,ഹിന്ദുസ്ഥാന് യൂനിലിവര്,ബിപിസിഎല്,എച്ച്ഡിഎഫ്‌സി ലൈഫ് ഇന്‍ഷൂറന്‍സ് ഓഹരികള് നഷ്ടത്തിലാണ്.\nAlso Read : വീണ്ടും കൂപ്പു കുത്തി പേടിഎം; കടുത്ത നഷ്ടം നേരിട്ട് നിക്ഷേപകര്\nഇന്ന് അപ്പര് സര്‍ക്യൂട്ടിലെത്തിയ പെന്നി ഓഹരികള് താഴെ നല്‍കുന്നു. വരും സെഷനുകളില് ലാഭത്തിനായി ഇവയെ വാച്ച് ലിസ്റ്റില് സൂക്ഷിക്കാവുന്നതാണ്.\nഓഹരി വിപണിയില് പുതിയ ആളാണോ? 1986 മുതല് ഇന്ത്യയിലെ ഒന്നാം നമ്പര് നിക്ഷേപ മാസികയായ 'ദലാല് സ്ട്രീറ്റ് ഇന്‍വെസ്റ്റ്മെന്റ് ജേണലിന്റെ' കൂടെ വിപ്ലവകരമായ 'ആദ്യ ചുവട്' വയ്ക്കാം. കൂടുതല് അറിയാന് ഇവിടെ ക്ലിക്ക് ചെയ്യുക.\n(Disclaimer: This above is third party content and TIL hereby disclaims any and all warranties, express or implied, relating to the same. TIL does not guarantee, vouch for or endorse any of the above content or its accuracy nor is responsible for it in any manner whatsoever. The content does not constitute any investment advice or solicitation of any kind. Users are advised to check with certified experts before taking any investment decision and take all steps necessary to ascertain that any information and content provided is correct, updated and verified.\n(ഈ ലേഖനം ടൈംസ് ഇൻറർനെറ്റ് ലിമറ്റഡിൻേറതല്ല. ഇതിൽ പരമാർശിക്കുന്ന വിവരങ്ങൾക്ക് കമ്പനിക്ക് യാതൊരു ഉത്തരവാദിത്തവും ഉണ്ടായിരിക്കില്ല. ഇതിലെ ഉള്ളടക്കം നിക്ഷേപം നടത്തുന്നതിനുള്ള ഉപദേശമല്ല. നിക്ഷേപം നടത്തുന്നതിന് മുമ്പ് വിവരങ്ങൾ ശരിയാണെന്നും ആധികാരികമാണെന്നും നിക്ഷേപകർ ഉറപ്പാക്കണം. ഇതിന് സർട്ടിഫൈഡ് ബ്രോക്കർമാരുടെ സഹായം തേടാം.)\nആര്‍ട്ടിക്കിള് ഷോട്രെന്റായി ഡെല്‍റ്റ കോര്‍പ്പ് ഓഹരികള്\nWeb Title : penny stocks that are locked in upper circuit\nവയനാട് വയനാട്ടില് കാലവര്‍ഷം ശക്തമാവുന്നു; കാരാപ്പുഴയില് കണ്‍ട്രോള് റൂം തുറന്നു; കൂടുതല് മഴ ലഭിച്ചത് അമ്പലവയലില്


കൈലാസ നെറുകയിലെത്തുമ്പോൾ യാത്രികർ സ്വയം ചോദിക്കും‘മരണത്തെ ഭയപ്പെടുന്നതെന്തിന് ?’സ്വാമി സന്ദീപാനന്ദ ഗിരിയുടെ കൈലാസയാത്രാനുഭവങ്ങൾ | Kailasa Trip\nWednesday 03 November 2021 04:03 PM IST\nധെറാപുക്കിലെ ബുദ്ധസ്തൂപങ്ങൾ. കൈലാസത്തിന്റെ വടക്കു ഭാഗത്തു നിന്നു പകർത്തിയ ചിത്രം , വലത് സന്ദീപാനന്ദ ഗിരി\nയാത്രയ്ക്ക് ഒരു ലക്ഷ്യമേയുള്ളൂ – ഹിമശൈലത്തിന്റെ നെറുകയിൽ നിലകൊള്ളുന്ന കൈലാസം കാണുക. അതിനു മഞ്ഞു മൂടിയ മലകളിലൂടെ നടക്കണം. വിശപ്പും ദാഹവും സഹിച്ച്, ഊണും ഉറക്കവുമൊഴിഞ്ഞാണ് നടത്തം. മനസ്സെത്തുന്നിടത്തു ശരീരവും ശരീരത്തിനൊപ്പം മനസ്സും സഞ്ചരിക്കണം, എങ്കിലേ യാത്ര എളുപ്പമാകൂ. അങ്ങനെ കഠിനപാതകളിലൂടെ അൻപത്തിനാലു കിലോമീറ്റർ നടന്ന് മഹാപർവതത്തിന്റെ ശിരസ്സിലെത്തുമ്പോൾ യാത്രികരുടെ മനസ്സിൽ ഒരു ചോദ്യമുയരുന്നു; ‘‘മരണത്തെ ഭയപ്പെടുന്നതെന്തിന് ?’’ യുഗങ്ങളോളം എത്രയോ പണ്ഡിതന്മാരുടെ ഉറക്കം കെടുത്തിയ ഈ ചോദ്യം കൈലാസം പൂകുന്നവർക്കുള്ള സമ്മാനമാണ്. പതിനേഴു തവണ ഈ സമ്മാനം കരസ്തമാക്കിയ സന്യാസിയാണ് സന്ദീപാനന്ദ ഗിരി. ബ്രഹ്മപുത്ര നദിക്കു കുറുകെ പാലം വരുന്നതിനു മുൻപു കൈലാസ യാത്ര തുടങ്ങിയതാണ് സ്വാമി. കാഠ്മണ്ഡുവിൽ നിന്നു ലാൻഡ് ക്രുയിസറിൽ കയറിയും ചങ്ങാടത്തിലിരുന്ന് ബ്രഹ്മപുത്ര കടന്നും സന്ദീപാനന്ദ ഗിരി കൈലാസത്തിലേക്കു പോയിട്ടുണ്ട്.\nനേപ്പാളിലെ ന്യാലം മുതൽ ടിബറ്റിൽ സ്ഥിതി ചെയ്യുന്ന കൈലാസത്തിന്റെ താഴ്‌വാരം വരെയുള്ള നടപ്പാതയിൽ സന്ദീപാനന്ദ ഗിരി കണ്ടതും കേട്ടതും അനുഭവിച്ചതുമായ അദ്ഭുതങ്ങൾ നിരവധി. ഹിമാലയത്തിന്റെ മുക്കും മൂലയും വർണിച്ച് ആ ദൃശ്യങ്ങൾ വാക്കുകളിലൂടെ കാണിച്ചു തന്നു സഞ്ചാരപ്രിയനായ ആ തീർഥാടകൻ. കൈലാസ ദർശനം നടത്തുകയെന്ന ആഗ്രഹം ബാക്കിയാക്കി വിട പറഞ്ഞവരിലൊരാളാണ് ജവഹർലാൽ നെഹ്റു. ആരോഗ്യപരമായ പ്രശ്നങ്ങളാൽ കൈലാസമെന്ന സ്വപ്നം മനസ്സിലൊതുക്കി ജീവിക്കുകയാണ് വിഷ്ണു നാരായണൻ നമ്പൂതിരി. ഇതുപോലെ എത്രയോ ആളുക ൾ കൈലാസയാത്ര ആഗ്രഹിച്ച് നിരാശപ്പെട്ടിട്ടുണ്ട്.\nമാനസസരോവറിന്റെ തീരത്തു നിന്നാൽ കൈലാസ പർവതത്തിന്റെ മുകൾഭാഗം കാണാം\nകൈലാസത്തിൽ എത്തിച്ചേരുക എന്നതു മഹാഭാഗ്യമാണ്. ധനമുണ്ടായതുകൊണ്ടോ അധികാരമുള്ളതുകൊണ്ടോ ആ ഭാഗ്യം ലഭിക്കണമെന്നില്ല. മഹേശ്വരന്റെ പീഠം നേരിൽ കാണാൻ യോഗമുള്ളവർക്ക് അതാതു സമയത്ത് അതിനുള്ള അവസരം വന്നു ചേരും; അനുഭവങ്ങൾ അനവധി. ഓരോരുത്തരെയും കൈലാസത്തിൽ എത്തിക്കുന്നതിനു പിന്നിൽ ഒരു നിർണായക ശക്തിയുണ്ട്. കൃത്യ സമയത്ത് അത് യാത്രികരിലേക്ക് അനുഗ്രഹമായി വന്നണയുന്നു.\nസാഗ കഴിഞ്ഞ് ബ്രഹ്മപുത്ര\nതപോവന സ്വാമികളുടെ കുറിപ്പിൽ നിന്നാണ് കൈലാസ യാത്രയെക്കുറിച്ച് അറിയുന്നത്. ഒരു മാസം നീണ്ട ഏകാന്ത യാത്ര. ഉള്ളിൽ ഭയമുള്ളവർക്ക് ഭയം ഇരട്ടിയാകും. ഈശ്വരപ്രേമം കൈമുതലായവർക്ക് ആ പ്രേമം ഇരട്ടിയാകും – തപോവന സ്വാമിയുടെ വാക്കുകൾ. അതു വായിച്ചപ്പോൾ മുതൽ കൈലാസ ദർശനത്തിനായി ഉപാസനയാരംഭിച്ചു. ഇക്കാലത്ത് കാശികാനന്ദഗിരി കൈലാസത്തിൽ പോയി വന്നു. പരമ്പരാഗത പാതകളിലൂടെ നടന്നാണ് അദ്ദേഹം കൈലാസത്തിലെത്തിയത്. ടിബറ്റിനു മേൽ ചൈനയുടെ പിടി മുറുകിയിട്ടില്ലാത്ത കാലമായിരുന്നു അത്.\n1998ലാണ് ആദ്യത്തെ കൈലാസ യാത്ര. കേരളത്തിൽ നിന്നു നേരേ ഡൽഹി. ഡൽഹിയിൽ നിന്നു കാഠ്മണ്ഡ‍ു. അവിടെ നിന്നു ബസ്സിൽ ക യറി തുടർയാത്ര. താത്തോപാനി എന്ന സ്ഥലത്ത് എത്തണമെങ്കിൽ പൊടോക്കൊസി നദി കടക്കണം. ടിബറ്റ് – നേപ്പാൾ അതിർത്തിയിലുള്ള ആ നദി കടന്ന് ബസ്സിൽ പോയത് വലിയൊരു അനുഭവമായി.\nതാത്തോപാനിയിലായിരുന്നു ഇമിഗ്രേഷൻ പോ യിന്റ്. അവിടെ വച്ച് പാസ്പോർട്ട് പരിശോധിച്ചു. താത്വപ്പാനി കഴിഞ്ഞാൽ സഞ്ചാര യോഗ്യമായ റോഡുണ്ടായിരുന്നില്ല. ടിബറ്റ് വംശജർ ഓടിക്കുന്ന ലാൻഡ് ക്രുയിസർ ജീപ്പുകളാണ് കൈലാസ യാത്രികർക്ക് ആശ്രയം. ഒരു ജീപ്പിൽ നാലു പേർക്ക് ഇരിക്കാം. വഴികാട്ടിയായി ‘ഷെർപ്പ’യും കൂടെയുണ്ടാകും. താത്തോപാനി കഴിഞ്ഞാൽ ന്യാലം എന്ന സ്ഥലമാണ് അടുത്ത േസ്റ്റാപ്പ്. ടിബറ്റൻ പീഠഭൂമിയുടെ സൗന്ദര്യം ശരിക്കും ആസ്വദിക്കാവുന്ന സ്ഥലമാണു ന്യാലം. മൺതിട്ടകളായി രൂപപ്പെട്ട ഭൂമിയിൽ എപ്പോഴാണ് മഞ്ഞു പെയ്യുകയെന്ന് പറയാനാവില്ല. എപ്പോഴാണ് വെയിൽ വരുകയെന്നും പ്രവചിക്കാനാവില്ല. മണ്ണിടിഞ്ഞും വെള്ളപ്പാച്ചിലിലും ഉണ്ടായ കുണ്ടും കുഴികളുമാണ് റോഡുകൾ. കുന്നിൻ ചെരിവുകളിലൂടെ ലാൻഡ് ക്രുയിസറിൽ ആടിയുലഞ്ഞുള്ള യാത്ര വല്ലാത്ത ദുരിതം തന്നെയായിരുന്നു.\nടെന്റുകളിലും മണ്ണുകൊണ്ടു മേൽക്കൂര മേഞ്ഞ താത്കാലിക ഷെഡ്ഡുകളിലുമാണ് കൈലാസത്തിലെ അന്തിയുറക്കം\nമഞ്ഞും തണുത്ത കാറ്റുമാണ് ടിബറ്റിലെ കാലാവസ്ഥ. അതുമായി പൊരുത്തപ്പെടാൻ കന്നി യാത്രക്കാർക്ക് അന്നും ഇന്നും ഒരേപോലെ ബുദ്ധിമുട്ടാണ്. എണ്ണയിൽ പുഴുങ്ങിയ വിഭവങ്ങളായിരുന്നു പണ്ടു കാലത്തെ യാത്രയിൽ മറ്റൊരു വെല്ലുവിളി. വിശന്നു പൊരിഞ്ഞപ്പോൾ നിവൃത്തിയില്ലാതെ അതു വാങ്ങിക്കഴിച്ചു. കൈലാസം കണ്ടു മടങ്ങുന്നതുവരെയുള്ള ഇരുപതു ദിവസങ്ങൾ അക്കാലത്ത് യാത്രികരെ സംബന്ധിച്ചിടത്തോളം വലിയ കഷ്ടപ്പാടുകളുടേതായിരുന്നു.\nകൈലാസ യാത്രികർ ശരീരം ശക്തിപ്പെടുത്താനായി യോഗയും വ്യായാമങ്ങളും ചെയ്യാറുണ്ട്. ടിബറ്റിലെ അന്തരീക്ഷവും കേരളത്തിൽ നിന്നു വരുന്നവരുടെ ശരീരവുമായി പൊരുത്തപ്പെടാൻ അൽപ്പം സമയമെടുക്കും. അതിനായി ന്യാലത്ത് രണ്ടു ദിവസം താമസിക്കുകയാണു പതിവ്. ചെറിയ കടകളും കുറച്ച് ആശ്രമങ്ങളും മാത്രമുള്ള സ്ഥലമായിരുന്നു അക്കാലത്തെ ന്യാലം.\nന്യാലത്തു നിന്നുള്ള യാത്ര സാഗയിലാണ് ചെന്നവസാനിക്കുക. മഞ്ഞു പെയ്തു തുടങ്ങിയാൽ മഞ്ഞിന്റെ കൂടാരമായി മാറുന്ന സ്ഥലമാണു സാഗ. താമസിക്കാൻ ടെന്റുകളാണ് ഒരുക്കിയിരുന്നത്. മണ്ണുകൊണ്ടു നിർമിച്ച ചുമരും മേൽക്കൂരയുമുള്ള ചെറിയ കുടിലുകളായിരുന്നു മറ്റു താമസ സ്ഥലങ്ങൾ. സോക്സും ഷൂസും കമ്പിളിയുമുണ്ടെങ്കിലും രാത്രികളിൽ തണുപ്പ് ശരീരത്തിലേക്ക് അരിച്ചിറങ്ങും. ന ന്നായി ദാഹം തോന്നിയിട്ടും തണുപ്പു കാരണം വെള്ളം തൊണ്ടയിൽ നിന്നിറങ്ങിയില്ല. ഭക്ഷണം കഴിക്കാൻ പോലും കഴിഞ്ഞില്ല. നേരം വെളുത്തപ്പോൾ അതിലും വലിയ പുകിൽ. ആ പ്രദേശത്തെവിടെയും ടോയ്‌ലെറ്റുണ്ടായിരുന്നില്ല. വെളിമ്പ്രദേശങ്ങളിൽ പോയവർക്കു നേരേ നായ്ക്കൾ കുരച്ചു ചാടി. അതോടെ ദിനചര്യകൾ പ്രതിസന്ധിയിലായി. നേരം ഇരുട്ടിയ ശേഷമാണ് എല്ലാവരും അസ്വസ്ഥത മാറ്റിയത്.\nസാഗ കഴിഞ്ഞതോടെ കാലാവസ്ഥ കൂടുതൽ കഠിനമായി. മിലരേഡ് കേവ് എന്ന സ്ഥലമായിരുന്നു അടുത്ത വിശ്രമ സ്ഥലം. അ തുവരെയുള്ള യാത്ര കടുത്ത പീഠഭൂമിയിലൂടെയാണ്. ചൂടും തണുത്ത കാറ്റും ശരീരത്തെ ഉലച്ചു. മരുഭൂമിയും മഞ്ഞിന്റെ കൂനയുമല്ലാതെ ഈ വഴിയിൽ കാഴ്ചകളൊന്നുമില്ല. കുന്നിൻ ചെരി വുകളിൽ അങ്ങിങ്ങായി കാണുന്ന ആശ്രമങ്ങളിൽ മാത്രമാണ് മനുഷ്യരുള്ളത്. അൽപ്പദൂരം ചെന്നപ്പോൾ ബ്രഹ്മപുത്ര നദി കടക്കാനായി ജീപ്പുകൾ നിർത്തി. വണ്ടികളെല്ലാം ചങ്ങാടത്തിൽ കയറ്റി അക്കരെയെത്തിച്ചു. അതിനു ശേ ഷം ചങ്ങാടം തിരിച്ചു വന്ന് യാത്രക്കാരെ മറുകരയിലേക്കു കൊണ്ടുപോയി. തണുത്ത കാറ്റും പുഴയുടെ കുളിരും ചേർന്ന് ശരീരം വെറുങ്ങലിച്ച അവസ്ഥയിലായിരുന്നു എല്ലാവരും.\nനീലജലം നിറഞ്ഞ മാനസരോവർ\nമാനസസരോവറിലേക്ക് അൽപ്പദൂരമേയുള്ളൂ എന്നു ഷെർപ്പകൾ പറഞ്ഞപ്പോൾ ചെറിയൊരു ആശ്വാസം തോന്നി. കാറ്റിന്റെ ശക്തിയും തണുപ്പിന്റെ കനവും കൂടിയപ്പോഴാണ് കഷ്ടപ്പാടുകൾ ആരംഭിച്ചിട്ടേയുള്ളൂ എന്നു മനസ്സിലായത്. മഞ്ഞിൽ പുതഞ്ഞ മലഞ്ചെരിവാണ് മാനസസരോവര തീരം. തൊണ്ണൂറ്റൊൻപതു കിലോമീറ്റർ ചുറ്റളവുള്ള, ലോകത്ത് ഏറ്റവും ഉയരമേറിയ സ്ഥലത്ത് സ്ഥിതി ചെയ്യുന്ന ശുദ്ധജല തടാകമാണു മാനസസരോവരം. വെളുത്തപ്പുതപ്പിനു മീതെ തെളിനീരു നിറച്ച വെള്ളിപ്പാത്രം വച്ചതു പോലെ മനോഹരമാണ് ആ തടാകം. നീല നിറമുള്ള വെള്ളത്തിനു മീതെ പലകക്കഷണങ്ങൾ പോലെ ഉറച്ചിരുന്ന മഞ്ഞിൻ കട്ടകൾ വകഞ്ഞു മാറ്റിയാണ് മുഖം കഴുകിയത്. നാലു ദിവസം കുളിച്ചില്ലെന്ന മനോവിഷമത്തിന് മാനസസരോവരത്തിലെ നീലജലത്തിൽ പരിഹാരം കണ്ടെത്തി.\nടിബറ്റിലെ ബുദ്ധ സന്യാസിമാരുടെ ആശ്രമം\nകുളി കഴിഞ്ഞ ശേഷം മാനസസരോവറിന്റെ തീരത്ത് മൃത്യുഞ്ജയ ഹോമം നടത്തി. മരണം എന്ന വേർപാടിനെക്കുറിച്ചുള്ള ഭയം നീക്കാനാണ് മൃത്യുഞ്ജയ ഹോമം. നടന്നു തീർക്കാനുള്ള വഴികളിലെ കഷ്ടപ്പാടുകൾ നീങ്ങാനുള്ള പ്രാർഥനയെന്നു കരുതിയാൽ മതി. പ്രാർഥന കഴിഞ്ഞ് കിഴക്കോട്ടു നോക്കിയപ്പോൾ ആകാശച്ചെരുവിൽ കൈലാസത്തിന്റെ മുകൾ ഭാഗം തെളിഞ്ഞു കണ്ടു.\nമാനസസരോവറിനടുത്താണ് രാക്ഷസ്ഥാ ൽ എന്ന തടാകം. പക്ഷികളും മൃഗങ്ങളും സ്പർശിച്ചിക്കാത്ത ജലമാണ് രാക്ഷസ്ഥാലിലേത്. ഭൂമിയിൽ ഇതുപോലെ വിശിഷ്ടമായ തടാകം വേറെയില്ല. രാക്ഷസ്ഥാലിലെ വെള്ളംകൊണ്ടു കാൽ കഴുകിയപ്പോൾ ഹിമാലയത്തിന്റെ മുഴുവൻ ചൈതന്യവും ശരീരത്തിലേക്ക് ഒഴുകിക്കയറിയതായി അനുഭവപ്പെട്ടു.\nഉന്മേഷത്തിന്റെ പുതപ്പിലേക്ക് വലിഞ്ഞു ക യറി ആ രാത്രി എല്ലാവരും ഉറങ്ങാൻ കിടന്നു. സഹിക്കാനാവാത്ത വിധം കാറ്റു വീശിയതോടെ സ്ഥിതി മാറി. നിലത്തു കുത്തി നിറുത്തിയ ടെന്റുകൾ ആടിയുലഞ്ഞു. ഷെർപ്പകളുടെ സഹായമൊന്നു മാത്രമാണ് അവിടെയെത്തിയവരുടെ ജീവൻ രക്ഷിച്ചത്. ഹിമാലയത്തിന്റെ തണുപ്പും കഷ്ടപ്പാടുകളുമായി ഇഴചേർന്നു ജീവിക്കുന്നവരാണ് നേപ്പാൾ വംശജരായ ഷെർപ്പകൾ. ടെന്റുകൾ മുറുക്കിക്കെട്ടിയും കൃത്യസമയത്ത് ഭക്ഷണം തയാറാക്കിയും യാത്രികർക്ക് അവർ താങ്ങും തണലുമായി. കോച്ചിവലിക്കുന്ന തണുപ്പിലും ശരീരത്തിന്റെ ക്ഷീണം കാരണം അറിയാതെ ഉറങ്ങിപ്പോയി.\nപ്രഭാതകൃത്യങ്ങൾക്കു ശേഷം ഡാർഛനിലേക്കു തിരിച്ചു. ഡാർചനിൽ നിന്നാൽ കൈലാസത്തിന്റെ വിദൂര ദർശനം ലഭിക്കും. ‘ദർശൻ’ എന്ന വാക്കായിരിക്കാം ഡാർഛനായി മാറിയത്. കടകളും ആശ്രമങ്ങളുമുള്ള ചെറിയ പട്ടണമായിരുന്നു അന്നത്തെ ഡാർഛൻ. കൈലാസത്തിൽ പോയി വരുന്നതുവരെ ഉപയോഗിക്കാനുള്ള വസ്ത്രങ്ങളും ഭക്ഷണമുണ്ടാക്കാനുള്ള സാധനങ്ങളും ഡാർഛനിൽ നിന്നു വാങ്ങി. അതിനപ്പുറം കടകളോ മറ്റു സ്ഥാപനങ്ങളോ ഉണ്ടായിരുന്നില്ല. ഡാർഛൻ കടന്നാൽ ‘പരിക്രമ’ ആരംഭിക്കുന്നു. കൈലാസ പർവതത്തെ പ്രദക്ഷിണം വയ്ക്കുന്നതിനെയാണ് പരിക്രമ എന്നു പറയുന്നത്.\nപരിക്രമ ചെയ്യാനുള്ള നടപ്പാതയിൽ ആദ്യം കാണുന്ന സ്ഥലം അഷ്ടപദാണ്. ബുദ്ധ വിശ്വാസങ്ങളിലെ എട്ടു തത്വങ്ങൾക്ക് ആധാരമായ കുന്നുകളാണ് അഷ്ടപദ്. അഷ്ടപദിൽ നിന്നാൽ കൈലാസ പർവതം തെളിഞ്ഞു കാണാം. അവിടെയൊരു ധ്യാന സ്ഥലമുണ്ട്. ബുദ്ധ സന്യാസികൾ ആ പീഠത്തിലിരുന്നു ധ്യാനിച്ച് സായുജ്യമടയുന്നു. മലനിരയുടെ ഉയരവും ഏകാന്തതയും നിശബ്ദതയും അഷ്ടപദിലെ ധ്യാനത്തെ പരമപ്രധാനമാക്കുന്നു.\nഹിമാലയത്തിലെ പലവിധത്തിലുള്ള ജീവജാലങ്ങൾ സ്വസ്ഥമായി സ്വൈര വിഹാരം നടത്തന്ന സ്ഥലമാണ് അഷ്ടപദ്. അവിടെയുള്ള പക്ഷികൾ മാളങ്ങളിലാണ് അഭയം തേടുന്നത്. ഓരോ സാഹചര്യങ്ങളുമായി ജീവജാലങ്ങൾ ഏതെല്ലാം വിധത്തിലാണ് പൊരുത്തപ്പെടുന്നതെന്നു നോക്കൂ! ഒരു ദിവസം മുഴുവൻ നടന്നു കാണാനുള്ളത്രയും പ്രകൃതി ഭംഗി ഒളിച്ചു വച്ച പ്രദേശമാണ് അഷ്ടപദ്.\nകൈലാസ യാത്രികരുടെ വാഹനങ്ങൾ അക്കാലത്ത് അഷ്ടപദിലേക്ക് കടത്തി വിടുമായിരുന്നു. അഞ്ചു പേരുമായി കുതിച്ചു കയറിയ ജീപ്പ് അപകടത്തിൽപ്പെട്ടതിനു ശേഷം അഷ്ടപദിൽ സന്ദർശകർക്ക് നിരോധനം ഏർപ്പെടുത്തി. ഇപ്പോൾ അവിടേക്ക് പ്രവേശനമില്ല.\nഡാർഛനിൽ വാഹനങ്ങൾ നിർത്തിയിട്ടു. ഭക്ഷണം പാകം ചെയ്യാനുള്ള സാധനങ്ങളും ടെന്റുകളുമായി ഷെർപ്പകൾ മുന്നിൽ നടന്നു. കൈലാസം എന്ന ഒറ്റ ലക്ഷ്യത്തോടെ യാത്രികർ സ്വന്തം ഭാണ്ഡങ്ങളുമായി അവരെ പിന്തുടർന്നു. യമപുരിയുടെ വാതിൽ എന്നു കരുതുന്ന യമദ്വാറിലെ ഗുഹാമുഖത്ത് തമ്പടിച്ചു. ജീവിതത്തിന്റെ രണ്ടു ഭാഗങ്ങൾ കണ്ടു നിൽക്കാവുന്ന സ്ഥലമാണ് അത്. വലതു ഭാഗത്ത് തെളിമയോടെ ആകാശം മുട്ടി നിൽക്കുന്ന കൈലാസ പർവതം. ഇടതു വശത്ത് ഇരുൾ മൂടിയ യമപുരി. ഏറെ നേരം ആ അദ്ഭുതം കൺനിറയെ കണ്ടു. മരണത്തിന്റെ തമ്പുരാനായ യമന്റെ വാസ സ്ഥലമായിരുന്നു യമപുരിയെന്ന് കഠോപനിഷത്തിൽ പറയുന്നു. ഗൗതമന്റെ മകനായ നചികേതസ്സും യമനുമായി മരണത്തെക്കുറിച്ചു നടത്തിയ ചർച്ചയാണ് കഠോപനിഷത്ത്. മരണം അത്രമാത്രം നിസ്സാരമാണെന്ന തീരുമാനത്തിലാണ് ആ ഗ്രന്ഥം എത്തിച്ചേരുന്നത്.\nയമപുരിയിലെ ഗുഹ കടന്നു പോകുമ്പോൾ നന്ദി പർവതം കാണാം. മഹേശ്വരന്റെ വാഹനമായ നന്ദിയുടെ രൂപത്തിലുള്ള മലനിര അദ്ഭുതക്കാഴ്ചയാണ്. നന്ദിയെ വണങ്ങിയ ശേഷം യാത്രികർ പരിക്രമയെന്ന ലക്ഷ്യം മനസ്സിലുറപ്പിക്കുന്നു. ചിലർ യാക്കിന്റെ പുറത്തു കയറി തുടർ യാത്ര നടത്താറുണ്ട്. ദേഹം നിറയെ രോമങ്ങളുള്ള എരുമയുടെ രൂപത്തോടുകൂടിയ വലിയ പോത്താണ് യാക്ക്. പുരാണങ്ങളിൽ പ്രതിപാദിക്കുന്ന യമന്റെ വാഹനം നമ്മുടെ നാട്ടിലെ പോത്തല്ലെന്നും ആനയോളം ആരോഗ്യമുള്ള യാക്കാണെന്നും കൈലാസത്തിൽ പോയിട്ടുള്ളവർ മനസ്സിലാക്കുന്നു.\nകൈലാസത്തെ പ്രദക്ഷിണം ചെയ്യാൻ പതിനാലു കിലോമീറ്റർ നടക്കണം. മൂന്നു ദിവസംകൊണ്ടാണ് തീർഥാടകർ ഇത്രയും ദൂരം നടന്ന് പരിക്രമ പൂർത്തിയാക്കുക. ആദ്യത്തെ ദിവസം ധെറാപുക് എന്ന മല താണ്ടുന്നു. ചെങ്കുത്തായ മലയാണ് ധെറാപുക്. പർവതത്തിന്റെ മുകളിലെത്തുമ്പോഴേക്കും നടന്നു നടന്ന് കാലുകൾ തളർന്ന് ക്ഷീണിതരാകും. ദാഹവും വിശപ്പുമെല്ലാം കൈലാസമെന്ന വലിയ ലക്ഷ്യത്തിനു മുന്നിൽ മറന്നു പോകുന്ന യാത്രയാണത്.\nധെറാപുക്കിന്റെ അതേ ഉയരത്തിൽ നേരേ അപ്പുറത്താണ് കൈലാസം. പരിക്രമയിൽ ഏറ്റവും വ്യക്തമായി കൈലാസം കാണാവുന്ന സ്ഥലമാണു ധെറാപുക്. മലയാള നാട്ടിൽ നിന്ന് ദീർഘദൂരം സ‍ഞ്ചരിച്ച് കഷ്ടപ്പാടുകളെല്ലാം സഹിച്ചതിന്റെ വേദനകൾ ആ കാഴ്ചയിൽ മറഞ്ഞു പോകുന്നു. ജീവിതം എവിടെ തുടങ്ങിയെന്നും എവിടെയാണ് ചെന്നവസാനിക്കുന്നതെന്നും ആ ദർശനത്തിൽ തിരിച്ചറിയുന്നു.\nരണ്ടാം ദിനം സുതുൾപുക് പർവതം കയറണം. രാവിലെ ആറു മണിക്ക് നടത്തം തുടങ്ങിയാൽ വൈകിട്ട് ആറാകുമ്പോഴേക്കും സുതുൾപുക് കടക്കാം. ഡോൾമാ പാസ് എന്ന അതികഠിനമായ പാതയാണ് ഈ യാത്രയിൽ നടന്നു തീർക്കാൻ ഏറ്റവും കഷ്ടപ്പാടുള്ള സ്ഥലം. സുതുൾപുക്കിൽ നിന്നു നോക്കുമ്പോൾ കൈലാസത്തിന് ധെറാപുക്കിൽ നിന്നു കണ്ട രൂപമല്ല. കൈലാസത്തിന്റെ മറ്റൊരു ഭാഗമാണ് കാണുക. രണ്ടു സ്ഥലത്തു നിന്നു നോക്കുമ്പോഴും പരിക്രമയുടെ പാടുകൾ കാണാം.\nയാത്രികർ കൈലാസപാതയിലെ താമസ സ്ഥലത്ത്\nശിവഭക്തനായ രാവണൻ കൈലാസ പർവതത്തെ കയറു കെട്ടി അമ്മാനമാടിയെന്നാണ് ഐതിഹ്യം. രാവണൻ വടം കെട്ടിയപ്പോഴുണ്ടായ പാടുകളാണത്രെ കൈലാസത്തിൽ കാണുന്നത്. കയറുരഞ്ഞതുപോലെ കൈലാസത്തിൽ കാണുന്ന ഈ അടയാളത്തിന്റെ പേരാണ് പരിക്രമ. സുതുൾപുക് പർവതം ഇറങ്ങുമ്പോഴേക്കും യാത്രികരുടെ ശരീരം ക്ഷീണിക്കും. എങ്കിലും കൈലാസ ദർശനത്തിന്റെ ഊർജം നിറച്ച മനസ്സുമായി അവർ പൂർണാരോഗ്യത്തോടെ ഡാർഛനിൽ വന്നു ചേരുന്നു. ഈ ജന്മത്തിൽ ചെയ്ത ഏറ്റവും നല്ല കാര്യമെന്തെന്ന് ആ നിമിഷത്തിൽ ഓരോരുത്തരും തിരിച്ചറിയുന്നു. അവനവനിലേക്കുള്ള ഈ തിരിഞ്ഞു നോട്ടമാണ് കൈലാസ ദർശനത്തിന്റെ നേട്ടം. അതൊരു മഹാഭാഗ്യമെന്നതിൽ ആർക്കാണു തർക്കം.\nഇപ്പോഴത്തെ കൈലാസ യാത്ര\nപത്തൊൻപതു വർഷങ്ങൾക്കു മുൻപ് ബസ്സിലും ചങ്ങാടത്തിലുമായി കൈലാസത്തിലെത്തിയ ഓർമയാണ് സന്ദീപാനന്ദഗിരി പങ്കുവച്ചത്. ഇപ്പോഴത്തെ യാത്ര അതിൽ നിന്നെല്ലാം വ്യത്യാസമാണ്. വിമാനത്തിലും ഹെലികോപ്റ്ററിലുമാണ് സഞ്ചാരം. ഒന്നര ലക്ഷം രൂപ ചെലവാക്കിയാൽ ഒൻപതു ദിവസം കൊണ്ടു പോയി വരാം. ലക്നൗ, നേപ്പാൾഗഞ്ച്, ഹിൽസ, സിമിക്കോട്ട്, മാനസസരോവർ – ഇതാണ് പുതിയ റൂട്ട്.\nകൈലാസത്തിലേക്കുള്ള പരമ്പരാഗത പാതകളെല്ലാം വീതിയുള്ള ടാറിട്ട റോഡുകളായി. സാഗ, ഡാർചൻ തുടങ്ങിയ സ്ഥലങ്ങളിലെല്ലാം വലിയ ഹോട്ടലുകളും റസ്റ്ററന്റുകളുമുണ്ട്. ഡാർഛനപ്പുറത്തുള്ള യമദ്വാർ വരെ വാഹനം കടന്നു ചെല്ലും. കൈലാസത്തിനു ചുറ്റും നടക്കാൻ വയ്യാത്തവർക്ക് കുതിരപ്പുറത്തു കയറി പരിക്രമ ചെയ്യാം. അപകടത്തിൽപ്പെടുന്നവരെ താഴെയെത്തിക്കാൻ യമദ്വാറിൽ ആംബുലൻസ് സർവീസുണ്ട്. മേയ് മുതൽ സെപ്റ്റംബർ വരെയുള്ള മാസങ്ങളാണ് കൈലാസയാത്രയ്ക്ക് അ നുകൂലമായ സമയം. സെപ്റ്റംബറാണ് ഏറ്റവും നല്ല കാലാവസ്ഥ. വെള്ളം ഐസായി മാറുമെന്ന ഹിമാലയത്തിന്റെ സ്ഥായീഭാവത്തിന് ഈ സമയത്തും മാറ്റമില്ല.\nകൈലാസ യാത്രയ്ക്ക് ഒരുങ്ങുകയാണോ? എങ്കിൽ ഇക്കാര്യങ്ങൾ നിർബന്ധമായും അറിഞ്ഞിരിക്കണം


എസ്ബിഐ ഇ-മുദ്ര: എസ്ബിഐയിൽ നിന്ന് 50000 രൂപ നേടാം; പൂർണ്ണമായ വിശദാംശങ്ങൾ - KL Scholarships\nHome Government news എസ്ബിഐ ഇ-മുദ്ര: എസ്ബിഐയിൽ നിന്ന് 50000 രൂപ നേടാം; പൂർണ്ണമായ വിശദാംശങ്ങൾ\nഎസ്ബിഐ ഇ-മുദ്ര: എസ്ബിഐയിൽ നിന്ന് 50000 രൂപ നേടാം; പൂർണ്ണമായ വിശദാംശങ്ങൾ\nഇന്ത്യയിലെ ചെറുകിട വ്യവസായങ്ങളെ പ്രോത്സാഹിപ്പിക്കുന്നതിനായി സർക്കാർ 2015-ൽ പ്രധാനമന്ത്രി മുദ്ര യോജന ആരംഭിച്ചു. ഈ സ്കീമിന് കീഴിൽ, നോൺ കോർപ്പറേറ്റ്, നോൺ ഫാം, മൈക്രോ എന്റർപ്രൈസസിന് 10 ലക്ഷം വരെ ബിസിനസ് ലോൺ എടുക്കാം.വാണിജ്യ ബാങ്കുകൾ അല്ലെങ്കിൽ നോൺ-ബാങ്കിംഗ് ഫിനാൻസ് സ്ഥാപനങ്ങൾ, ഗ്രാമീണ ബാങ്കുകൾ, ചെറുകിട ബാങ്കുകൾ എന്നിവ വഴിയും നിങ്ങൾക്ക് ലഭിക്കും.\nരാജ്യത്തെ ഏറ്റവും വലിയ ബാങ്കായ സ്റ്റേറ്റ് ബാങ്ക് ഓഫ് ഇന്ത്യയും, മൈക്രോ, ചെറുകിട, ഇടത്തരം സംരംഭങ്ങൾക്ക് (എംഎസ്എംഇ) മുദ്ര ലോൺ നൽകുന്നു. ബിസിനസ്സ് വിപുലീകരണം, ആധുനികവൽക്കരണം, യന്ത്രസാമഗ്രികൾ വാങ്ങൽ തുടങ്ങിയ വിവിധ ബിസിനസ് ആവശ്യങ്ങൾ നിറവേറ്റുന്നതിനായി നിങ്ങൾക്ക് എസ്ബിഐ ഇ-മുദ്ര ലോണുകൾ പ്രയോജനപ്പെടുത്താം.നിങ്ങൾക്ക് എസ്ബിഐയിൽ അക്കൗണ്ട് ഉണ്ടെങ്കിൽ, 1 ലക്ഷം രൂപ വരെയുള്ള എസ്ബിഐ മുദ്ര ലോണിന് അപേക്ഷിക്കാം.\nഎസ്ബിഐ മുദ്ര ലോണിന്റെ നേട്ടങ്ങൾ\nഎസ്ബിഐ മുദ്ര കാർഡ് ഉപയോഗിച്ച് നിങ്ങൾക്ക് ഓവർഡ്രാഫ്റ്റ് സൗകര്യം ലഭിക്കും. ക്യാഷ് ക്രെഡിറ്റ് സേവനങ്ങളും ഡെബിറ്റ് കാർഡായും പ്രവർത്തിക്കുന്ന ഒരു കാർഡാണിത്.\nമുദ്ര ലോണുകൾക്കായി ബാങ്കുകൾ പ്രോസസ്സിംഗ് ഫീ ഒന്നും എടുക്കുന്നില്ല. നിങ്ങൾക്ക് ഈടിലോ സെക്യൂരിറ്റിയോ ഇല്ലെങ്കിൽ, ഈ വായ്പകൾ ഈടില്ലാത്തതാണ്.\nകുറഞ്ഞ പലിശ നിരക്കുകൾ\nഎസ്ബിഐ മുദ്ര ലോണുകളുടെ പലിശ നിരക്ക് ആർബിഐ മാർഗ്ഗനിർദ്ദേശങ്ങൾ അനുസരിച്ചാണ് നിർണ്ണയിക്കുന്നത്, അതിനാൽ സാധാരണ ബിസിനസ് ലോണുകളേക്കാൾ കുറവാണ്.സ്റ്റേറ്റ് ബാങ്ക് ഓഫ് ഇന്ത്യ മുദ്ര ലോൺ ബിസിനസ്സ് വിപുലീകരണത്തിനും ഉപകരണങ്ങൾ വാങ്ങുന്നതിനും മറ്റും പ്രയോജനപ്പെടുത്താവുന്നതാണ്. കൂടാതെ, പദ്ധതിയുടെ ഭാഗമായി, അവരുടെ ബിസിനസ് വിപുലീകരിക്കുന്നതിനുള്ള ഇൻവെന്ററി ലഭിക്കുന്നതിന് പ്രത്യേക വ്യവസ്ഥയുണ്ട്.\nസ്ത്രീകൾക്ക് പ്രത്യേക ഇളവ്\nമഹിളാ ഉദ്ദ്യമി യോജനയ്ക്ക് കീഴിൽ, കേന്ദ്രം സ്ത്രീകളെ അവരുടെ സംരംഭങ്ങൾ തുടങ്ങാൻ പ്രോത്സാഹിപ്പിക്കുന്നു. അങ്ങനെ, അവർക്ക് ഡിസ്കൗണ്ട് നിരക്കിൽ എസ്ബിഐ മുദ്ര ലോൺ ലഭിക്കും.\nഇ മുദ്രയ്ക്ക് അർഹതയുള്ളത് ആരാണ്?\nഅപേക്ഷകന്റെ കുറഞ്ഞ പ്രായം 18 വയസ്സും പരമാവധി പ്രായപരിധി 65 വയസ്സും ആയിരിക്കണം.\nഎസ്ബിഐ ഇ-മുദ്രയ്ക്ക് ആവശ്യമായ രേഖകൾ\nഎസ്ബിഐമുദ്ര ലോണിന് ആവശ്യമായ രേഖകൾ ഇവയാണ്\nഎസ്ബിഐ അക്കൗണ്ട് വിശദാംശങ്ങൾ\nഷോപ്പ് ആൻഡ് എസ്റ്റാബ്ലിഷ്‌മെന്റ് സർട്ടിഫിക്കറ്റ്\nപാൻ, വോട്ടർ ഐഡി, ആധാർ കാർഡ്, പാസ്‌പോർട്ട് തുടങ്ങിയ തിരിച്ചറിയൽ രേഖകൾ.\nയൂട്ടിലിറ്റി ബില്ലുകൾ, പാസ്പോർട്ട് മുതലായവ പോലെയുള്ള താമസ രേഖ.\nകഴിഞ്ഞ ആറ് മാസത്തെ ബാങ്ക് സ്റ്റേറ്റ്‌മെന്റുകൾ\nബിസിനസ് ഐഡിക്കുള്ള ആധാറും സ്ഥാപനത്തിന്റെ തെളിവും\nഉപകരണങ്ങൾ/മെഷിനറികൾ വാങ്ങുന്നതിനുള്ള വിലനിർണ്ണയങ്ങൾ\nകഴിഞ്ഞ രണ്ട്2വർഷത്തെ ബാലൻസ് ഷീറ്റ് പ്രസ്താവന\nകഴിഞ്ഞ രണ്ട്2വർഷത്തെ ലാഭനഷ്ട പ്രസ്താവന\nഅപേക്ഷകന്റെ പാസ്പോർട്ട് സൈസ് ഫോട്ടോ\nഎസ്ബിഐ ഇ-മുദ്ര ലോണിന് എങ്ങനെ അപേക്ഷിക്കാം?\nനിങ്ങൾക്ക് എസ്ബിഐ ഇ-മുദ്ര ലോണിന് ഓൺലൈനായും ഓഫ്‌ലൈനായും അപേക്ഷിക്കാം.\nഘട്ടം 1 - എസ്ബിഐ ഇ-മുദ്ര വെബ്‌സൈറ്റിലേക്ക് പോയി 'പ്രൊസീഡ്' ക്ലിക്ക് ചെയ്യുക.\nഘട്ടം2- തുടർന്ന് നൽകിയിരിക്കുന്ന നിർദ്ദേശങ്ങൾ വായിച്ച് "ശരി" ബട്ടൺ ക്ലിക്ക് ചെയ്യുക.\nഘട്ടം3- ഒരു പുതിയ പേജ് തുറക്കും, അതിൽ നിങ്ങൾ മൊബൈൽ നമ്പർ, എസ്ബിഐ അക്കൗണ്ട് നമ്പർ, ലോൺ തുക തുടങ്ങിയ വിശദാംശങ്ങൾ നൽകുകയും തുടരുക എന്നതിൽ ക്ലിക്ക് ചെയ്യുകയും വേണം.\nഘട്ടം4- അപേക്ഷാ ഫോം പൂരിപ്പിച്ച് ആവശ്യമായ എല്ലാ രേഖകളും അപ്‌ലോഡ് ചെയ്യുക.\nഘട്ടം5- ഇപ്പോൾ ഒരു ഇ-സൈൻ ഉപയോഗിച്ച് നിബന്ധനകളും വ്യവസ്ഥകളും അംഗീകരിക്കുക. ഇ-സൈനിനായി ആധാർ ഉപയോഗിക്കുന്നതിനുള്ള സമ്മതം നൽകുന്നതിന് നിങ്ങളുടെ ആധാർ നമ്പർ നൽകേണ്ടതുണ്ട്.\nഘട്ടം6- അവസാനം രജിസ്റ്റർ ചെയ്ത മൊബൈൽ നമ്പറിൽ നിങ്ങൾക്ക് ലഭിക്കുന്ന OTP നൽകുക.\nഎസ്ബിഐ ഇ-മുദ്ര ഓഫ്‌ലൈൻ പ്രോസസ്സ്\nനിങ്ങളുടെ അടുത്തുള്ള എസ്ബിഐ ശാഖയിൽ പോയി ലോണുകളും ഫിനാൻസുകളും കൈകാര്യം ചെയ്യുന്ന ബന്ധപ്പെട്ട ഉദ്യോഗസ്ഥനെ കാണുക. നിങ്ങളുടെ ലോൺ ആവശ്യകതയെക്കുറിച്ചും ബിസിനസ്സ് നിർദ്ദേശത്തെക്കുറിച്ചും അവനോട് പറയുക. അവൻ നിങ്ങൾക്ക് ഇ-മുദ്ര അപേക്ഷാ ഫോം നൽകും. ഫോം പൂരിപ്പിച്ച് ആവശ്യമായ രേഖകൾ അറ്റാച്ച് ചെയ്ത് സമർപ്പിക്കുക.


Donald Trump calls Turkish invasion of Syria strategically brilliant | സിറിയയിൽ തുർക്കി കയറി ആക്രമിക്കുന്നത് അമേരിക്കയ്ക്ക് ഗുണമേ ചെയ്യൂ; കുർദിഷ് പോരാളികൾ മാലാഖമാരൊന്നുമല്ല; അവർ അനുഭവിക്കുന്നതിന് അമേരിക്ക എന്തു പിഴച്ചു; കുർദിഷ് പോരാളികളെ കൊന്നൊടുക്കി തുർക്കി പട്ടാളം മുന്നേറുമ്പോഴും ഒരു കൂസലുമില്ലാതെ ട്രംപ്; കുർദ്ദുകളെ തീർക്കാൻ റഷ്യയും അസദിനൊപ്പം ചേർന്നതോടെ അമേരിക്കയ്‌ക്കൊപ്പം നിന്നവർക്ക് ഇനി പ്രതീക്ഷ ഒട്ടും ബാക്കിയില്ല - MarunadanMalayali.com\nശാന്തമായി കുതിച്ച് ഇന്ധന വില'; ഒരാഴ്ചയ്ക്കിടെ വർധിച്ചത് ഒന്നര രൂപയോളം; തലസ്ഥാനത്ത് പെട്രോൾ വില 77.62പൈസയിൽ എത്തിയപ്പോൾ കൊച്ചിയിൽ 76.27പൈസയും\nനിങ്ങടെ പരിഹാസായുധങ്ങൾക്ക് മൂർഛ കൂട്ടുന്നതിനനുസരിച്ച് എന്റ ആത്മവീര്യത്തിന്റെ തിളക്കം കൂടുന്നതെയുള്ളൂ; കരച്ചിലും ചിരിയുമൊക്കെ സാധാരണ മനുഷ്യരുടെ സ്വാഭാവിക വികാരം; അകറ്റി നിർത്തപ്പെട്ട സ്വന്തം കുഞ്ഞുങ്ങളെ ഓർത്ത് ഇടറിപ്പോയ ഒരമ്മയുടെ കണ്ണീരിനെയാണ് അയ്യപ്പന്റെ വിജയമെന്ന് നിങ്ങൾ കരുതുന്നതെങ്കിൽ അതിനെയൊക്കെ എടുത്ത് കുപ്പത്തൊട്ടിയിലിടേണ്ട സമയം കഴിഞ്ഞു; ഇതൊക്കെയാണ് ഭക്തിയെങ്കിൽ ഭ്രാന്ത് പിന്നെന്താണ്? ബിബിസിയിലെ 'കരച്ചിൽ' ആഘോഷിക്കുന്നവരോട് കനകദുർഗ്ഗയ്ക്കും സുഹൃത്തുക്കൾക്കും പറയാനുള്ളത്\nകോയമ്പത്തൂരിൽ നിന്ന് പറന്ന ഇൻഡോ വിമാനത്തിൽ നിന്നും അബദ്ധത്തിൽ അപായമണി; 168 യാത്രക്കാരുമായി തിരിച്ച വിമാനം അടിയന്തരമായി നിലത്തിറക്കി; തകരാർ കണ്ടെത്തിയില്ലെന്ന് അധികൃതരും\nവിചാരണ തടവിൽ കഴിയുന്ന രൂപേഷിന്റെ പേരിലുള്ളത് 48 കേസുകൾ; 26 കേസുകൾ കേരളത്തിൽ നിന്ന്; ഭാര്യയുടെ പേരിൽ 17 കേസുകളും; കീഴടങ്ങിയ കന്യാകുമാരി ഇതുവരെ വെളിച്ചം കണ്ടിട്ടില്ല; ഏകാന്ത തടവറിയിൽ കഴിയുമ്പോഴും രൂപേഷിന്റെ പേരിൽ പുറത്തുള്ളത് പലവിധ കേസുകൾ\nഇന്നും സഭ കലുഷിതം; നടുത്തളത്തിൽ ഇറങ്ങി പ്രതിപക്ഷ എംഎ‍ൽഎമാർ പ്രതിഷേധം മുഴക്കി; സ്പീക്കറിന്റെ ഡയസിൽ കയറിപ്പിടിച്ച നാല് എംഎ‍ൽഎമാർക്ക് ശാസന;ഷാഫി പറമ്പിലിന് നേരെയുണ്ടായ പൊലീസ് അക്രമത്തിൽ പ്രതിഷേധിച്ച് സഭയിൽ പ്രതിപക്ഷ ബഹളം; പ്രതിപക്ഷം ബഹളമുയർത്തിയത് ശ്രീരാമകൃഷ്ണൻ സ്പീക്കറിന്റെ ഡയസിൽ കയറിയ മുൻ ചിത്രം ഉയർത്തിക്കാട്ടി\nമഹാരത്‌ന കമ്പനിയായ ബിപിസിഎല്ലിനെ കൈയൊഴിയാൻ ഒടുവിൽ പച്ചക്കൊടി; നവരത്‌ന കമ്പനികളായ ഷിപ്പിങ് കോർപ്പറേഷനും കണ്ടെയ്‌നർ കോർപ്പറേഷനും അടക്കം നാല് പൊതുമേഖലാ സ്ഥാപനങ്ങൾ വിൽക്കും; മിനി നവരത്‌നയായ കൊച്ചി റിഫൈനറിയും സ്വകാര്യവത്കരിക്കും; അസമിലെ നുമാലിഗഡ് റിഫൈനറി സർക്കാരിന്റെ കീഴിൽ തുടരും; പൊതുമേഖലാ സ്ഥാപനങ്ങളുടെ ഓഹരി വിറ്റഴിക്കലിലൂടെ ലക്ഷ്യമിടുന്നത് 1.05 ലക്ഷം കോടി; ടെലികോം കമ്പനികൾക്ക് ആശ്വാസം നൽകാനും കേന്ദ്രമന്ത്രിസഭായോഗ തീരുമാനം\nമഹാരാഷ്ട്രയിൽ സർക്കാർ രൂപീകരണത്തിന് സോണിയ പച്ചക്കൊടി വീശി? ചർച്ചകൾക്ക് അനുകൂല ഫലമെന്ന സൂചനയോടെ കോൺഗ്രസ്-എൻസിപി നേതാക്കൾ; പുരോഗമിക്കുന്നത് പൊതുമിനിമം പരിപാടിക്ക് അന്തിമരൂപം നൽകുന്നതിനുള്ള കൂടിയാലോചനകൾ; വർഗ്ഗീയ നിലപാടുകളുമായി ശിവസേന മുന്നോട്ട് പോയാൽ പിന്തുണ പിൻവലിക്കുമെന്ന് കോൺഗ്രസിന്റെ മുന്നറിയിപ്പ്; പവാർ മോദിയെ കണ്ടതിലും അതൃപ്തി; വ്യാഴാഴ്ച വൈകിട്ടോടെ ചിത്രം വ്യക്തമാകുമെന്ന് ശിവസേനയും\nരണ്ടാമൂഴത്തിൽ നാലു മാസത്തിനിടെ പ്രധാനമന്ത്രി സന്ദർശിച്ചത് ഒമ്പത് വിദേശ രാജ്യങ്ങൾ; വിദേശകാര്യ മന്ത്രിയും സഹമന്ത്രി വി മുരളീധരനും സന്ദർശിച്ചത് 16 രാജ്യങ്ങൾ; 14 വിദേശപ്രതിനിധികൾ ഇന്ത്യ സന്ദർശിച്ചെന്നും വി മുരളീധരൻ പാർലമെന്റിൽ\nOctober 17, 2019 | 12:15 PM IST | Permalink\nവാഷിങ്ടൺ: സിറിയയിൽ ഭീകരവാദികളെ തുരത്താൻ എന്ന പേരിൽ തുർക്കി നടത്തുന്ന കൂട്ടക്കൊലയിൽ ലോകമെമ്പാടും എതിർപ്പ് ഉയരുമ്പോൾ നിലപാട് മയപ്പെടുത്തിയ പ്രസ്താവനയുമായാണ് ട്രംപ് രംഗത്തുവന്നത്. തുർക്കിയുടെ നീക്കങ്ങളെ എതിർക്കുന്നു എന്ന വിധത്തിൽ പ്രസ്താവന നടത്തിയ അമേരിക്കൻ പ്രസിഡന്റ് എന്നാൽ കുർദ്ദുകൾക്ക് എതിരായും നിലപാട് സ്വീകരിച്ചു. സിറിയയിൽ തുർക്കി കയറി ആക്രമിക്കുന്നത് അമേരിക്കയ്ക്ക് ഗുണമേ ചെയ്യൂ എന്നു ഇത് ബുദ്ധിപരമായ നീക്കമാണെന്നുമാണ് ട്രംപിന്റെ വിലയിരുത്തൽ. തുർക്കി നടപടിയെ ന്യായീകരിച്ച അദ്ദേഹം കുർദിഷ് പോരാളികൾ മാലാഖമാരൊന്നുമല്ലെന്നും നിലപാട് സ്വീകരിച്ചു. അവർ ഇപ്പോൾ അനുഭവിക്കുന്ന ദുരിതത്തിന് തങ്ങൾ ഉത്തരവാദികളല്ലെന്ന നിലപാടാണ് ട്രംപ് സ്വീകരിച്ചത്.\nറഷ്യയും സിറിയയിൽ ഇപ്പോൾ ഐഎസിനെ നേരിടാൻ എന്ന വിധത്തിൽ രംഗത്തുണ്ട്. ഈ ആക്രമണങ്ങളെല്ലാം ഐസിസിന് എതിരാണെന്നാണ് ട്രംപിന്റെ പക്ഷം. ഇറ്റാലിയൻ പ്രസിഡന്റുമായി നടത്തിയ കൂടിക്കാഴ്‌ച്ചക്കിടെ മാധ്യമങ്ങളുടെ ചോദ്യങ്ങൾക്കിടെയാണ് ട്രംപ് കുർദുകൾ മാലാഖമാരല്ലെന്ന നിലപാട് സ്വീകരിച്ചത്. കുർദ്ദുകൾക്ക് എങ്ങനെ പോരാടണം എന്നറിയാമെന്നും ട്രംപ് പറയുന്നു. അതിനിടെ സൈന്യത്തെ പിൻവലിച്ചതിനെത്തുടർന്ന് അമേരിക്കയുടെ കുർദ് സഖ്യത്തിൽ വിള്ളൽ വീഴാതിരിക്കാനും രാഷ്ട്രീയപരമായി കേടുപാടുകൾ ഉണ്ടാകാതിരിക്കാനുമുള്ള ശ്രമങ്ങളും മറുവശത്തു കൂടി ട്രംപ് നടത്തുന്നുണ്ട്. ഇതിന്റെ ഭാഗമായി തുർക്കി പ്രസിഡന്റ് രജബ് തയ്യിപ് ഉർദുഗാന് കത്തയക്കുകയും ചെയ്തു.\nസിറിയൻ പട്ടാളവുമായി ചേർന്ന കുർദിഷ് പോരാളികളെ തീർത്ത് തുർക്കിയുടെ മുന്നേറ്റം; വിദേശ മാധ്യമ പ്രവർത്തകർ അടങ്ങിയ സംഘത്തിന് നേരെയുണ്ടായ ആക്രമണത്തിൽ പത്ത് മരണം; ഐസിസ് ക്യാമ്പിൽ നിന്നും പുറത്ത് ചാടിയത് ആയിരത്തോളം തടവുകാർ; മണ്ടത്തരം കാട്ടിയ ശേഷം ഉപരോധഭീഷണി ഉയർത്തി ട്രംപിന്റെ പൊളിഞ്ഞ നയതന്ത്രം\nഐഎസിനെതിരെ അമേരിക്കയോടൊപ്പം നിന്നു പോരാടിയ കുർദിഷ് പോരാളികളെ കൈവിട്ട് ട്രംപ്; അപ്രതീക്ഷിതമായി അമേരിക്ക പിന്മാറിയപ്പോൾ കുർദിഷ് റിബലുകൾക്കെതിരെ പോരിനിറങ്ങി തുർക്കി; വാക്കിൽ പ്രതിഷേധിക്കുമ്പോഴും കൊലയ്ക്ക് കൊടുത്ത ട്രംപിനെ ചതിയനെന്ന് വിളിച്ച് പാശ്ചാത്യ രാജ്യങ്ങൾ\nകുർദ്ദ് പോരാളികളെ കൊന്നൊടുക്കുന്നതിനെ വിമർശിച്ചാണ് ട്രംപ് കത്തെഴുതിയത്. എന്നാൽ സിറിയയുടെ വടക്കൻ അതിർത്തിയിൽനിന്ന് കുർദിഷ് പോരാളികളെ പൂർണമായും തുരത്തുംവരെ സൈനികനടപടി തുടരുമെന്ന് തുർക്കി പ്രസിഡന്റ് രജബ് തയ്യിപ് ഉർദുഗാൻ പ്രഖ്യാപിച്ചു. ഇപ്പോൾ തുർക്കിയിലുള്ള 20 ലക്ഷത്തോളം വരുന്ന സിറിയൻ അഭയാർഥികളെ പുനരധിവസിപ്പിക്കാൻ ഉദ്ദേശിക്കുന്ന അതിർത്തിപ്രദേശത്തുനിന്ന് കുർദ് സൈന്യം പിൻവാങ്ങണമെന്നാവശ്യപ്പെട്ട് കഴിഞ്ഞയാഴ്ചയാണ് തുർക്കി വടക്കൻ സിറിയയിൽ ആക്രമണം തുടങ്ങിയത്. യു.എസ്. സൈന്യം സിറിയയിൽനിന്ന് പിൻവാങ്ങുന്നതായുള്ള ട്രംപിന്റെ പ്രസ്താവനയെത്തുടർന്നായിരുന്നു ഇത്. തുർക്കിയുടെ നടപടിക്കെതിരേ ലോകരാഷ്ട്രങ്ങൾ ഒന്നടങ്കം രംഗത്തെത്തി. സിറിയയിൽ ഉടൻ വെടിനിർത്തൽ പ്രഖ്യാപിക്കണമെന്ന് ആവശ്യപ്പെട്ട യു.എസ്., തുർക്കിക്കുനേരെ ഉപരോധങ്ങളും ചുമത്തി.\nയു.എസ്. തങ്ങൾക്കുമേൽ ഏർപ്പെടുത്തിയിട്ടുള്ള ഉപരോധത്തെ ഭയക്കുന്നില്ലെന്നാണ് ഉർദുഗാൻ കഴിഞ്ഞദിവസം മാധ്യമപ്രവർത്തകരോട് പറഞ്ഞത്. കുർദുകൾക്ക് പ്രാമുഖ്യമുള്ള സിറിയൻ ഡെമോക്രാറ്റിക് സേനയെ (എസ്.ഡി.എഫ്.) ഭീകരസംഘമായാണ് തുർക്കി കണക്കാക്കുന്നത്. തുർക്കി ഇപ്പോൾ നടത്തുന്ന ആക്രമണം മേഖലയിലെ സ്ഥിരതയ്ക്കും സമാധാനത്തിനും ഭീഷണിയാണെന്നാണ് യു.എസ്. ആരോപിക്കുന്നത്. ആക്രമണങ്ങളിൽ ഒട്ടേറെ സാധാരണക്കാർ കൊല്ലപ്പെടുന്നതായും വൈറ്റ് ഹൗസ് ആരോപിക്കുന്നു. തുർക്കിയെ പിന്തിരിപ്പിക്കാൻ ഉടൻതന്നെ അങ്കാറയിലേക്ക് യു.എസ്. വൈസ് പ്രസിഡന്റ് മൈക്ക് പെൻസിന്റെ നേതൃത്വത്തിൽ പ്രതിനിധിസംഘത്തെ അയക്കുമെന്ന് ട്രംപ് പറഞ്ഞു. വിദേശകാര്യസെക്രട്ടറി മൈക് പോംപിയോ, ദേശീയ സുരക്ഷാ ഉപദേശകൻ റോബർട്ട് ഒബ്രിയാൻ എന്നിവരും സംഘത്തിലുണ്ടാവും. വ്യാഴാഴ്ചയാണ് സംഘം ഉർദുഗാനുമായി ചർച്ചനടത്തുക. എന്നാൽ, പ്രതിനിധികളുമായി താൻ നേരിട്ട് ചർച്ചയ്ക്കു തയ്യാറല്ലെന്നാണ് ഉർദുഗാൻ പ്രതികരിച്ചത്. ട്രംപ് വന്നാൽ നേരിട്ടുസംസാരിക്കാമെന്നും അദ്ദേഹം പറഞ്ഞു.\nതുർക്കിയുടെ ആക്രമണത്തെത്തുടർന്ന് യുദ്ധം മുറുകിയതോടെ സിറിയയിൽ നൂറിലധികം സാധാരണക്കാരാണ് കൊല്ലപ്പെട്ടത്. ഇരുപക്ഷത്തുമുള്ള സൈനികനാശം വേറെയും. 1,60,000 പേർ പലായനംചെയ്തതായി ഐക്യരാഷ്ട്രസഭയും പറയുന്നു. അമേരിക്കൻ ഉപരോധം വകവെക്കാതെ തുർക്കി സൈന്യം ഉത്തര സിറിയയിലെ കുർദ് പട്ടണത്തിൽ ആക്രമണം തുടരുകയാണ്. 'നമുക്ക് നല്ല ഒരു നീക്കവുമായി മുന്നോട്ടുപോകാം. ആയിരക്കണക്കിന് ആളുകളെ കൊന്നുതള്ളിയതിൽ നിങ്ങൾ ഉത്തരവാദിത്വമെടുക്കേണ്ട ആവശ്യമില്ല. അതുപോലെ, തുർക്കിയുടെ സാമ്പത്തികാവസ്ഥ ഇടിച്ചുതകർത്തതിൽ ഞാനും ഉത്തരവാദിത്വമെടുക്കുന്നില്ല', ട്രംപ് ഏർദോഗന് നൽകിയ കത്തിൽ പറയുന്നു.\nസിറിയയെ ആക്രമിക്കുന്നതിൽ തുർക്കിക്ക് യുഎസ് പച്ചക്കൊടി കാണിച്ചിട്ടില്ലെന്നും ട്രംപ് മറ്റൊരു കത്തിൽ പറയുന്നു. മേഖലയിൽനിന്നും സൈന്യത്തെ പിൻവലിച്ചതിനെ വിമർശിച്ച് നിരവധിപ്പേർ രംഗത്തെത്തിയതോടെയാണ് ട്രംപ് നിലപാട് വ്യക്തമാക്കിയത്. മനുഷ്യത്വപരമായും നീതിയുക്തമായും ഇപ്പോൾ പ്രവർത്തിച്ചാൽ, ചരിത്രം പിന്നീട് നിങ്ങളോട് തൃപ്തികരമായി പ്രതികരിക്കും. നല്ല കാര്യങ്ങൾ സംഭവിച്ചില്ലെങ്കിൽ അത് നിങ്ങളെ എല്ലാക്കാലത്തും പരിഗണിക്കുക പരമദുഷ്ടനായിട്ടായിരുക്കും. വലിയ കാർക്കശ്യക്കാരനാവാൻ നോക്കരുത്. പരമ വിഡ്ഢിയാവാനും നിൽക്കരുത്. ഞാൻ പിന്നീട് വിളിക്കാം', ട്രംപ് എർദോഗനയച്ച കത്തിൽ ട്രംപ് പറയുന്നു.\nഎന്നാൽ, വടക്കൻ സിറിയയിലെ കുർദിഷ് സേനയ്ക്ക് നേരെയുള്ള സൈനികനടപടികൾ മറ്റു രാജ്യങ്ങൾ തങ്ങളുടെ മേൽ നിരോധനം ഏർപ്പെടുത്തിയാലും നിർത്തില്ലെന്നാണ് എർദോഗന്റെ നിലപാട്. ഫ്രാൻസ്, ജർമനി എന്നീ രാജ്യങ്ങൾ തുർക്കിയുടെ നീക്കത്തെ അപലപിച്ചു കൊണ്ട് കഴിഞ്ഞദിവസം തുർക്കിയിലേക്കുള്ള ആയുധകയറ്റുമതി നിർത്തലാക്കിയിരുന്നു. ഇത് സൂചിപ്പിച്ചു കൊണ്ടാണ് എർദൊഗാന്റെ പരാമർശം. വടക്കൻ സിറിയൻ മേഖലയിൽ നിന്നും സിറിയൻ കുർദുകളെ തുരത്തി തുർക്കിയിലുള്ള സിറിയൻ അഭയാർഥികളെ പുനരധിവസിപ്പിക്കാനാണ് സൈന്യത്തെ വിന്യസിച്ചതെന്ന് എർദൊഗാൻ വ്യക്തമാക്കി. കഴിഞ്ഞ ദിവസങ്ങളിലായി ലക്ഷക്കണക്കിന് കുർദ് വംശജരാണ് മേഖലയിൽ നിന്നും ഒഴിഞ്ഞു പോയത്. തുർക്കിഷ് സൈന്യും സിറിയയിലെ സഖ്യ സേനയും കൂടിയും ഇവിടേക്ക് നടത്തിയ ആക്രണങ്ങളാൽ കുർദിഷ് സൈന്യത്തിന്റെ തടവിലുള്ള ഐ.എസ് ഭീകരർ രക്ഷപ്പെട്ടെന്ന് നേരത്തെ റിപ്പോർട്ടുകൾ വന്നിരുന്നു.\nപ്രക്ഷോഭം മുറുകിയ ഹോങ്കോങ്ങിൽ ചൈനീസ് സൈന്യം ഇറങ്ങി; ചൈനീസ് വിരുദ്ധ പ്രക്ഷോഭം തുടങ്ങിയ ശേഷം ആദ്യമായി സേന ഇടപെടുമ്പോൾ എങ്ങും പടരുന്നത് ആശങ്ക; ഹോങ്കോങ്ങിൽ സജ്ജമാക്കിയ താത്കാലിക ക്യാമ്പിൽ എത്തിയ സൈനികർ പ്രക്ഷോഭകർ താറുമാറാക്കിയ റോഡുകളിലെ തടസങ്ങൾ നീക്കുകയും ഉപേക്ഷിച്ച് പോയ കല്ലുകളും മറ്റും എടുത്തുമാറ്റുകയും ചെയ്തു; സർക്കാറിനെ സഹായിക്കാൻ വേണ്ടിയല്ല തങ്ങൾ എത്തിയതെന്ന് ചൈനീസ് സൈന്യം പറയുമ്പോഴും വീണ്ടുമൊരു ടിയാന്മെൻ സ്‌ക്വയർ ആവർത്തിക്കുമോ എന്നു ഭയന്ന് ലോകം\nപുറത്തുനിന്ന് ഒരീച്ച പോലും കയറാത്ത തെളിവുകൾ സ്വീകരിക്കാൻ സമ്മതിക്കാത്ത കുപ്രസിദ്ധമായ പാക് സൈനിക കോടതികളിൽ നിന്ന് കളി മാറുന്നു; കുൽഭൂഷൺ ജാദവിന് സിവിൽ കോടതിയിൽ അപ്പീൽ നൽകാൻ പാക്കിസ്ഥാൻ പട്ടാള നിയമം ഭേദഗതി ചെയ്യുന്നു; പ്രത്യേക ഭേദഗതി കൊണ്ടുവരുന്നത് സൈനിക കോടതിയിൽ കുൽഭൂഷണ് നീതി കിട്ടിയില്ലെന്നും വിയന്ന ഉടമ്പടി ലംഘിച്ചെന്നും അന്താരാഷ്ട്ര നീതി ന്യായകോടതി വിധി എഴുതിയതോടെ; കേസിൽ ഇത് ഇന്ത്യയുടെ ഉജ്ജ്വല വിജയം\nഭരണത്തിലേറി ഒരുമാസം തികയ്ക്കാതെ ബൊളിവിയയിലെ കമ്യൂണിസ്റ്റ് മന്ത്രിസഭ താഴെവീഴുന്നു; ഇവോ മൊറാലിസിന്റെ രാജി പ്രതിപക്ഷ പ്രക്ഷോഭകരുടെ മുന്നേറ്റത്തോടെ; രണ്ട് പ്രക്ഷോഭകർ കൊല്ലപ്പെട്ടതും ആക്രമണത്തിന്റെ തീവ്രത കൂട്ടി; മാധ്യമസ്ഥാപനം ആക്രമിച്ചും പ്രക്ഷോഭകർ; കമ്യൂണിസ്റ്റ് പ്രസിഡന്റിന്റെ രാജി മിലിറ്ററി ചീഫിന്റെ ആവശ്യത്തെത്തുടർന്ന്\nവിശ്വാസത്തിലും പ്രാർത്ഥനയിലും വിശ്വാസം അർപ്പിച്ച് അസത്യത്തെ നേരിടുന്ന ബിഷപ്പ് വിശ്വാസികൾക്ക് ആശ്വാസം! പുഞ്ചിരിച്ചു കൊണ്ട് സഹനത്തെ സ്വീകരിച്ച അൽഫോൻസാമ്മയുടെ അതേ വഴയിലൂടെ നടക്കുന്ന ബിഷപ്പ് അൽഫോൻസാമ്മയുടെ ഓർമ്മ സ്ഥലത്ത് എത്തിയത് ദൈവനിശ്ചയം! ചിത്രം വിചിത്രത്തിൽ കെവി മധു ചെയ്തത് പൊളിച്ചടുക്കൽ; അതേ വീഡിയോയുടെ ഓഡിയോ മാറ്റി ബിഷപ്പിനെ നല്ല പിള്ളയാക്കി വ്യാജ വീഡിയോയും; ഇത്തരം കള്ളത്തരങ്ങൾക്ക് ഫ്രാങ്കോയെ രക്ഷിക്കാനാകുമോ? വൈറലാകുന്ന വീഡിയോയ്ക്ക് പിന്നിലെ സത്യം\nപിൻസീറ്റിലിരിക്കുന്നവർക്കും ഹെൽമെറ്റ് നിർബന്ധമാക്കിയതോടെ പണി കിട്ടിയത് സാധാരണക്കാർക്ക്; വഴിയരികിൽ ലിഫ്റ്റ് ചോദിക്കണമെങ്കിൽ പോലും ഹെൽമെറ്റ് കൊണ്ടു നടക്കേണ്ട ഗതിവരുമെന്ന് ഒരുപക്ഷം; നിരത്തിലിറങ്ങുന്ന പുതിയ വാഹങ്ങൾക്ക് രണ്ട് ഹെൽമെറ്റ് വീതം ഡീലർമാർ നൽകണമെന്ന് പൊതുജനം; ഹൈക്കോടതി ഉത്തരവിൽ തലചൊറിഞ്ഞ് മലയാളികൾ\nജോലിയിൽ നിന്നും പിരിച്ചു വിടുന്നവരുടെ പട്ടിക പുറത്തിറക്കി; മനം നൊന്ത് വനിതാ ടെക്കി ജീവനൊടുക്കി; ഹോസ്റ്റൽ മുറിയിലെ ഫാനിൽ തൂങ്ങിയ നിലയിൽ കണ്ടെത്തിയത് ഹരിനി എന്ന യുവടെക്കിയെ; സോഫ്റ്റ് വെയർ സ്ഥാപനത്തിനെതിരെ കേസെടുത്ത് പൊലീസ്\nതെലങ്കാന രാഷ്ട്രസമിതി എംഎൽഎയുടം പൗരത്വം റദ്ദാക്കിയത് ജർമൻ പൗരനാണെന്ന് പറഞ്ഞ്; രമേശ് ചെന്നമനേനി ഇന്ത്യൻ പൗരത്വം നേടിയത് ചട്ടലംഘനം നടത്തിയെന്ന് കേന്ദ്രസർക്കാർ; പൊതുതാല്പര്യം മുൻനിർത്തിയാണ് നടപടിയെന്ന് ആഭ്യന്തര മന്ത്രാലം\nസ്വന്തം ലൈംഗികാവയവത്തിന്റെ ചിത്രം ഗ്രൂപ്പിൽ ഇട്ടതിന് സിപിഎം അഭിഭാഷക നേതാവിന്റെ മകനെ താക്കീതോടെ പുറത്താക്കിയത് അതിവേഗം: സ്ത്രീയുടെ അശ്ലീല വീഡിയോ പോസ്റ്റ് ചെയ്ത സിപിഎം നേതാവായ അഭിഭാഷകനെതിരേ നടപടിയില്ല: സ്ത്രീകളടക്കമുള്ള ഗ്രൂപ്പിൽ പോസ്റ്റ് ചെയ്ത വീഡിയോ ഡിലീറ്റ് ചെയ്യാതെ അഭിഭാഷകനും: തിരുവല്ല ബാർ അസോസിയേഷന്റെ വാട്സാപ്പ് ഗ്രൂപ്പിനെ ചൊല്ലി വീണ്ടും വിവാദം\nനിങ്ങൾക്ക് ഇഷ്ടമുള്ള വാഹനങ്ങൾ മാത്രം കടത്തിവിട്ടാൽ പോര; ഇനി ഇത് ആവർത്തിച്ചാൽ നടപടി സ്വീകരിക്കേണ്ടി വരും; ലംഘിക്കുന്നത് കോടതി ഉത്തരവും സർക്കാർ തീരുമാനവും; പമ്പയിൽ വാഹനങ്ങൾ കടത്തി വിടുന്ന വിഷയത്തിൽ പൊലീസിനെതിരെ ആഞ്ഞടിച്ച് ഹൈക്കോടതി\nപാലാരിവട്ടം പാലം പൊളിക്കുന്ന കാര്യത്തിൽ സർക്കാരിന് തിരിച്ചടി; പാലം പൊളിക്കുന്നതിന് മുൻപ് ഭാരപരിശോധന നടത്താൻ ഹൈക്കോടതി നിർദ്ദേശം; പരിശോധന ചെലവ് കരാർ കമ്പനിയിൽ നിന്ന് ഈടാക്കണമെന്നും കോടതി; കോടതി ഉത്തരവ് കരാർ കമ്പനിയും എഞ്ചിനിയർമാരും ഹർജിയുമായി എത്തിയതിന് പിന്നാലെ; ഊരാളുങ്കൽ സൊസൈറ്റിക്ക് പുനർനിർമ്മാണം നൽകാനുള്ള സർക്കാർ നീക്കത്തിനും തിരിച്ചടിയാകും\nവോട്ടർ പട്ടികയിലെ തെറ്റുകൾ തിരുത്താൻ മലയാളിക്ക് ടൈമില്ല; സംസ്ഥാനത്ത് ഇലക്ടേഴ്‌സ് വേരിഫിക്കേഷൻ പ്രോഗ്രാമിനോട് സഹകരിച്ചത് 14 ശതമാനം വോട്ടർമാർ; തിരഞ്ഞെടുപ്പ് കാർഡിനോട് ആത്മാർഥത പുലർത്തിയവരിൽ മുൻപന്തിയിൽ കൊല്ലക്കാർ; പഴയ ബ്ലാക്ക് ആൻഡ് വൈറ്റ് മാറ്റി കളറാക്കാനും അവസരം\nഅച്ഛൻ പോയത് ജോലി സമയത്ത് ധരിക്കാനുള്ള വസ്ത്രം വാങ്ങിവരാമെന്ന് പറഞ്ഞ്; തിരികെ വരാതായിട്ട് 19വർഷങ്ങൾ കഴിഞ്ഞു; പിതാവിനെ കാണാതാകുമ്പോൾ എനിക്ക് വയസ് 12ആയിരുന്നു; വർഷങ്ങൾക്ക് ശേഷം അച്ഛനെ തേടി മകൻ മഹാരാഷ്ട്രയിൽ\nശവസംസ്‌കാര തർക്കങ്ങളും അക്രമങ്ങളും ക്രൈസ്തവസാക്ഷ്യത്തിന് എതിര്; ക്രിസ്തീയമായ ക്ഷമയുടെ ആത്മാവിൽ നിന്നു ഇത്തരം സാഹചര്യങ്ങൾ ഭാവിയിൽ ഒഴിവാക്കാൻ അലിഖിതമായ ധാരണയുണ്ടാകണം; കാതോലിക്കാ ബാവാ കക്ഷിഭേദമന്യേ മുഴുവൻ വിശ്വാസികളുടെയും ആത്മീയ മേലധ്യക്ഷനായതിനാൽ തർക്കമുള്ള ഇടവകകളിൽ മറുപക്ഷത്തുള്ള സഹോദരങ്ങളെ ക്രിസ്തുവിന്റെ ആത്മാവിൽ സ്വാഗതം ചെയ്യണം: ഓർത്തഡോക്‌സ് സഭാ വൈദികർ പ്രശ്‌ന പരിഹാരത്തിന് ഇറങ്ങുമ്പോൾ; കത്തിന്റെ പൂർണ്ണ രൂപം\nമലയാളി നഴ്‌സുമാർക്ക് സന്തോഷ വാർത്ത; ഐഇഎൽടിഎസ് റൈറ്റിങ് മൊഡ്യൂൾ 6.5 ആക്കിയത് പോലെ ഒഇടി റൈറ്റിങ് മൊഡ്യൂൾ സിപ്ലസ് ആക്കാനുറച്ച് ബ്രിട്ടീഷ് സർക്കാർ; റൈറ്റിങ് കടമ്പ കടക്കാൻ പ്രയാസപ്പെടുന്നവർക്ക് അത്യുഗ്രൻ വാർത്ത; നഴ്‌സിങ് ക്ഷാമത്താൽ നട്ടം തിരിയുന്ന എൻഎച്ച്എസിലേക്ക് നഴ്‌സുമാരുടെ ചാകര തുടരുന്നത് ഇങ്ങനെ\nദേശീയപാതയ്ക്കരികിൽ കുഴിബോംബ്; ജമ്മു-ശ്രീനഗർ പാത അടച്ചു


അസുരന് അഥവാ പോരാട്ടം | Asuran Review | Asuran Tamil Movie Review Manju Warrier Dhanush Vetrimaaran Prakash Raj Release\nവെട്രിമാരന് സംവിധാനം ചെയ്ത അസുരന് എന്ന ചിത്രം കാണുമ്പോള് അപ്പൊക്കാലിപ്‌റ്റൊയുമായി നമുക്ക് വിദൂര സാദൃശ്യം തോന്നിയേക്കാം. എന്നാല് ഈ കഥ നടക്കുന്നത് അപ്പൊക്കാലിപ്‌റ്റൊയുടേതുപോലെ നൂറ്റാണ്ടുകള്‍ക്ക് മുന്‍പല്ല. ജാതിയും സാമ്പത്തിക അസമത്വവും കൊടിക്കുത്തിവാഴുന്ന സ്വാതന്ത്യാനന്തര ഇന്ത്യയിലാണ്.\nമെല്‍ഗിബ്‌സണ് സംവിധാനം ചെയ്ത അപ്പൊക്കാലിപ്‌റ്റൊ എന്ന ചിത്രം കാണാത്ത സിനിമാപ്രേമികള് വിരളമായിരിക്കും. ഒരു മീസോ അമേരിക്കന് ഗോത്രവര്‍ഗക്കാരന് തന്റെ ഗ്രാമം തകര്‍ക്കപ്പെട്ടതിനുശേഷം മനുഷ്യക്കുരുതി അതിജീവിച്ച് ഭാര്യയെയും കുട്ടിയെയും രക്ഷിക്കുന്നതാണ് അപ്പൊക്കാലിപ്‌റ്റൊയുടെ ഇതിവൃത്തം. വെട്രിമാരന് സംവിധാനം ചെയ്ത അസുരന് എന്ന ചിത്രം കാണുമ്പോള് അപ്പൊക്കാലിപ്‌റ്റൊയുമായി നമുക്ക് വിദൂരസാദൃശ്യം തോന്നിയേക്കാം. എന്നാല് ഈ കഥ നടക്കുന്നത് അപ്പൊക്കാലിപ്‌റ്റൊയുടേതുപോലെ നൂറ്റാണ്ടുകള്‍ക്ക് മുന്‍പല്ല. ജാതിയും സാമ്പത്തിക അസമത്വവും കൊടിക്കുത്തിവാഴുന്ന സ്വാതന്ത്യാനന്തര ഇന്ത്യയിലാണ്. പൂമണി എഴുതിയ വെക്കൈ എന്ന നോവൽ ആധാരമാക്കിയാണ് അസുരന് ഒരുക്കിയിരിക്കുന്നത്. ധനുഷ്, മഞ്ജു വാര്യര്, പശുപതി, പ്രകാശ് രാജ് തുടങ്ങി ഒരു വലിയ താരനിര തന്നെ ചിത്രത്തിലുണ്ട്.\nശിവസാമി (ധനുഷ്) എന്ന മധ്യവയ്‌സകനായ കര്‍ഷകനില് നിന്നാണ് കഥ തുടങ്ങുന്നത്. ഭാര്യ പച്ചൈയമ്മാളിനും (മഞ്ജു വാര്യര്) രണ്ടാണ്‍മക്കളും ഒരു മകളുമടങ്ങുന്ന കുടുംബത്തോടൊപ്പം സന്തുഷ്ട ജീവിതം നയിക്കുകയാണയാള്. അതിനിടെ സ്ഥലത്തെ ഒരു പ്രധാന ജന്‍മി അയാളുടെ കച്ചവട സാമ്രാജ്യം വിപലമാക്കുന്നതിന്റെ ഭാഗമായി സമീപത്ത് ഒരു സിമന്റ് ഫാക്ടറി തുടങ്ങുകയാണ്. തന്റെ വളര്‍ച്ചയ്ക്ക് ശിവസാമിയുടെ ഭൂമി കൂടി വേണം എന്ന് മനസ്സിലാക്കിയ ജന്‍മി അയാളുടെ ഭൂമിയുടെ അതിര്‍ത്തിയില് ഇലക്ട്രിക് വേലി സ്ഥാപിക്കുകയും അതിൽ തട്ടി ശിവസാമിയുടെ മകന്റെ അരുമായ പട്ടി ചാവുകയും ചെയ്യുന്നതോടെയാണ് പ്രശ്‌നങ്ങള് തുടങ്ങുന്നത്. ഇത് സംബന്ധിച്ച പരാതി ഗ്രാമപഞ്ചായത്തില് ശിവസാമി ഉന്നയിച്ചുവെങ്കിലും കാര്യമായ നടപടികൾ ഒന്നും തന്നെയുണ്ടാകുന്നില്ല. അതിനിടെ കിണര്‍വെള്ളം സംബന്ധിച്ച് പച്ചൈയമ്മാളും ജന്‍മിയുടെ സഹായികളും തമ്മിലുണ്ടാകുന്ന തര്‍ക്കം പ്രശ്‌നങ്ങള് കൂടുതല് വഷളാക്കുന്നു. അതിന് ശിവസാമിയും കുടുംബവും കൊടുക്കേണ്ടി വരുന്ന വില വളരെ വലുതാണ്. ഭൂമി തിരിച്ചുപിടിക്കുക എന്നതിലുപരി ജീവനുവേണ്ടി ശിവസാമിയും കുടുംബവും നടത്തുന്ന പലായനവും പോരാട്ടവുമാണ് ചിത്രത്തിന്റെ പ്രമേയം.\nമധ്യവയ്‌സകനും യുവാവും കൗമരകക്കാരനുമായുള്ള ധനുഷിന്റെ പകര്‍ന്നാട്ടം വിസ്മയിപ്പിക്കുന്നതാണ്. അടിച്ചമര്‍ത്തപ്പെട്ടിട്ടും ആയുധമെടുക്കാന് ആഗ്രഹിക്കാതെ ഒതുങ്ങി ജീവിക്കുന്ന ശിവസാമി സ്വന്തം മക്കള്‍ക്ക് മുന്നില് പോലും പലപ്പോഴും അപഹാസ്യനായിത്തീരുന്നുണ്ട്. ചോരത്തിളപ്പും വിപ്ലവവീര്യവുമുള്ള ശിവസാമിയുടെ ജീര്‍ണിച്ച അവതാരമാണ് മധ്യവയസ്‌കനായ ശിവസാമിയെന്ന് പ്രേക്ഷകര്‍ക്ക് തോന്നിയേക്കാം. എല്ലാം കൈവിട്ടുപോകുന്ന അവസ്ഥയിലും സ്വന്തം കുടുംബത്തെ പിടിച്ചുനിര്‍ത്താന് ശ്രമിക്കുന്ന ശിവസാമി ധനുഷ് എന്ന പ്രതിഭാധനനായ നടന്റെ കയ്യില് ഭദ്രമാണ്.\nവെട്രിമാരന്-ധനുഷ് കോമ്പോ എന്നതിലുപരി മലയാളത്തിന്റെ അഭിമാനമായ മഞ്ജു വാര്യരുടെ ആദ്യ തമിഴ്ചിത്രം എന്ന പേരില് വാര്‍ത്തകളിലിടം നേടിയ ചിത്രമാണ് അസുരന്. ലോഹിതദാസിന്റെ കന്മദത്തിലെ ഭാനുവിനെ അനുസ്മരിപ്പിക്കുന്ന പച്ചൈയമ്മാള് എന്ന തരത്തില് മഞ്ജുവിന്റെ കഥാപാത്രത്തെക്കുറിച്ച് ചര്‍ച്ചകള് ഉയര്‍ന്നിരുന്നു. എന്നാല് ഭാനുവിന്റെ ആവര്‍ത്തനമല്ല പച്ചൈയമ്മാള്. പക്ഷേ ഒരു അഭിനേത്രി എന്ന നിലയില് ഏറെ വെല്ലുവിളിയും പുതുമയും നിറഞ്ഞ കഥാപാത്രത്തെയാണ് വെട്രിമാരന് മഞ്ജുവിനായി കാത്തുവച്ചത്. ചുരുക്കത്തില് പറഞ്ഞാല് തമിഴ് അരങ്ങേറ്റം ഗംഭീരമാക്കിയിരിക്കുകയാണ് മഞ്ജു.\nകള്‍ട്ട് ഹിറ്റുകള് ഒരുക്കുന്നതില് ഏറെ പ്രാഗത്ഭ്യമുള്ള സംവിധായകനാണ് വെട്രിമാരന്. അദ്ദേഹം ഒരുക്കിയ ചിത്രങ്ങളില് ഒട്ടുമിക്കതും സാമൂഹിക വ്യവസ്ഥയെ ചോദ്യം ചെയ്യുന്നതും സമൂഹത്തിലെ അധഃസ്ഥിത വിഭാഗത്തിന്റെ കഥ പറയുന്നവയുമായിരുന്നു. അതില് നിന്ന് വേറിട്ടുനില്‍ക്കുന്ന സിനിമയല്ല അസുരന്. സാമ്പത്തിക അസമത്വം നീതി ലഭിക്കുന്നതിന് തടസ്സമാകുമ്പോള് ഒരു സാധാരണക്കാരന് ആയുധമെടുക്കേണ്ടി വരുന്ന പരിതാപകരമായ അവസ്ഥയെയാണ് വെട്രിമാരന് ഈ ചിത്രത്തിലൂടെ തുറന്നുകാണിച്ചിരിക്കുന്നത്. അസുരന് എന്ന പേരിലെ രാഷ്ട്രീയം പ്രസക്തമാകുന്നത് ഇവിടെയാണ്.\nContent Highlights: Asuran Tamil Movie Review, Manju Warrier, Dhanush, Vetrimaaran, Prakash Raj\nധനുഷ്-കാർത്തിക് സുബ്ബരാജ് ചിത്രം 'ജഗമേ തന്തിരം' ജൂൺ 18-ന് നെറ്റ്ഫ്ലിക്സിൽ\nകുടുംബത്തോടൊപ്പം ധനുഷ്; 'ദ ഗ്രേമാൻ' കാലിഫോർണിയയിൽ പുരോഗമിക്കുന്നു


കുഴല്‍ക്കിണറില് നിന്ന് പുകയും വെള്ളം തിളയ്ക്കുന്ന ശബ്ദവും; ലൈറ്റര് കത്തിച്ചപ്പോള് തീ ആളിക്കത്തി കുഴല്‍ക്കിണറില് നിന്ന് പുകയും വെള്ളം തിളയ്ക്കുന്ന ശബ്ദവും; ലൈറ്റര് കത്തിച്ചപ്പോള് തീ ആളിക്കത്തി\nകുഴല്‍ക്കിണറില് നിന്ന് പു....\nPublished on January 10, 2018 at 12:02 pm\nകുഴല്‍ക്കിണറില് നിന്ന് പുകയും വെള്ളം തിളയ്ക്കുന്ന ശബ്ദവും; ലൈറ്റര് കത്തിച്ചപ്പോള് തീ ആളിക്കത്തി\nതൃശൂര്: കുഴല്‍ക്കിണര് കുഴിക്കുന്നതിനിടെ കിണറിനുള്ളില് നിന്ന് പുകയും വെള്ളം തിളച്ചുമറിയുന്ന ശബ്ദവും. തുടര്‍ന്ന് പൈപ്പിനു മുകളില് ലൈറ്റര് കത്തിച്ചപ്പോള് ഒരു മീറ്റര് ഉയരത്തില് തീ ആളിക്കത്തുകയും ചെയ്തു. ഇതോടെ നാട്ടുകാര് പരിഭ്രാന്തരായി.\nകഴിഞ്ഞ ദിവസം കൊടുങ്ങല്ലൂര് മാടവന അത്താണി പണിക്കന്‍പടിക്കു വടക്ക് വള്ളോംപറമ്പത്ത് പണിക്കശേരി ഗോപിയുടെ വീട്ടിലായിരുന്നു സംഭവം. കിണര് തൊഴിലാളികളായ സഞ്ജു, അക്ഷയ് എന്നിവര് രാവിലെ ഒന്‍പതോടെയാണ് കുഴല്‍ക്കിണറിന്റെ പണി ആരംഭിച്ചത്. കുഴല് ഇറക്കി നാലു മീറ്റര് താഴ്ത്തിയതോടെ താഴെനിന്നു വെള്ളം തിളച്ച് മറിയുന്ന ശബ്ദം കേള്‍ക്കാനാരംഭിച്ചു. കുറച്ചു സമയം കഴിഞ്ഞപ്പോള് ഇതിനകത്തുനിന്നു പുക ഉയരുകയും ചെയ്തു.\nഇതു കണ്ട തൊഴിലാളികള് പൈപ്പിനു മുകളില് ലൈറ്റര് കത്തിച്ചു കാണിച്ചതോടെ തീ ആളിപ്പടരുകയായിരുന്നു. ഒരു മീറ്റര് ഉയരത്തില് ആളിക്കത്തിയ തീ ബക്കറ്റില് വെള്ളമെടുത്ത് കെടുത്താന് ശ്രമിച്ചെങ്കിലും നടന്നില്ല. തുടര്‍ന്ന് വെള്ളം പമ്പ് ചെയ്താണ് തീ അണച്ചത്.\nഗോപിയുടെ വീട്ടില് നേരത്തെയുള്ള കുഴല്‍ക്കിണറിലെ വെള്ളത്തിന് ഒരാഴ്ചയായി നിറ വ്യത്യാസവും രുചി വ്യത്യാസവും അനുഭവപ്പെടുന്നതോടെയാണ് പുതിയ കുഴല്‍ക്കിണര് കുഴിക്കാന് തീരുമാനിച്ചത്. ഇതുകൂടാതെ സമീപത്തെ മറ്റു വീടുകളിലും വെള്ളത്തിനു കറുപ്പ് നിറവും രുചിവ്യത്യാസവും അനുഭവപ്പെടുന്നുണ്ട്.\nഭൂഗര്‍ഭ ജല അതോറിറ്റിയുടെ കീഴില് കുഴല് കിണറിലെ ജലം പരിശോധിച്ച ശേഷം മാത്രമേ ഈ പ്രതിഭാസത്തിന്റെ കാരണം പറയാന് കഴിയൂ എന്ന് തഹസില്‍ദാര് ജെസി സേവ്യര് പറഞ്ഞു. കടലില്‍നിന്നു നാലു കിലോമീറ്റര് ദൂരത്താണ് ഈ പ്രദേശം. കഴിഞ്ഞ ദിവസങ്ങളില് കടലിലുണ്ടായിട്ടുള്ള അന്തര് ചലനങ്ങള് ഇതിനു കാരണമായിട്ടുണ്ടോ എന്നും പരിശോധിക്കേണ്ടതുണ്ടെന്നു തഹസില്‍ദാര് പറഞ്ഞു.


ബാഹുബലിക്ക് വന് തിരിച്ചടിയായി കര്‍ണാടകയില് സത്യരാജിനെതിരായ പ്രതിഷേധം; മാപ്പു പറഞ്ഞില്ലെങ്കില് റിലീസ് അനുവദിക്കില്ല – Chandrika Daily\nBy ചന്ദ്രിക വെബ് ഡെസ്‌ക് Thursday April 20, 2017 14:19 pm\nബാഹുബലിക്ക് വന് തിരിച്ചടിയായി കര്‍ണാടകയില് സത്യരാജിനെതിരായ പ്രതിഷേധം; മാപ്പു പറഞ്ഞില്ലെങ്കില് റിലീസ് അനുവദിക്കില്ല\nഅടുത്ത വെള്ളിയാഴ്ച ലോകമെങ്ങും റിലീസിനൊരുങ്ങുന്ന ‘ബാഹുബലി 2’ ന് തിരിച്ചടിയായി കര്‍ണാടകയില് നടന് സത്യരാജിനെതിരായ പ്രതിഷേധം കനക്കുന്നു. ബാഹുബലിയില് കട്ടപ്പ എന്ന പ്രാധാന്യമുള്ള കഥാപാത്രത്തെ അവതരിപ്പിച്ച സത്യരാജ്…\nഅടുത്ത വെള്ളിയാഴ്ച ലോകമെങ്ങും റിലീസിനൊരുങ്ങുന്ന ‘ബാഹുബലി 2’ ന് തിരിച്ചടിയായി കര്‍ണാടകയില് നടന് സത്യരാജിനെതിരായ പ്രതിഷേധം കനക്കുന്നു. ബാഹുബലിയില് കട്ടപ്പ എന്ന പ്രാധാന്യമുള്ള കഥാപാത്രത്തെ അവതരിപ്പിച്ച സത്യരാജ് വര്‍ഷങ്ങള്‍ക്കു മുമ്പ് നടത്തിയ കന്നട വിരുദ്ധ പരാമര്‍ശമാണ് ഇപ്പോള് ചര്‍ച്ചയായിരിക്കുന്നത്. കാവേരി നദീജല തര്‍ക്കത്തില് ഒമ്പത് വര്‍ഷം മുമ്പ് നടത്തിയ പരാമര്‍ശത്തില് സത്യരാജ് മാപ്പു പറഞ്ഞില്ലെങ്കില് ബാഹുബലി2കര്‍ണാടകയില് റിലീസ് ചെയ്യാന് അനുവദിക്കില്ലെന്ന് വ്യക്തമാക്കി കര്‍ണാടക രക്ഷണ വേദികെ എന്ന സംഘടന രംഗത്തെത്തി. ഏപ്രില് 28-ലെ ചിത്രത്തിന്റെ റിലീസ് തടയണമെന്നാവശ്യപ്പെട്ട് കര്‍ണാടക ഫിലിം ചേമ്പറിന് ഇവര് കത്തു നല്‍കിയിട്ടുണ്ട്.\nഫിലിം ചേംബറിലേക്ക് മാര്‍ച്ച് നടത്തിയ പ്രതിഷേധക്കാര് സത്യരാജിന്റെ കൃത്രിമ രൂപത്തില് ചെരുപ്പുമാല അണിയിക്കുകയും കോലം കത്തിക്കുകയും ചെയ്തു. സത്യരാജ് മാപ്പു പറഞ്ഞില്ലെങ്കില് ചിത്രത്തിന്റെ റിലീസ് അനുവദിക്കില്ലെന്ന് കര്‍ണാടക രക്ഷണ വേദികെ പ്രസിഡണ്ട് ശിവരാമെഗൗഡ പറഞ്ഞു. ഏപ്രില് 28-ന് ബന്ദ് പ്രഖ്യാപിച്ചിട്ടുണ്ട്. തിയേറ്റര് ഉടമകള് ചിത്രം റിലീസ് ചെയ്യുകയാണെങ്കില് പ്രതിഷേധം ശക്തമാക്കും – ഗൗഡ പറഞ്ഞു.\nകര്‍ണാടക ഫിലിം ചേംബര് പ്രതിഷേധക്കാര്‍ക്കൊപ്പമാണ് നിലപാടെടുത്തിരിക്കുന്നത്. നേരത്തെ ബാഹുബലിയുടെ നിര്‍മാതാക്കള് ചേംബര് അധികൃതരെ കണ്ടിരുന്നെങ്കിലും ചര്‍ച്ച ഫലം കണ്ടില്ല. സത്യരാജ് മാപ്പു പറയണമെന്നാണ് ചേംബറിന്റെ ആവശ്യം.\n#JusticeForSathyarajacomment made several yrs ago on cauvery issue; now- bandh ondeve of release of #Bahubali2 >Cong hand visible pic.twitter.com/myAD5159Xx\n— (((KrishnaBaalu))) (@IndusSpirit) April 20, 2017\nഅതിനിടെ, ചിത്രത്തിന്റെ റിലീസ് തടയരുതെന്നഭ്യര്‍ത്ഥിച്ച് ബാഹുബലി സംവിധായകന് എസ്.എസ് രാജമൗലി വീഡിയോ പുറത്തിറക്കി. സത്യരാജിന്റെ പ്രസ്താവന9വര്‍ഷം മുന്നത്തേതാണെന്നും ബാഹുബലിയുമായി അതിന് ബന്ധമൊന്നുമില്ലെന്നും രാജമൗലി പറഞ്ഞു.\nബാഹുബലി ഒന്നാം ഭാഗത്തിലൂടെ സമാഹരിച്ച പണം മുഴുവന് രണ്ടാം ഭാഗത്തിന്റെ നിര്‍മാണത്തിനു വേണ്ടി ചെലവഴിച്ചു എന്നാണ് സൂചന. അതിനാല്, ചിത്രത്തിന്റെ റിലീസ് തടയപ്പെട്ടാല് വന് സാമ്പത്തിക നഷ്ടമാണുണ്ടാവുക. കര്‍ണാടകയില് മാത്രം 50 കോടി രൂപക്കാണ് ചിത്രത്തിന്റെ വിതരണാവകാശം വിറ്റുപോയത്.\nCategories: Views Tags: bahubali, bahubali second


ക്ഷേത്രോത്സവനോട്ടീസിൽ മുസ്ലിം ഉദ്യോഗസ്ഥന്റെ പേരിനെച്ചൊല്ലി വിവാദം മുറുകുന്നു | The News Minute\nക്ഷേത്രോത്സവനോട്ടീസിൽ മുസ്ലിം ഉദ്യോഗസ്ഥന്റെ പേരിനെച്ചൊല്ലി വിവാദം മുറുകുന്നു\nപേര് പാടില്ലെന്ന് സ്ഥലത്തെ കോൺഗ്രസ് എം.എൽ.എ ശകുന്തളാദേവി\nnews Wednesday, March 16, 2016 - 13:10\nക്ഷേത്രോത്സവത്തിന്റെ ക്ഷണപത്രികയിൽ മുസ്ലിമായ ഡെപ്യൂട്ടി കമ്മിഷണറുടെ പേരുൾപ്പെടുത്തിയതിനെ ചൊല്ലി മംഗലൂരുവിൽ വിവാദം മുറുകുന്നു. പുട്ടൂർ മഹാലിംഗേശ്വര ക്ഷേത്രത്തിലെ ഈ വർഷത്തെ രഥോത്സവത്തിനോടനുബന്ധിച്ചുള്ള ക്ഷണപത്രികയിൽ ദക്ഷിണ കാനറ ജില്ലാ ഡെപ്യൂട്ടി കമ്മിഷണർ എ.ബി.. ഇബ്രാഹിമിന്റെ പേരുണ്ടായതാണ് വിവാദമായത്.\nപൂട്ടൂരിലെ കോൺഗ്രസ് എം.എൽ.എയായ ശകുന്തളാ ഷെട്ടി ഇന്നലെ ഇത് സംബന്ധിച്ച് പത്രസമ്മേളനം വിളിച്ചുചേർത്തിരുന്നു. ഡെപ്യൂട്ടി കമ്മിഷണറുടെ പേര് ഉൾപ്പെടുത്തിയത് എതിർപ്പുയർത്തിയെന്നും അവർ ചൂണ്ടിക്കാട്ടിയിരുന്നു. ഹിന്ദു മത എൻഡോവ്‌മെന്റ് ആക്ടിലെ വകുപ്പുകൾ പ്രകാരം അഹിന്ദുക്കളുടെ പേര് ക്ഷേത്രോത്സവ ക്ഷണപത്രികയിൽ ഉൾപ്പെടുത്താൻ പാടില്ലെന്നും അവർ പറയുന്നു. പേര് നീക്കം ചെയ്യുന്നതുവരെ എതിർപ്പുയർത്താനാണ് മുമ്പ് ബി.ജെ.പി പ്രവർത്തകയായിരുന്ന ശകുന്തളയുടെ തീരുമാനം. ഇല്ലാത്തപക്ഷം സ്വന്തം ചെലവിൽ വേറെ ക്ഷണപത്രിക അച്ചടിച്ച് അവർ വിതരണം ചെയ്യുമെന്നും അറിയിച്ചു. പേര് നീക്കം ചെയ്ത് പങ്കെടുക്കുന്നയാളുടെ തസ്തിക മാത്രം ഉൾപ്പെടുന്നതിൽ വിരോധമില്ല. ക്ഷേത്രോത്സവത്തിന്റെ പവിത്രത കാക്കുന്നതിലും ഐക്യത്തോടെ രഥോത്സവം നടത്തുന്നതിലുമാണ് തന്റെ താല്്പര്യമിരിക്കുന്നത്-ശകുന്തള പറഞ്ഞു. ഏതായാലും മാർച്ച് 16ന് ചേരുന്ന ഭക്തരുടെ യോഗത്തിൽ പ്രശ്‌നം പരിഹൃതമാകുമെന്നാണ് അവരുടെ പ്രതീക്ഷ.\nപ്രദേശത്ത് നിന്നുള്ള മുനിസിപ്പൽ കൗൺസിലർ രാജേഷ് ബണ്ണൂരും പേരുൾപ്പെടുത്തിയതിൽ പ്രതിഷേധം രേഖപ്പെടുത്തി. ഉദ്യോഗസ്ഥനോട് വ്യക്തിവിരോധമൊന്നുമില്ല. പേരുൾപ്പെടുത്തിയത് ഹിന്ദുമത എൻഡോവ്‌മെന്റ് വകുപ്പുകൾക്ക് എതിരാണ്-രാജേഷ് പറഞ്ഞു.\nഎന്നാൽ ക്ഷണപത്രികയിൽ നിയമലംഘനമൊന്നുമില്ലെന്ന് ഡെപ്യൂട്ടി കമ്മിഷണർ ഇബ്രാഹിം ചൂണ്ടിക്കാട്ടി. ക്ഷണപത്രികയിൽ ക്രമക്കേടൊന്നുമില്ല. വസ്തുത ബോധ്യപ്പെടുത്തുന്നതിന് എം.എൽ.എയോട് നേരിട്ട് സംസാരിക്കും. ഏതായാലും ക്ഷണപത്രിക വീണ്ടും അച്ചടിക്കുന്നതിന് ഇതുവരേയും നിർദേശമൊന്നും ലഭിച്ചിട്ടില്ലെന്ന് ക്ഷേത്രം അഡ്മിനിസ്‌ട്രേറ്റർ എസ്. ജഗദീഷ് അറിയിച്ചു.\nഏപ്രിൽ 17നാണ് പത്തുദിവസത്തെ രഥോത്സവം ആരംഭിക്കുന്നത്.


സൈദാബാദ് പീഡനത്തിന് പിന്നാലെ തെലങ്കാനയില് പ്രായപൂര്‍ത്തിയാവാത്ത രണ്ടുപെണ്‍കുട്ടികള് കൂടി പീഡിപ്പിക്കപ്പെട്ടു | after Saidabad rape case two more minors sexually assaulted in Telangana\nജഗ്തിയാല് ജില്ലയിലാണ് ആറുവയസുകാരിയെ കൌമാരക്കാരന് പീഡിപ്പിച്ചത്. സമാനമായ സംഭവത്തില് മംഗാള്‍ഹട്ടില് ഒന്‍പതുവയസുകാരിയെയാണ് അടുത്ത ബന്ധു ക്രൂരപീഡനത്തിന് ഇരയാക്കിയത്.\nTelangana, First Published Sep 16, 2021, 8:45 PM IST\nഹൈദരാബാദിലെ സൈദാബാദിൽ ആറുവയസുകാരി ക്രൂരപീഡനത്തിന് ഇരയായി കൊല്ലപ്പെട്ടതിന് ദിവസങ്ങള് പിന്നാലെ തെലങ്കാനയില് പീഡനത്തിനിരയായ രണ്ട് പെണ്‍കുട്ടികള് കൂടി. പ്രായപൂര്‍ത്തിയാവാത്ത രണ്ട് പെണ്‍കുട്ടികള് ലൈംഗികമായി പീഡിപ്പിക്കപ്പെട്ട വിവരം വ്യാഴാഴ്ചയാണ് പുറത്തുവരുന്നത്. രണ്ട് സംഭവങ്ങളിലായാണ് അതിക്രമം നടന്നിരിക്കുന്നത്. ജഗ്തിയാല് ജില്ലയിലാണ് ആറുവയസുകാരിയെ കൌമാരക്കാരന് പീഡിപ്പിച്ചത്. സമാനമായ സംഭവത്തില് മംഗാള്‍ഹട്ടില് ഒന്‍പതുവയസുകാരിയെയാണ് അടുത്ത ബന്ധു ക്രൂരപീഡനത്തിന് ഇരയാക്കിയത്.\nവീട്ടില് തനിച്ചായിരുന്ന ആറുവയസുകാരിയെ ബുധനാഴ്ച രാത്രിയാണ് പീഡനത്തിന് ഇരയായത്. പെണ്‍കുട്ടിയുടെ വീട്ടിലേക്ക് കൌമാരക്കാരന് അതിക്രമിച്ച് കയറിയായിരുന്നു പീഡനം. സ്വകാര്യ ഭാഗങ്ങളിലെ വേദനയേക്കുറിച്ച് പെണ്‍കുട്ടി വ്യാഴാഴ്ച അമ്മയോട് പറഞ്ഞതോടെയാണ് പീഡനവിവരം പുറത്തായത്. ഹൈദരബാദില് പഠിക്കുന്ന കൌമാരക്കാരനെ സംഭവത്തില് പൊലീസ് തെരയുന്നുണ്ട്. ജഗ്തിയാലിലെ ധര്‍മ്മപുരിയില് മുത്തശ്ശനേയും മുത്തശ്ശിയേയും സന്ദര്‍ശിക്കാനെത്തിയ കൌമാരക്കാരനെയാണ് അക്രമി.\nമംഗാള്‍ഹട്ടില് ഒന്‍പതുകാരിയെ പീഡിപ്പിച്ചത് അടുത്ത ബന്ധുവാണ്. ഭര്‍ത്താവ് സ്ഥിരമായി മദ്യപിച്ച് വീട്ടിലെത്തുന്നത് സംബന്ധിച്ച് പെണ്‍കുട്ടിയുടെ അമ്മ പൊലീസില് പരാതിപ്പെട്ടിരുന്നു. ഇവരെ ഇത് സംബന്ധിച്ച കൌണ്‍സിലിംഗിനായി പൊലീസ് സ്റ്റേഷനിലേക്ക് വിളിച്ച സമയത്തായിരുന്നു ഒന്‍പതുവയസുകാരിയെ അടുത്ത ബന്ധു പീഡിപ്പിച്ചത്.\nമദ്യപിച്ച് വീട്ടിലെത്തിയ അടുത്ത ബന്ധു മകളെ പീഡിപ്പിച്ചെന്നാണ് പെണ്‍കുട്ടിയുടെ അമ്മ പരാതിപ്പെട്ടിരിക്കുന്നത്. ഉറക്കത്തില് നിന്ന് എഴുന്നേറ്റ ഒന്‍പത് വയസുകാരി അമ്മയെ കാണാതെ അന്വേഷിക്കുമ്പോഴാണ് പ്രതിയെ കാണുന്നത്. അമ്മയുടെ അടുത്ത് കൊണ്ട് പോവാമെന്ന് പറഞ്ഞ് കൂട്ടിക്കൊണ്ട് പോയ ശേഷമായിരുന്നു പീഡനം. അതേസമയം പൊലീസ് സ്റ്റേഷനില് നിന്ന് തിരികെയെത്തിയ രക്ഷിതാക്കള് മകളെ കാണാതെ അന്വേഷിക്കുമ്പോഴാണ് ഇയാള് കുട്ടിയെ അക്രമിക്കുന്നത് കണ്ടത്. ഇയാളെ നാട്ടുകാര് കയ്യോടെ പൊലീസില് ഏല്‍പ്പിച്ചു.\nസൈദാബാദിൽ ആറുവയസുകാരിയെ ക്രൂരമായി പീഡിപ്പിച്ച പ്രതിയെ റെയില്‍വേ ട്രാക്കില് മരിച്ച നിലയില് കണ്ടെത്തിയതിന് പിന്നാലെയാണ് ഈ സംഭവങ്ങള് പുറത്തായത്.


ഈ നൈറ്റ് ക്രീം പുരട്ടിയാല് പ്രായം കീഴോട്ട് | Apply This Night Cream To Avoid Sagging Skin - Malayalam BoldSky\nMovies അരവിന്ദ് സ്വാമിയെ എംജിആറാക്കിയതിനു പിന്നിൽ മലയാളികളുടെ സ്വന്തം മേക്കപ്പ്മാൻ!\nNews ഇറാന് അതിര്‍ത്തിയില്6യുഎസ് യുദ്ധവിമാനങ്ങള്; 176 പേരുടെ മരണത്തിലേക്ക് നയിച്ചത് ഇങ്ങനെ...\n| Published: Thursday, March 21, 2019, 22:12 [IST]\nആരോഗ്യം പോലെ തന്നെയാണ് സൗന്ദര്യവും. സൗന്ദര്യമുള്ള ചര്‍മം എല്ലാവരും ആഗ്രഹിയ്ക്കുന്ന ഒന്നാണ്. കാണാന് നല്ല ഭംഗി, പ്രായക്കുറവ്, നിറം ഇതെല്ലാം എന്തൊക്കെ പറഞ്ഞാലും സ്ത്രീ പുരുഷ ഭേദമന്യേ എല്ലാവരും ആഗ്രഹിയ്ക്കുന്ന ഒന്നു തന്നെയാണെന്നു വേണം, പറയാന്.\nസൗന്ദര്യം എന്നാല് കേവലം ഒരു ഘടകമല്ല, പല ഘടകങ്ങള് ഒത്തിണങ്ങിയതാണ്. നിറം എന്നതു കൊണ്ടു മാത്രം സൗന്ദര്യമാകില്ല, പ്രായം തോന്നാത്ത, ചുളിവുകളും പാടുകളും കുത്തുകളുമില്ലാത്ത ക്ലിയര് സ്‌കിന് എന്നിവയെല്ലാം ചര്‍മ സൗന്ദര്യത്തില് പെടുന്നു.\nമുഖ സൗന്ദര്യത്തിനായി ക്രീമുകള് ഉപയോഗിയ്ക്കുന്നതു സ്ത്രീ പുരുഷ ഭേദമന്യേ പതിവുമാണ്. ഇതിനായി വ്യത്യസ്ത ക്രീമുകള് വിപണിയില് ലഭിയ്ക്കുന്നുമുണ്ട്. ഇവയ്ക്ക് ആവശ്യക്കാരുമുണ്ട്.\nസാധാരണ കുളി കഴിഞ്ഞോ വെയിലില് പോകുമ്പോഴോ മുഖത്തു ക്രീം പുരട്ടുന്നതു സാധാരണയാണ്. എന്നാല് പല സമയത്തും ക്രീം പുരട്ടുന്നവര് പലരും അവഗണിയ്ക്കുന്ന ഒന്നുണ്ട്. രാത്രിയില് കിടക്കാന് നേരത്തു ക്രീം പുരട്ടുന്നത്. നൈററ് ക്രീം നല്ലതോ മോശമോ എന്ന സംശയം പലര്‍ക്കുമുണ്ട്. ഇത് ചര്‍മത്തിന് ദോഷകമാണ്, ക്രീം ചര്‍മത്തിന് ശ്വസിയ്ക്കുവാനുള്ള അവസരം നല്‍കുന്നില്ലെന്നു കരുതി പലരും രാത്രി മുഖത്തു ക്രീം തേയ്ക്കാറില്ല.\nഎന്നാല് രാത്രി മുഖത്തു ക്രീം പുരട്ടുന്നത് ദോഷകമല്ലെന്നാണ് പറയേണ്ടത്. ഇത് ചര്‍മത്തിനു പല തരത്തിലെ ഗുണങ്ങള് നല്‍കുന്നുമുണ്ട്. പുരട്ടുന്നത് കെമിക്കലുകള് അടങ്ങാത്തതാകണം എന്നു മാത്രം.\nരാത്രി മുഖത്തു പുരട്ടുവാന് പറ്റുന്ന നല്ല മിശ്രിതം നമുക്കു തന്നെയുണ്ടാക്കാം. ഇത് മുഖത്തു പുരട്ടുന്നത് ദോഷം വരുത്തില്ലെന്ന ഗ്യാരന്റിയോടെ തന്നെ. ഇതെങ്ങനെ തയ്യാറാക്കുമെന്നും ഇതു പുരട്ടുന്നതു കൊണ്ടുള്ള ഗുണമെന്തെന്നുമെല്ലാം അറിയൂ.\nകറ്റാര് വാഴയും വാസ്ലീനുമാണ് ഈ ക്രീമിന്റെ അടിസ്ഥാന ചേരുവകള്. ചര്‍മത്തിന് പല തരത്തിലെ സൗന്ദര്യപരമായ ഗുണങ്ങളും നല്‍കുന്നതാണ് ഇവ രണ്ടും.\nകറ്റാര് വാഴ ചര്‍മസംരക്ഷണത്തിന് ഏറെ മികച്ച ഒന്നാണ്. വൈററമിന് ഇ അടങ്ങിയ ഒന്നാണ് കറ്റാര് വാഴ. ശക്തിയുള്ള ഒരു അണുനാശിനിയാണ് കറ്റാര് വാഴ. കറ്റാര് വാഴയിലെ ഈര്‍പ്പം ചര്‍മ്മത്തിന് നനവും, ഇലാസ്തികതയും നല്കും. തികച്ചും പ്രകൃതിദത്തമായ ഒരു മോയിസ്ചറൈസറാണിതെന്നു പറയാം. വരണ്ട ചര്‍മത്തിന് ഇത് ഉപകാരപ്പെടും. ഇത് ചര്‍മം ടൈറ്റായി വയ്ക്കാന് സഹായിക്കുകയും ചെയ്യും.ഓജസ് ലഭിക്കാനും, ചര്‍മ്മത്തിന്‍റെ ആരോഗ്യത്തിനും കറ്റാര് വാഴ ഉത്തമമമാണ്. ചര്‍മ്മത്തിന് പ്രായക്കുറവ് തോന്നിക്കാന് കറ്റാര് വാഴ സഹായിക്കും.ഇതില് വൈറ്റമിന് സി, ഇ എന്നിവ അടങ്ങിയിട്ടുണ്ട്. സണ്‍ബേണ് തടയാനും കറ്റാര്‍വാഴ സഹായിക്കും. സൂര്യപ്രകാശം കാരണം വരുന്ന സണ്‍ടാന് തടയാനും കറ്റാര്‍വാഴ നല്ലതു തന്നെ.\nസൗന്ദര്യസംരക്ഷണത്തിന് ദിവസവും ഉപയോഗിക്കാവുന്നതാണ് വാസ്‌ലിന്. ചര്‍മത്തിന്റെ വരണ്ട സ്വഭാവം മാറ്റാന് ഏറെ നല്ലതാണ് വാസ്ലീന്. ഇതുവഴി ചര്‍മത്തില് വീഴുന്ന ചുളിവുകള് നീക്കാനും ഏറെ നല്ലതാണ്. ഇതു വഴി പ്രായക്കുറവുള്ള ചര്‍മത്തിന്റെ കാവല്‍ക്കാരനാണ് വാസ്ലീന് എന്നു പറയാം. വരണ്ട ചുണ്ടുകള്, വിണ്ടു പൊട്ടിയ കാല്‍പ്പാദം എന്നിവയ്ക്കുള്ള നല്ലൊരു പരിഹാരമാണ് വാസ്ലീന്. പല സൗന്ദര്യ വര്‍ദ്ധക വസ്തുക്കളിലും കറ്റാര് വാഴ പോലെ തന്നെ ഉപയോഗിയ്ക്കാവുന്ന ഒന്നാണിത്.\nപനിനീര് അഥവാ റോസ് വാട്ടര് ചര്‍മ സംരക്ഷണത്തിന് ഉപയോഗിയ്ക്കുന്ന മറ്റൊരു ചേരുവയാണ്. ചര്‍മത്തിന് തണുപ്പു നല്‍കുന്ന, ചെറുപ്പം നല്‍കുന്ന ഒന്നാണ്. ഇന്‍ഫെക്ഷനുകള് തടയുന്ന ഇത് ചര്‍മത്തിന് നല്ലൊരു പ്രകൃതിദത്ത ടോണര് കൂടിയാണ്. ചര്‍മത്തിന് തണുപ്പു നല്‍കുന്ന, ചെറുപ്പം നല്‍കുന്ന ഒന്നാണ്. ദിവസവും ഇത് ചര്‍മത്തില് പുരട്ടുന്നത് പല അലര്‍ജികള്‍ക്കും പരിഹാരമാകും. പല രീതിയിലും പനിനീര് സൗന്ദര്യസംരക്ഷണത്തിന് ഉപയോഗിക്കാം. അരോമ തെറാപ്പിയില് പനിനീര് ഉപയോഗിക്കാറുണ്ട്. ഇത് ചര്‍മസംരക്ഷണത്തിന് മാത്രമല്ലാ, ടെന്‍ഷന് അകറ്റാനും നല്ല ഉറക്കം നല്‍കാനും സഹായിക്കുന്നുണ്ട്.\nകറ്റാര് വാഴ ജെല്ലില്\nഒരു ടീസ്പൂണ് കറ്റാര് വാഴ ജെല്ലില് ലേശം വാസ്ലിന് കലര്‍ത്തുക. അല്‍പം പനീനീരും ഇതില് ചേര്‍ക്കാം. വാസ്ലീന് എണ്ണമയം കൂടുതലായതു കൊണ്ട് ചര്‍മത്തിന്റെ സ്വഭാവം അനുസരിച്ചു വേണം, ഇതെടുക്കാന്. വല്ലാതെ വരണ്ട ചര്‍മമെങ്കില് മാത്രം കൂടുതല് എടുക്കാം. കറ്റാര് വാഴയുടെ ജെല് കഴിവതും ഫ്രഷായിട്ടുള്ളത് എടുക്കുന്നതാണ് കൂടുതല് നല്ലത്. ഇവ രണ്ടു കലര്‍ത്തി മിശ്രിതമാക്കി മുഖത്തു പുരട്ടി 10 മിനിറ്റ് മൃദുവായി മസാജ് ചെയ്യാം.\nഇത് എന്നും രാത്രി\nഇത് എന്നും രാത്രി കിടക്കുവാന് നേരത്തു ചെയ്യുന്നതു നല്‍കുന്ന ചര്‍മ ഗുണങ്ങള് ചില്ലറയല്ല. തികച്ചും പ്രകൃതി ദത്ത ചേരുവകള് ആയതു കൊണ്ടു തന്നെ യാതൊരു വിധത്തിലെ ചര്‍മ ദോഷങ്ങളും വരുത്തുന്നുമില്ല. രാത്രി നേരത്ത് ചര്‍മ കോശങ്ങള്‍ക്കുണ്ടാകുന്ന ശരീരത്തിന്റെ, ചര്‍മത്തിന്റെ സ്വഭാവിക പ്രക്രിയയെ സഹായിക്കുന്ന ഒന്നാണ്.\nഈ പ്രത്യേക മിശ്രിതം\nഈ പ്രത്യേക മിശ്രിതം മുഖത്തു പുരട്ടുന്നത് മുഖത്തു പുരട്ടുന്നത് മുഖത്തെ പാടുകള് നീക്കാനുള്ള ഒരു പ്രധാന വഴിയാണ്. ഇത് അല്‍പദിവസം അടുപ്പിച്ചു ചെയ്താല് മുഖത്തെ പാടുകള് നീക്കാം. മുഖക്കുരുവിന്റെ പാടുകളും വടുക്കളും കലകളുമെല്ലാം മങ്ങിപ്പോകാനും ക്രമേണ ഇല്ലാതാകാനും ഇതു സഹായിക്കും.\nചര്‍മത്തിനു പ്രായക്കുറവു തോന്നിപ്പിയ്ക്കാനുള്ള\nചര്‍മത്തിനു പ്രായക്കുറവു തോന്നിപ്പിയ്ക്കാനുള്ള ഏറ്റവും മികച്ച വഴിയാണ് രാത്രിയില് പുരട്ടാവുന്ന ഈ പ്രത്യേക നൈറ്റ് ക്രീം. മുഖത്തെ ചുളിവുകള് നീക്കുന്ന മികച്ച ചേരുവയാണ് ഇതിലുള്ളത്. കറ്റാര് വാഴയിലെ വൈറ്റമിന് ഇ ചുളിവുകള് നീക്കാന് ഏറെ നല്ലതാണ്. വാസ്ലീന് വരണ്ട ചര്‍മത്തിനു പരിഹാരം. പനിനീരും നല്ലൊരു ടോണറാണ്. ഇതെല്ലാം ചേരുമ്പോള് മുഖത്തിന് ചുളിവുകളില് നിന്നും സംരക്ഷണം നല്‍കുന്നു.\nമുഖത്തിന് ഇറുക്കം നല്‍കി മുഖചര്‍മം അയഞ്ഞു തുങ്ങുന്നതു തടയാന് സഹായിക്കുന്ന നല്ലൊരു ക്രീമാണിത്. രാത്രിയില് ഈ ക്രീം പുരട്ടുന്നത് പെട്ടെന്നു തന്നെ ചര്‍മത്തിലേയ്ക്ക് ഈ ഗുണങ്ങള് വലിച്ചെടുത്ത് ചര്‍മം അയഞ്ഞു തൂങ്ങാതിരിയ്ക്കാന് സഹായിക്കും.\nചര്‍മത്തിനു നിറം നല്‍കാന് സഹായിക്കുന്ന ഒന്നു കൂടിയാണ് ഇത്. മുഖത്തിന് ഈര്‍പ്പം നല്‍കാനും ഇത് ഏറെ സഹായിക്കുന്നു. മുഖത്തെ പിഗ്മെന്റേഷന്, കരിവാളിപ്പു പോലുളള പല പ്രശ്‌നങ്ങള്‍ക്കും ഇതു നല്ലതാണ്. മുഖത്തിന് രക്തയോട്ടെ നല്‍കി രക്തപ്രസാദം വരുത്തുന്ന ഒന്നു കൂടിയാണിത്.\nRead more about: beauty skincare സൗന്ദര്യം ചര്‍മ സംരക്ഷണം\nApply This Night Cream To Avoid Sagging Skin\nApply This Night Cream To Avoid Sagging Skin, Read more to know about,\nStory first published: Thursday, March 21, 2019, 22:12 [IST]\nMar 21, 2019 ലെ വാര്‍ത്തകള്


താടിയും പ്രസ് ചെയ്ത് കോണും തെറ്റി മിണ്ടാണ്ടിരിക്കുന്നതാണ് പ്രസ് കോണ്‍ഫറന്‍സ്; മോഡിയുടെ വാര്‍ത്താസമ്മേളനത്തെ പരിഹസിച്ച് വിടി ബല്‍റാം - BIGNEWSLIVE | Latest Malayalam News\nതിരുവനന്തപുരം: പ്രധാനമന്ത്രിയായ ശേഷമുള്ള നരേന്ദ്ര മോഡിയുടെ ആദ്യത്തെ വാര്‍ത്താസമ്മേളനത്തെ ട്രോളി വിടി ബല്‍റാം എംഎല്‍എ. താടിയും പ്രസ് ചെയ്ത് കോണും തെറ്റി ഫ്രണ്ട്സിനൊപ്പം മിണ്ടാണ്ടിരിക്കുന്ന ഈ ചടങ്ങിനെയാണ് പ്രസ് കോണ്‍ഫറന്‍സ് എന്ന് പറയുന്നതെന്ന് ബല്‍റാം പരിഹസിച്ചു.\nജനങ്ങള്‍ക്കും മാധ്യമങ്ങള്‍ക്കും നന്ദി പറയാനാണ് താന് വാര്‍ത്താസമ്മേളനത്തിന് എത്തിയതെന്നായിരുന്നു മോഡിയുടെ പ്രതികരണം. അഞ്ച് വര്‍ഷത്തിനിടെ ആദ്യമായാണ് നരേന്ദ്ര മോഡി മാധ്യമങ്ങളെ കണ്ടെതെങ്കിലും വാര്‍ത്താസമ്മേളനത്തില് മാധ്യമങ്ങളുടെ ചോദ്യങ്ങള്‍ക്കൊന്നും അദ്ദേഹം മറുപടി നല്‍കിയിരുന്നില്ല.\nതാന് അച്ചടക്കമുള്ള പാര്‍ട്ടിക്കാരനാണെന്നും ബിജെപി അധ്യക്ഷന് ഉള്ളപ്പോള് താന് മറുപടി നല്‍കേണ്ട ആവശ്യമില്ലെന്നുമായിരുന്നു മോഡിയുടെ പ്രതികരണം.\nTags: PM ModiVT Balram\n73-ാം സ്വാതന്ത്ര്യദിനാഘോഷത്തിന്റെ നിറവില് രാജ്യം; പ്രധാനമന്ത്രി ചെങ്കോട്ടയില് പതാകയുയര്‍ത്തി\nവോട്ടെണ്ണല് ദിവസം വന് തീവ്രവാദ ആക്രമണത്തിന് സാധ്യത; ഇന്റലിജന്‍സ് മുന്നറിയിപ്പ്\nമന്‍മോഹന് സര്‍ക്കാരിന്റെ കാലത്ത് ഇന്ത്യ മൂന്ന് സര്‍ജിക്കല് ആക്രമണങ്ങള് നടത്തി; മോഡിക്ക് എതിരെ ആഞ്ഞടിച്ച് രാഹുല് ഗാന്ധി\nകാമുകനെ വെട്ടിനുറുക്കി ബിരിയാണിയാക്കിയില്ല; യുവതിയ്ക്ക് മാനസികപ്രശ്‌നമെന്നും അഭിഭാഷകന്\n‘സുപ്രിംകോടതിയ്ക്കും ഭരണഘടനയ്ക്കുമെതിരെ പ്രവര്‍ത്തിക്കാന് നേതൃത്വം നല്‍കുന്നത് ബിജെപിയുടെ കേന്ദ്ര മന്ത്രിമാരാണ്!; ശബരിമല വിഷയത്തില് കേന്ദ്രമന്ത്രി പൊന്‍രാധാകൃഷ്ണനെ രൂക്ഷമായി വിമര്‍ശിച്ച് തോമസ് ഐസക്


4malayalees - മോദിയ്ക്ക് പാമ്പുകളേയും മുതലയേയും അയയ്ക്കുമെന്ന് ഭീഷണി ; പാക് ഗായികയ്ക്ക് പിഴ\nജമ്മു കശ്മീരിന്റെ പ്രത്യേക പദവി റദ്ദാക്കിയതിന് പിന്നാലെ പ്രധാനമന്ത്രി നരേന്ദ്ര മോദിയ്ക്ക് പാമ്പുകളേയും മുതലകളേയും സമ്മാനമായി നല്‍കുമെന്ന് വീഡിയോയിലൂടെ ഭീഷണി മുഴക്കിയ പാക് ഗായികയ്‌ക്കെതിരെ നടപടി. പോപ് ഗായികയായ റാബി പിര്‍സാദയാണ് ഈ മാസം ആദ്യം മോദിക്കെതിരെ ഭീഷണി മുഴക്കിയത്. ഇവര്‍ക്കെതിരെ പഞ്ചാബ് വന്യജീവി വകുപ്പാണ് നടപടിയെടുത്തത്.\nകശ്മീര് വിഷയത്തെ കുറിച്ചു സംസാരിച്ച റാബി ഇതെല്ലാം മോദിയ്ക്കുള്ള സമ്മാനങ്ങളാണെന്നും എന്റെ സുഹൃത്തുക്കള് നിങ്ങളെ ആസ്വദിച്ച് ഭക്ഷിക്കുമെന്നും വീഡിയോയില് പറഞ്ഞിരുന്നു. ഈ സമയത്ത് പെരുമ്പാമ്പുകളും മുതലകളും നിലത്തു കിടക്കുന്നതും കാണാം.\nപെരുമ്പാമ്പ്, മുതല തടങ്ങിയ വന്യ ജീവികളെ കൈവശം വച്ചതിന് പിഴയൊടുക്കാന് റാബിയോട് ആവശ്യപ്പെട്ടിരിക്കുകയാണ്. തെറ്റുകാരിയെന്ന് കണ്ടെത്തിയാല് അഞ്ച് വര്‍ഷം തടവും പിഴയും ലഭിക്കാവുന്ന കുറ്റമാണ് ഇവര് ചെയ്തിരിക്കുന്നത്. എന്നാല് പാമ്പുകളും മുതലകളും തന്റെതല്ലെന്നും വീഡിയോ ചിത്രീകരിക്കുന്നതിനായി വാടകയ്ക്ക് എടുത്തതാണെന്നും റാബി പ്രതികരിച്ചു.


യാത്രികൻ കടന്നുപോകുന്നു; എവിടെ നിശാഗന്ധികൾ? | C. V. Balakrishnan| S K Pottekkatt| malayalam literature\nAug 18, 2019, 05:27 PM IST\nഭൂമിയെ അളന്നുതീര്‍ത്ത കാലുകളായിരുന്നു എസ്.കെ. പൊറ്റെക്കാട്ടിന്റേത്. ഈ പ്രപഞ്ചത്തിന്റെ ഭംഗി മുഴുവന് ആസ്വദിക്കാന് ആഗ്രഹിച്ച കണ്ണുകളായിരുന്നു ഈ നിത്യസഞ്ചാരിയുടേത്. എസ്.കെ. പുതിയ തലമുറയ്ക്കുമുന്നില് െവച്ച വെല്ലുവിളി, ഒടുവില് അദ്ദേഹം പതിഞ്ഞ സ്വരത്തില് പാടിയ നാടന്‍പാട്ട്... എല്ലാം ഓര്‍ക്കുകയാണ്\nശിക്കാരാവാല ദാല് തടാകത്തിലൂടെ ശിക്കാര തുഴയുന്നതിനിടയില് തെല്ലകലേക്ക് കൈചൂണ്ടി: ''അതാ, ആ കാണുന്നതാണ്.''\nഅയാള് കൈചൂണ്ടിയത് ചിനാര് മരങ്ങളുടെ സുഭഗങ്ങളായ നിഴലുകള് വീണുകിടക്കുന്ന തടാകത്തിലെ ചെറിയ ഒരു ദ്വീപിനുനേര്‍ക്കാണ്. നാലുകോണിലും പ്രൗഢങ്ങളായ ചിനാര് മരങ്ങളും അവയ്ക്കിടയില് മുഗള് ചക്രവര്‍ത്തി ഔറംഗസേബിന്റെ സഹോദരന് മുറാദ് ബക്ഷ് പണികഴിപ്പിച്ച മാന്ത്രികോദ്യാനമുള്ള 'ചാര് ചിനാര്' ദ്വീപ് 'ജബ് ജബ് ഫൂല് ഖിലേ' പോലുള്ള ജനപ്രിയ ബോളിവുഡ് ചിത്രങ്ങളില് കാണാനിടയായിട്ടുണ്ട്. കശ്മീരി പാരമ്പര്യത്തിന്റെ ഒരു മുഖ്യാംശമാണ് ചിനാര് മരങ്ങള്. കശ്മീരികള് മതഭേദമില്ലാതെ അവയെ ആദരവോടെ വണങ്ങുന്നു. മാറുന്ന ഋതുക്കള്‍ക്കൊത്ത് ഇലകള് നിറംമാറുന്ന ചിനാര് മരങ്ങളുടെ സൗന്ദര്യം നിസ്തുലമത്രെ. അത് സമൃദ്ധമായി ഉള്‍ച്ചേര്‍ന്നതാണ് 'കശ്മീരിയത്ത്'. ദാല് തടാകത്തിന്റെ തെളിഞ്ഞ ജലോപരിതലത്തിലൂടെ ചിനാര് ഇലകള് ഒഴുകിനീങ്ങുന്നു, നീര്‍ക്കോഴികള്‍ക്കൊപ്പം.\n''ദ്വീപിലെ നാലുചിനാറും ഉണങ്ങിപ്പോയി. മുമ്പ് ഇവിടെ വരുന്ന ടൂറിസ്റ്റുകളൊക്കെയും ചാര് ചിനാര് കാണാന് താത്പര്യം കാട്ടുമായിരുന്നു. ഇപ്പോ സാബിനെപ്പോലെ ആരെങ്കിലും ചോദിച്ചാലായി'' -ശിക്കാരാവാല പറഞ്ഞു.\nഞാന് ചോദിച്ചത് വെറുതേയല്ല, അതിന് തക്കതായ ഒരു കാരണമുണ്ട്. വളരെ വര്‍ഷംമുമ്പ് ഭാഷയിലെ വലിയ എഴുത്തുകാരിലൊരാള് ശ്രീനഗറിലെത്തുകയും ദാല് തടാകത്തിലൂടെ യാത്രചെയ്യുകയും ചാര് ചിനാറിനെ അതിന്റെ സമഗ്ര ചാരുതയോടെയും കാണുകയും അതുപശ്ചാത്തലമാക്കി അതിമനോഹരമായ ഒരു പ്രണയകഥ എഴുതുകയും ചെയ്തിട്ടുണ്ട്. യാത്രകളെ ജീവിതാഹ്‌ളാദമായി മാറ്റിയ എസ്.കെ. പൊറ്റെക്കാട്ട് അല്ലാതെ വേറെയാര്? ഓര്‍മയ്ക്കുപശ്ചാത്തലമായി മനോഹരമായ ദാല് തടാകവും അതിരുകളിലെ ചിനാര് മരങ്ങളും തുഴഞ്ഞുനീങ്ങുന്ന ശിക്കാരകളും.\nവായനയുടെ തുടക്കകാലംതൊട്ടേ അറിയാവുന്ന പേരാണ് എസ്.കെ. പൊറ്റെക്കാട്ട് എന്നത്. കഥകള് വായിക്കുന്നു, നോവലുകള് വായിക്കുന്നു, സഞ്ചാരസാഹിത്യകൃതികളിലൂടെ അതിവിസ്മയത്തോടെ കടന്നുപോകുന്നു. എസ്.കെ. പൊറ്റെക്കാട്ടെന്ന വേറിട്ട വ്യക്തിത്വം തിരിച്ചറിയുന്നു. എന്നെങ്കിലും കാണാന് കഴിഞ്ഞെങ്കില് എന്ന് ആഗ്രഹിക്കുന്നു. ഒടുവില് അതു നിറവേറുന്നു, പൊറ്റെക്കാട്ട് എഴുതിയ 'നാടന്‍പ്രേമ'ത്തിന്റെ (1941) പശ്ചാത്തലമായ മുക്കത്തുവെച്ചുതന്നെ. മാളുവിനെയും ഇക്കോരനെയും കണ്ട ഇരുവഞ്ഞിപ്പുഴയുടെ തീരത്ത്.\nഇരുവഞ്ഞിപ്പുഴ അക്കാലത്ത്, ചാലിയാറിന്റെ മുഖ്യമായൊരു കൈവഴിയും അതിസുന്ദരിയും സ്വച്ഛസലിലയുമായിരുന്നു. അതിന്റെ രമ്യതടത്തില്‍ക്കൂടെ ഞാന് കുറേ നടന്നു. മഞ്ജുളമായ കാഴ്ചകള്‍കണ്ടു. ഹൃദയം സമുന്മിഷിതമായി.പിറ്റേന്ന് എസ്.കെ. പൊറ്റെക്കാട്ട് മുന്നിലെത്തി.\nഅതു ഞാന് പങ്കെടുത്ത ആദ്യത്തെ സാഹിത്യക്യാമ്പായിരുന്നു. ഒട്ടേറെ പുതിയ എഴുത്തുകാര് അതില് സംബന്ധിച്ചിരുന്നു. അവരെ ഏതാനും സംഘങ്ങളായി തിരിച്ചതില്, ഞാനുള്‍പ്പെട്ട സംഘത്തിന്റെ നേതൃത്വം ചെറുകാടിനായിരുന്നു. കൂടെ ബി. രാജീവനുമുണ്ട്. രാജീവന് ക്യാമ്പിലേക്കുവന്നത് സാവിത്രീഹരണത്തിന്റെ പിറ്റേന്നാണ്. മുടിയില് തുളസിക്കതിര് ചൂടിയ സാവിത്രി, നവവധുവെന്ന നാട്യമൊന്നുമില്ലാതെ കൂടെയുണ്ടായിരുന്നു.\nഎസ്.കെ. പൊറ്റെക്കാട്ട് ഞങ്ങളുടെ സംഘത്തിലേക്ക് വരികയുണ്ടായില്ല. അദ്ദേഹം സംസാരിച്ചത്, പൊതുവേദിയില്, എല്ലാ ക്യാമ്പംഗങ്ങളോടുമായാണ്. അദ്ദേഹത്തെ അതിനുമുമ്പ് ഞാന് കേട്ടിട്ടില്ല. അതുകൊണ്ടുതന്നെ ഔത്സുക്യം പരമകാഷ്ഠയിലായിരുന്നു. ഉരുവിടാനിരിക്കുന്ന വാക്കുകള്‍ക്ക് കാതോര്‍ത്ത് ഞാനിരുന്നു. ഏറെ അകലെയല്ലാതെ ഇരുവഞ്ഞിപ്പുഴ. അതിന്റെ തീരങ്ങളില് ഓളങ്ങളിളകി.\nപതിഞ്ഞ ശബ്ദത്തില്, ആരോഹണാവരോഹണങ്ങളില്ലാതെ എസ്.കെ. പൊറ്റെക്കാട്ട് സാഹിത്യത്തെക്കുറിച്ച് സംസാരിച്ചു. ഒടുവില് പറഞ്ഞൊരു കാര്യം ഇതാണ്:\n''ഒരുപാടുതവണ കൃഷിയിറക്കിയ മണ്ണാണ് നിങ്ങളുടെ മുന്നിലുള്ളത്. തകഴിയും ബഷീറും ഉറൂബും എം.ടി.യും ഞാനുമൊക്കെ എഴുതി. കുട്ടനാടും വള്ളുവനാടുമൊക്കെ എഴുതപ്പെട്ടു. സാധാരണ കര്‍ഷകത്തൊഴിലാളികളുടെ ജീവിതവും കുടിയേറ്റക്കാരുടെ അതിജീവനശ്രമങ്ങളും നായര് തറവാടുകളുടെ ക്ഷയവും എഴുതിക്കഴിഞ്ഞു. തരിശായ മണ്ണാണ് നിങ്ങള്‍ക്ക് കിട്ടിയിരിക്കുന്നത്. ഇനി എന്തുകൃഷിചെയ്യും, എങ്ങനെ?''\nഞാന് വാസ്തവത്തില് അമ്പരന്നുപോയി. കേരളത്തിന്റെ ഭൂമിശാസ്ത്രവും ചരിത്രവും സംസ്‌കാരവിശേഷങ്ങളുമെല്ലാം മുന്‍ഗാമികള് അതിവിദഗ്ധമായിത്തന്നെ ആവിഷ്‌കരിച്ചുകഴിഞ്ഞു. തേഞ്ഞുപോയ വാക്കുകള് പെറുക്കിക്കൂട്ടി ഇനി എന്തുചെയ്യാന്?\nഅതൊരു ഗംഭീരമായ വെല്ലുവിളിയായിരുന്നു. അങ്ങനെയൊരു വെല്ലുവിളി മുന്നോട്ടുവെച്ച പൊറ്റെക്കാട്ടിനെ ആചാര്യനെന്നുതന്നെയല്ലേ വിളിക്കേണ്ടത്? അതെ. ഞാന് എസ്.കെ. പൊറ്റെക്കാട്ടിനെ പ്രതിഷ്ഠിച്ചിട്ടുള്ളത് ആചാര്യസ്ഥാനത്തുതന്നെയാണ്. അതിന്റെ വിനയം ഞാന് ഹൃദയത്തില് സൂക്ഷിക്കുന്നു.\nപഴയകാല കോഴിക്കോടിന്റെ ഇപ്പോഴത്തെ അത്രയൊന്നും തിരക്കില്ലാത്ത പാതകള്‍ക്ക് ഏറ്റവും പരിചിതമായ പാദങ്ങളും നിഴലും എസ്.കെ. പൊറ്റെക്കാട്ടിന്റെതായിരിക്കും. കറുത്തൊരു തുകല്‍സഞ്ചി പ്രാണനെന്നോണം കക്ഷത്തില് ഇറുക്കിപ്പിടിച്ച് മുണ്ടുമടക്കിക്കുത്തി അദ്ദേഹം ഓരോ പാതയിലൂടെയും നടന്നു. പുതിയറയിലെ 'ചന്ദ്രകാന്ത'മെന്ന വീട്ടില്‍നിന്നിറങ്ങി വഴിതാണ്ടുമ്പോള് ഇരുപുറത്തും സ്ത്രീകള് അവരുടെ വീടുകളുടെ അതിരുകളില് നിലകൊണ്ട് ആരാധനയോടെ എസ്.കെ.യെ നോക്കുമായിരുന്നുവെന്ന്, അതുപിന്നീട് മറ്റൊരു എഴുത്തുകാരനും നേടാനായിട്ടില്ലെന്ന ഖേദം കലര്‍ന്ന സ്വരത്തില് എം.ടി. വാസുദേവന് നായര് ഒരിക്കല് പറയുകയുണ്ടായി. കോഴിക്കോട് മറ്റൊരു എഴുത്തുകാരനെയും ഇത്രമേല് ആരാധിച്ചിട്ടില്ല. അത് എഴുത്തുകാരന്റെ രൂപസൗന്ദര്യംകൊണ്ടായിരുന്നില്ല. എഴുത്തിന്റെ ചാരുതകൊണ്ടായിരുന്നു.\nനാലപ്പാട്ടു ഭവനത്തിലുള്ള സ്ത്രീജനങ്ങള് പൊറ്റെക്കാട്ടിന്റെ ഓരോ കഥ പ്രസിദ്ധീകരിച്ചുവരുമ്പോഴും എന്തുമാത്രം ആഹ്‌ളാദിച്ചിരുന്നുവെന്ന് മാധവിക്കുട്ടി എഴുതിയിട്ടുണ്ട്. എഴുത്തിലൂടെ ഇങ്ങനെ ആരാധന നേടിയെടുക്കാന് മറ്റാര്‍ക്കെങ്കിലും കഴിഞ്ഞിട്ടുണ്ടോ ആവോ. എന്തായാലും പില്‍ക്കാല എഴുത്തുകാരിലാര്‍ക്കും അതു കഴിഞ്ഞിട്ടില്ല. പൊറ്റെക്കാട്ട് പറഞ്ഞ കഥകളുടെ മാന്ത്രികത അത്രമേല് തീവ്രവും അപ്രതിരോധ്യവുമായിരുന്നു. ഏറ്റവും ലളിതമായ വാക്കുകള്‍കൊണ്ട് ആവിഷ്‌കരിച്ച കഥാപാത്രങ്ങള് അദൃശ്യസാന്നിധ്യങ്ങളായി കഥാകാരന്റെ ഒപ്പമുണ്ടായിരുന്നു, എല്ലായിപ്പോഴും.\nപിന്നീടൊരു നാള് (1982 ഓഗസ്റ്റ് ആറിന്) കഥാകാരനും ഒരു അദൃശ്യസാന്നിധ്യമായി മാറി. ഏഴിലംപാലകള് പിന്നെയും പൂത്തു. രാജമല്ലികളും പൂവിട്ടു. അവയുടെ വശ്യഗന്ധത്തിലൂടെ എസ്.കെ. പൊറ്റെക്കാട്ട് ഉയിരാര്‍ന്ന് നടക്കുന്നത് എനിക്കുകാണാം. പ്രിയങ്കരമായ മിഠായിത്തെരുവിലൂടെയും പാളയം റോഡിലൂടെയും അതിരാണിപ്പാടത്തിന്റെ ഓര്‍മ തുടിക്കുന്ന മാവൂര് റോഡിലൂടെയും വലിയങ്ങാടിയിലൂടെയും താലൂക്ക് റോഡിലൂടെയും മൗലാനാ മുഹമ്മദ് അലി റോഡിലൂടെയും യാത്രികന് കടന്നുപോകുന്നു. എവിടെ നിശാഗന്ധികള്?\nപൊറ്റെക്കാട്ടിന് ജ്ഞാനപീഠ പുരസ്‌കാരം ലഭിച്ചപ്പോള് അനുമോദിക്കാനായി കോഴിക്കോട്ട് പൗരാവലിയുടേതായ ഒരു ചടങ്ങുണ്ടായിരുന്നു ടൗണ്‍ഹാളില്. കേള്‍വിക്കാരിലൊരാളായി ഞാന്. ആരെല്ലാമോ വാക്കുകള് ധൂര്‍ത്തടിച്ച് ആശംസകള് നേര്‍ന്നു. ഒടുവില് എസ്.കെ.യുടെ മറുമൊഴിയുണ്ടായി. ഞാനുള്‍പ്പെടെ ടൗണ്‍ഹാളില് കൂടിയിരുന്നവരത്രയും കാത്തിരുന്നത് അതിനുവേണ്ടിയായിരുന്നു. അദ്ദേഹം പക്ഷേ, വളരെ കുറച്ചുമാത്രമേ സംസാരിച്ചുള്ളൂ. അതവസാനിപ്പിച്ചതാകട്ടെ പാടിപ്പതിഞ്ഞ ഒരു നാടന്‍പാട്ട് ഈണത്തില് ചൊല്ലിക്കൊണ്ടും.\n'എല്ലാരും ചൊല്ലണ് എല്ലാരും ചൊല്ലണ്\nകല്ലേം മാലേം കെട്ട്യേപ്പിന്നെ\nഎനക്കും തോന്നണ് നന്നെന്ന്...'\nമിഠായിത്തെരുവിലെ എസ്.കെ. പൊറ്റെക്കാട്ടിന്റെ പ്രതിമയുടെ മുഖത്തുള്ളത് നേരിയ ഒരു മന്ദഹാസമാണ്. ചിരിച്ചുല്ലസിക്കുന്ന എസ്.കെ.യെ കണ്ടിട്ടുള്ളവര്‍ക്കൊക്കെയും തോന്നും അതുപോരെന്ന്. തിക്കോടിയനുമായി ചേരുമ്പോള് ചിരിയുടെ മുഴക്കം കൂടും. അങ്ങനെ ഉള്ളുതുറന്ന് ഏറെ ചിരിച്ചും അനേകം രസകരങ്ങളായ കഥകള് പറഞ്ഞും കടന്നുപോയ അനസൂയനും ജിതക്രോധനും ഗര്‍വദ്വേഷവിവര്‍ജിതനുമായ എഴുത്തുകാരന് താന് പ്രാപിച്ച മധുരമമരലോകത്തെ പാതകളിലൂടെ യാത്ര തുടരുകയാവും.\nഭൂമിയെ അളന്നുതീര്‍ത്ത കാലുകളായിരുന്നു എസ്.കെ. പൊറ്റെക്കാട്ടിന്റേത്. ഈ പ്രപഞ്ചത്തിന്റെ ഭംഗി മുഴുവന് ആസ്വദിക്കാന് ആഗ്രഹിച്ച കണ്ണുകളായിരുന്നു ഈ നിത്യസഞ്ചാരിയുടേത്. എസ്.കെ. പുതിയ തലമുറയ്ക്കുമുന്നില് െവച്ച വെല്ലുവിളി, ഒടുവില് അദ്ദേഹം പതിഞ്ഞ സ്വരത്തില് പാടിയ നാടന്‍പാട്ട്... എല്ലാം ഓര്‍ക്കുകയാണ്.\nContent Highlights: C. V. Balakrishnan remembering S. K. Pottekkatt


ദുഖത്താല് നീ നിന്നെ വധിക്കരുത്! | islamonlive.in\nഎന്റെ ഒരു വിദ്യാര്‍ഥി(സഅ്ദ്) ക്ലാസില് ഒരാഴ്ച ലീവായി. പിന്നീട് അവന് വന്നപ്പോള് വിവരം എന്തെല്ലാമാണെന്ന് ഞാനന്വേഷിച്ചു. പക്ഷെ ‘ഞാന് അല്‍പം തിരക്കിലായിരുന്നു’ എന്ന മറുപടിയായിരുന്നു അവനെനിക്ക് തന്നത്. അത് പറയുമ്പോള് അവന്റെ മുഖത്ത് ദുഖം തളംകെട്ടിയിരുന്നു. യാഥാര്‍ഥ്യമെന്താണെന്ന് ഞാന് തിരക്കിയപ്പോള് അവന് പറഞ്ഞു. ‘എന്റെ മകന്റെ കരളിന് അസുഖം ബാധിച്ചിരിക്കുന്നു. ദിവസങ്ങള്‍ക്ക് മുമ്പ്് രക്തത്തില് വിഷം കലര്‍ന്നിരുന്നു. ഇന്നലെ അത് തലച്ചോറിനെയും ബാധിച്ചിരിക്കുന്നു.’ ഉടന് ഞാന് പറഞ്ഞു: ലാ ഹൗല വലാ ഖുവ്വത ഇല്ലാ ബില്ലാഹ്( അല്ലാഹുവിനല്ലാതെ ഒരു ശക്തിയും കഴിവുമില്ല). നീ സഹനമലംബിക്കുക! സുഖപ്പെടാനായി ഞാന് അല്ലാഹുവിനോട് പ്രാര്‍ഥിക്കാം. അല്ലാഹു മറ്റു വല്ലതും വിധിച്ചെങ്കില് പരലോകത്ത് നിനക്കവന് ശുപാര്‍ശകനായി വരാന് ഞാന് പ്രാര്‍ഥിക്കാം. ഉടനെ അവന് ചോദിച്ചു: അവന് അത്ര ചെറിയ കുട്ടിയല്ലല്ലോ! പിന്നെ എങ്ങനെ ശുപാര്‍ശകനാകാനാണ്? അവന്റെ വയസ്സ് എത്രയാണെന്ന് ഞാന് തിരക്കിയപ്പോള് പതിനേഴ് എന്നു മറുപടി പറഞ്ഞു. അല്ലാഹു അവന് ശമനം നല്‍കട്ടെ!, അവന്റെ സഹോദരന്മാരിലൂടെ നിനക്ക് അനുഗ്രഹം ചൊരിയട്ടെ എന്ന് ഞാന് പ്രാര്‍ഥിച്ചു. ഉടന് തലതാഴ്ത്തിക്കൊണ്ട് ശൈഖ്, അവന് എന്റെ ഏകപുത്രനാണ്, അവനാണ് ഇത് ബാധിച്ചത് എന്ന് എന്നെ അറിയിച്ചു. ഞാന് അവനോട് പറഞ്ഞു. ‘സഅദ്, നീ ദുഖത്താല് നിന്നെ വധിക്കരുത്. അല്ലാഹു നമുക്ക് വിധിച്ചത് മാത്രമേ വരുകയുള്ളൂ…’ പിന്നീട് അവന്റെ ദുഖം അല്‍പം ശമിച്ചതായി അനുഭവപ്പെട്ടു.\nഅതെ, നിന്റെ ആത്മാവിനെ ദുഖത്താല് നീ വധിക്കരുത്… കാരണം ദുഖം വിപത്തുകളെ ലഘൂകരിക്കുകയില്ല.\nകുറച്ച് മുമ്പ് ഞാന് മദീന സന്ദര്‍ശിച്ചു. അവിടെ നിന്നും ഖാലിദിനെ ഞാന് കണ്ടുമുട്ടി. ഡോ. അബ്ദുല്ലയെ സന്ദര്‍ശിക്കുന്നതിനെപറ്റി താങ്കളുടെ അഭിപ്രായം എന്താണ് എന്ന്് അദ്ദേഹം എന്നോട് ചോദിച്ചു. എന്താണ് അദ്ദേഹത്തിനെന്ന്് ഞാന് അത്ഭുതത്തോടെ ചോദിച്ചു. നമുക്ക് അദ്ദേഹത്തെ ആശ്വസിപ്പിക്കാം… എന്ത് പറ്റി അദ്ദേഹത്തിന്്? -ഞാന് ജിജ്ഞാസയോടെ തിരക്കി..\nഒരു വിവാഹത്തില് പങ്കെടുക്കാനായി അടുത്ത പട്ടണത്തിലേക്ക് അദ്ദേഹത്തിന്റെ മൂത്ത മകനും കുടുംബവും യാത്രപോയതായിരുന്നു. ജാമിഅയിലെ ജോലിത്തിരക്ക് കാരണം അദ്ദേഹത്തിന് മദീനയില് തന്നെ നില്‍ക്കേണ്ടി വന്നു. അവര് തിരിച്ചുവരുമ്പോള് വാഹനം അപകടത്തിലകപ്പെടുകയും പതിനൊന്ന് പേരടങ്ങുന്ന കുടുംബം ഒന്നടങ്കം മരണമടയുകയും ചെയ്തു.\nഅമ്പത് പിന്നിട്ട നല്ല ഒരു വ്യക്തിത്വമാണ് ഡോ. അബ്ദുല്ല. അദ്ദേഹവും ഒരു മനുഷ്യനാണ്. അദ്ദേഹത്തിനും വേദനിക്കുന്ന ഹൃദയവും കരയുന്ന കണ്ണുകളും സന്തോഷിക്കുകയും ദുഖിക്കുകയും ചെയ്യുന്ന ആത്മാവുമുണ്ട്. വളരെ ദയനീയമായ ഒരു വാര്‍ത്തയാണിത്. അല്ലാഹു അവരെ അനുഗ്രഹിക്കട്ടെ! അദ്ദേഹത്തിന്റെ ഇരുകരങ്ങള് കൊണ്ട് അവരെയെല്ലാം അദ്ദേഹം മറമാടി… വീട്ടിലേക്ക് പരിഭ്രാന്തനായി കൊണ്ട് തിരിച്ചു. കളിപ്പാട്ടങ്ങളെല്ലാം അവിടെ ചിന്നിച്ചിതറിക്കിടക്കുന്നു. ദിവസങ്ങളായി അവയെല്ലാം നിശ്ചലമായി കിടക്കുകയാണ്. സാറയും ഖുലൂദുമായിരുന്നു അത് കൊണ്ട് കളിച്ചിരുന്നത്. ഇപ്പോള് അവരിരുവരും മരിച്ചുകിടക്കുകയാണ്. വിരിപ്പിലേക്ക് ചെന്നപ്പോള് അവയൊന്നും ക്രമീകരിച്ചിട്ടില്ല. ഉമ്മു സ്വാലിഹും മരിച്ചിരിക്കുന്നു. യാസിറിന്റെ സൈക്കളിന്റെയടുത്ത് കൂടി നടന്നു… അതും ചലിച്ചിട്ട് കുറച്ച് ദിവസങ്ങളായി.. അത് ഓടിച്ചിരുന്ന യാസിറും ചേതനയറ്റുകിടക്കുന്നു. വലിയ മകളുടെ മുറിയില് പ്രവേശിക്കുന്നു. അവളുടെ ബാഗും വസ്ത്രങ്ങളും കട്ടിലിന്മേല് പരന്നുകിടക്കുന്നു. അവളും മരിച്ചുകിടക്കുകയാണ്. അദ്ദേഹത്തിന്റെ മനസ്സിന് ക്ഷമ നല്‍കുന്നവന് എത്ര പരിശുദ്ധന്! അദ്ദേഹത്തിന്റെ ഹൃദയത്തിന് അല്ലാഹു കരുത്ത് നല്‍കട്ടെ!\nഅതിഥികള് വന്നുകൊണ്ടേയിരിക്കുന്നു. അദ്ദേഹത്തിന്റെയടുത്ത് സേവകരും സഹായിയുമായി ആരുമില്ല. അതല്ല അത്ഭുതകരമായിട്ടുള്ളത്. വ്യസനത്തില് കഴിയുന്ന അദ്ദേഹത്തെ നീ കാണുകയാണെങ്കില് ഒന്നും സംഭവിക്കാത്തത് പോലെ വന്നവരെ ആശ്വസിപ്പിക്കുന്ന ഒരാളായിട്ടാണ് അദ്ദേഹം പെരുമാറുന്നത്. നാം അല്ലാഹുവില് നിന്നാണ്, അവനിലേക്ക് തന്നെയാണ് നമ്മുടെ മടക്കം. അവനാണ് നല്‍കുന്നവനും തിരിച്ചെടുക്കുന്നവനും അവന്റെയടുത്ത് എല്ലാറ്റിനും ഒരവധിയുണ്ട് എന്ന് അദ്ദേഹം ആവര്‍ത്തിച്ചുകൊണ്ടിരിക്കുന്നു. ഇത് ബുദ്ധിപരമായ ഉയര്‍ന്ന നിലപാടാണ്. അപ്രകാരം ചെയ്തിട്ടില്ലെങ്കില് ദുഖം കൊണ്ട് അദ്ദേഹം മരിക്കുമായിരുന്നു.\nഅല്ലയോ നിന്റെ ആയുസ്സിനെ ദുഖത്താല് നീ കാര്‍ന്നു തിന്നണോ. ഭാരങ്ങളും പ്രയാസങ്ങളും വഹിക്കാന് നീ തയ്യാറല്ലെങ്കില് പിന്നെ ആരാണ് ഇവ നിര്‍വഹിക്കുക! നിനക്കുള്ള അനുഗ്രഹങ്ങള് ഉപയോഗപ്പെടുത്തി സംതൃപ്തിയോടെ നീ ജീവിക്കുക.


response by dhinil ca | മാർക്‌സിസ്റ്റ് പക്ഷത്തു ഉറച്ചു നിന്നതിനു ചന്ദ്രശേഖരനെ കൊന്നു കളഞ്ഞു ഫെസ്റ്റിവൽ ഓഫ് ഡെമോക്രസിയിലെ നാടകക്കാർ അവസരവാദിയായ അൽഫോൻസ് കണ്ണന്താനത്തിന് ആശംസനൽകി; ഇപ്പോൾ സിപിഎമ്മിനൊപ്പമെന്നു അവകാശപെടുന്ന മിഡിൽ ക്ലാസ് ലിബറൽ പുരോഗമന വാദികളിൽ പകുതിയെണ്ണം നാളെ ബിജെപി അധികാരം പിടിച്ചാൽ അപ്പുറം ചാടും - MarunadanMalayali.com\nമാർക്‌സിസ്റ്റ് പക്ഷത്തു ഉറച്ചു നിന്നതിനു ചന്ദ്രശേഖരനെ കൊന്നു കളഞ്ഞു ഫെസ്റ്റിവൽ ഓഫ് ഡെമോക്രസിയിലെ നാടകക്കാർ അവസരവാദിയായ അൽഫോൻസ് കണ്ണന്താനത്തിന് ആശംസനൽകി; ഇപ്പോൾ സിപിഎമ്മിനൊപ്പമെന്നു അവകാശപെടുന്ന മിഡിൽ ക്ലാസ് ലിബറൽ പുരോഗമന വാദികളിൽ പകുതിയെണ്ണം നാളെ ബിജെപി അധികാരം പിടിച്ചാൽ അപ്പുറം ചാടും\nSeptember 05, 2017 | 06:43 PM IST | Permalink\nസി.പി.എം ഉപേക്ഷിച്ചു ബിജെപി പിന്തുണ തേടി 2003 ൽ ലോകസഭയിലേക്ക് മത്സരിച്ച വിശ്വനാഥ മേനോൻ എന്ന അമ്പാടി വിശ്വത്തെ അറിയുമോ? ഇല്ലെങ്കിൽ എം.എം ലോറൻസിനോട് ചോദിച്ചു നോക്കണം. സുധീന്ദ്ര കുൽക്കർണിയെ അറിയാമോ? കമ്യൂണിസ്റ്റ് പാർട്ടി ഓഫ് ഇന്ത്യ (മാർക്‌സിസ്റ്റിന്റെ)യുടെ നേതാവായിരുന്നു. അടൽ ബിഹാരി വാജ്‌പോയിയുടെ വിശ്വസ്ഥനായി മാറിയ മുൻ സി.പി.എം പാർട്ടി മെമ്പർ. മമത ബാനർജി ബിജെപി മുന്നണിയിൽ റെയിൽവെ മന്ത്രിയായിരുന്ന സമയത്തു മമതയ്ക്കും ഉപദേശം നൽകിയിരുന്ന കക്ഷി. പിന്നീട് അദ്വാനിയുടെയും അതിനു ശേഷം നിതിൻ ഗട്ഗരിയുടെയും ഉപദേശകനുമായി കളത്തിൽ ഉണ്ടായിരുന്നു.\nകഴിഞ്ഞ ദിവസം മുൻ സി.പി.എം (പിന്തുണയെന്നു ബ്രാകറ്റിൽ) എംഎ‍ൽഎ അൽഫോൻസ് കണ്ണന്താനം മോദി കാബിനറ്റിൽ അംഗമായിരിക്കുന്നു. സി.കെ ജാനു ബിജെപി ക്യാമ്പിൽ പോയപ്പോൾ ആക്ഷേപങ്ങളും പരിഹാസങ്ങളുമായി ഇറങ്ങിയ പ്രൊഫൈലുകൾ നിശബ്ദതയിലാണ്. കേരള ബിജെപിയിൽ വലിയ പടല പിണക്കമത്രേ! സംഘപരിവാർ നിയന്ത്രിക്കുന്ന ബിജെപിയിൽ പിണക്കമുണ്ടെങ്കിൽ വീട്ടിൽ ഇരിക്കാം. അത്രയേ ഉള്ളൂ. സംഘപവരിവാർ എന്ന കാഡർ സംവിധാനം നിയന്ത്രിച്ചപ്പോഴെല്ലാം ബിജെപി പ്രവർത്തകർ അനുസരണയോടെ കേട്ടിട്ടുണ്ട്. അദ്വാനി വരെ അനുസരണയുള്ള കുഞ്ഞാടായി. കേരളത്തിൽ രാമൻപിള്ള പോയിട്ട് എന്തുണ്ടായി? പി പി മുകുന്ദൻ ബലം പിടിച്ചിട്ടു എന്തുണ്ടായി. ഒന്നും സംഭവിച്ചില്ല. പറഞ്ഞു വന്നത് ലളിതവൽക്കരണം കൊണ്ടു എതിർത്തു തോൽപ്പിക്കാൻ കഴിയുന്ന ഒന്നല്ല സംഘപരിവാർ എന്ന സംവിധാനം. അതിനെതിരെ ബോധപൂർവ്വം ഒന്നിക്കണം.\nഭർത്താവില്ലാത്ത സമയത്ത് യുവാവിനെ വീട്ടിൽ വിളിച്ചു വരുത്തി; പണത്തെ ചൊല്ലിയുള്ള തർക്കം അതിരുവിട്ടപ്പോൾ മർദ്ദിക്കാൻ കൈപൊക്കി ഹോട്ടൽ ജീവനക്കാരൻ; മുളക് പൊടി കണ്ണിലേക്കിട്ട് ചൂടുവെള്ളം എടുത്തൊഴിച്ച് പ്രതിരോധവും; തിരുവല്ലത്തെ ബാബു അതീവ ഗുരുതരാവസ്ഥയിൽ; കോവളത്തെ നാദിറയെ ജയിലിടച്ചതുകൊലപാതക കുറ്റം ആരോപിച്ചും\nസി.കെ.ജാനുവിന്റെ ബിജെപി ബന്ധത്തിനോടുള്ള വിയോജിപ്പുകൾ പോലെ തന്നെ ഈ മുൻ മാർക്‌സിറ്റുകളോട് വിയോജിപ്പുകൾ ഇല്ലാതിരിക്കുന്ന കേരള സ്‌പെഷ്യൽ പൊതുബോധത്തെ വിചാരണചെയ്യേണ്ടതുണ്ട്. സംഘപരിവാർ കാമ്പിൽ പോകുന്ന ഏതൊരു മനുഷ്യനോടും രാഷ്ട്രീയമായ വിയോജിപ്പുകൾ അല്ലെ വാസ്തവത്തിൽ ഉണ്ടാകേണ്ടിയിരുന്നത്? എന്നാൽ കേരള സ്‌പെഷ്യൽ എഡിഷനിൽ അങ്ങിനെയാണോ കാര്യങ്ങൾ നടക്കുന്നത്? അല്ലെന്നു തിരിച്ചറിയാൻ തലയ്ക്കകത്ത് ഭക്തിക്ക് പകരം തലച്ചോറ് തന്നെ വേണ്ടിയിരിക്കുന്നു.\nബിജെപി മുന്നണി ഹൈന്ദവമാത്രാവാദികളുടെ കൂടാരമായല്ല നിലവിൽ പ്രവർത്തിക്കുന്നത്.\nഹിന്ദുത്വത്തെ അംഗീകരിക്കുമെങ്കിൽ ഇതര സ്വത്വങ്ങളെ ഉൾക്കൊള്ളും വിധമുള്ള പൊളിറ്റിക്കൽ പ്രോജക്റ്റ് (നിലവിലെ തന്ത്രമെങ്കിലും) അവർ രൂപീകരിച്ചു പ്രാവർത്തികമാക്കുന്നുണ്ട്. സ്വത്വരാഷ്ട്രീയത്തെ ബിജെപി വിജയകരമായി കൈകാര്യം ചെയ്യുന്നുണ്ട്. ആദിവാസി, ദലിത്, മറ്റു പിന്നാക്ക വിഭാഗങ്ങളിൽ പെടുന്നവരെ ഹിന്ദുവെന്ന ബ്രഹത്ത് സ്വത്വത്തിനുള്ളിൽ നിറുത്തുവാൻ അവർ വിജയിച്ചിരിക്കുന്നു. ഒരിക്കൽ കൂടി കൃസ്ത്യൻ സമുദായ ഐഡെന്റ്റിറ്റിയെ തങ്ങളുടെ കൂടെ നിറുത്തുന്നതിൽ ബിജെപി വിജയിച്ചിരിക്കുന്നു.\nഅൽഫോൻസ് കണ്ണന്താനം കേവലമൊരു ബ്യൂറോക്രാറ്റ് മാത്രമല്ല, മറിച്ചോ കേരളത്തിലെ കൃസ്ത്യൻ സഭാ നേതൃത്വങ്ങളുമായി സുദൃഡമായ ബന്ധമുള്ള, കോട്ടയം ജില്ലക്കകത്ത് വലിയ ബന്ധുബലമുള്ള ഒരു സുറിയാനി കൃസ്ത്യാനികൂടിയാണ്. മുമ്പ് ഇത്തരത്തിൽ സംഘപരിവാർ ബന്ധം സ്ഥാപിച്ചിട്ടുള്ള (തിരിച്ചും) സുറിയാനി കൃസ്ത്യാനിയായിരുന്നു പി.സി തോമസ്. ആര് കേന്ദ്രം ഭരിച്ചാലും അവിടേക്ക് ഒരു പാലം പണിയാൻ കേരളത്തിലെ താൽപരകക്ഷികൾക്കും അറിയാം. അങ്ങനെ സംഘപരിവാർ ബന്ധമുള്ള പി.സി തോമസിനെ പിന്നീട് ഇടതു മുന്നണിയിലെടുക്കാൻ (തിരിച്ചും) ആർക്കുമൊരു വിഷമവും ഉണ്ടായിരുന്നില്ല. ഇപ്പോൾ കണ്ണന്താനം മന്ത്രിയായപ്പോൾ വരിവരിയായി നിന്ന് ആശംസ അർപ്പിക്കുന്നവരെ നോക്കൂ. ഇരട്ടതാപ്പൻ പിണറായി വിജയൻ മുതൽ ശ്രീമതി ടീച്ചർ വരെയുണ്ട് ലിസ്റ്റിൽ!\nസംഘി കാമ്പിലെത്തി ഇപ്പോൾ കേന്ദ്രമന്ത്രിയായ അൽഫോൻസ് പിണറായി വിജയന് ധീര്ഘകാലത്തെ സുഹൃത്താണ് പോലും. ഒഞ്ചിയം ഏരിയ കമ്മിറ്റിക്ക് കീഴിൽ കുടിവെള്ള ഫാക്റ്ററി സ്ഥാപിക്കുന്നതിനായി ചിരടുവലിച്ച നേത്രുത്വത്തിനോട് പ്രതിഷേധിച്ചു സി.പി.എം വിടേണ്ടി വന്ന ടി.പി ചന്ദ്രശേഖരനെ സുഹൃത്തോ സഖാവോ ആയി കാണാൻ വിജയന് കഴിഞ്ഞില്ല. മറ്റൊരിടത്തെക്കും പോകാതെ മാർക്‌സിസ്റ്റ് പക്ഷത്തു ഉറച്ചു നിന്നതിനു ചന്ദ്രശേഖരനെ കൊന്നു കളഞ്ഞു ഫെസ്റ്റിവൽ ഓഫ് ഡെമോക്രസിയിലെ നാടകക്കാർ. കൊന്നു കളഞ്ഞതിന് ശേഷവും പിണറായി വിജയൻ ടി.പി ചന്ദ്രശേഖരൻ കുലം കുത്തിയെന്നുള്ള നിലപാടിൽ ഉറച്ചു നിന്നു. അവസരവാദിയായ അൽഫോൻസ് കണ്ണന്താനത്തിന് ആശംസയും നൽകി.\nഞാൻ ആലോചിക്കാറുണ്ട്, ഒന്നുമില്ലെങ്കിലും നാളിതുവരെ കെ.കെ രമ സംഘപരിവാർ കൂടാരത്തിൽ പോയിട്ടില്ല. ഗോത്രാമഹാ സഭ കോർഡിനെറ്റർ എം. ഗീതാനന്ദനും പോയില്ല. ഇരുവരും തങ്ങളുടേതായ തലത്തിൽ വിവിധ രാഷ്ട്രീയ പ്രശ്‌നങ്ങളിൽ ഇടപെട്ടുകൊണ്ടു കേരളത്തിലുണ്ട്. അതു തന്നെയാണ് അവർ പ്രതിനിധാനം ചെയ്യുന്ന രാഷ്ട്രീയത്തിന്റെ സത്യസന്ധതയും ശക്തിയും. ഭൗതികമായ ലാഭം ലക്ഷ്യം വെച്ചു പ്രവർത്തിക്കുന്നവർക്ക് അധികാരത്തിന്റെ അപ്പകഷ്ണങ്ങൾ കൊടുത്തു കൂടെ നിറുത്താൻ ബിജെപിയെ ആരും പഠിപ്പിച്ചു കൊടുക്കേണ്ടതില്ല. ഇപ്പോൾ സിപിഎമ്മിനൊപ്പമെന്നു അവകാശപെടുന്ന മിഡിൽ ക്ലാസ് ലിബറൽ പുരോഗമന വാദികളിൽ പകുതിയെണ്ണം നാളെ ബിജെപി അധികാരം പിടിച്ചാൽ അപ്പുറം ചാടി മാർക്‌സിസ്റ്റുകളെയും അംബേദ്ക്കറൈറ്റുകളെയും വിചാരണ നടത്താൻ മുന്നിലുണ്ടാകുമെന്ന കാര്യത്തിൽ സംശയമേതുമില്ല. അധികാരത്തിനു ചുറ്റും അത്രയ്ക്കുമുണ്ട് എച്ചിൽ പട്ടികൾ.\nജനാതിപത്യ ഭരണകൂടങ്ങളുടെ കാലത്തു അധികാരം മോശമാണെന്ന അഭിപ്രായമേയില്ല. ബഹുമുഖ ചൂഷണ വ്യവസ്ഥകൾ നിലനിൽക്കുന്ന രാജ്യത്തു അധികാരം വ്യവസ്ഥാ വിരുദ്ധർക്ക് വ്യവസ്ഥക്കെതിരെ പ്രയോഗിക്കാനുള്ള ഒരു ആയുധമാണെങ്കിൽ ഭിക്ഷാം ദേഹികൾക്ക് അതൊരു ചക്കരകുടമാണ്. വ്യവസ്ഥയെ നിലനിറുത്തി തൻകാര്യം നോക്കികളായ വർഗ വഞ്ചകരാണവർ.


വികസനം കോഴിക്കോട് മുഖ്യവിഷയമാകും; എ. പ്രദീപ് കുമാര്\nസ്വന്തം ലേഖകൻ March 14, 2019 02:53 PM IST\nജനകീയര് ഏറ്റുമുട്ടുന്ന കോഴിക്കോട്ടെ മുഖ്യപ്രചാരണ വിഷയം വികസനമായിരിക്കുമെന്ന് ഇടതു സ്ഥാനാര്‍ഥി എ. പ്രദീപ് കുമാര്. കോഴിക്കോട് നോര്‍ത്ത് മണ്ഡ‍ലത്തില് നടപ്പാക്കിയ വികസന നേട്ടങ്ങള് മുന്നോട്ടുവച്ചാണ് ഇടതു സ്ഥാനാര്‍ഥിയുടെ പ്രചാരണം.\nസിറ്റിങ് എം.പി എം.കെ. രാഘവന് തന്നെയാണ് യു.ഡി.എഫ്. സ്ഥാനാര്‍ഥിയെങ്കിലും ഔദ്യോഗിക പ്രഖ്യാപനം നടക്കാത്തതിനാല് പരസ്യമായ പ്രചാരണത്തിനിറങ്ങിയിട്ടില്ല. ഇതിനിടെ ഇടതു സ്ഥാനാര്‍ഥി എ. പ്രദീപ് കുമാര് മണ്ഡലത്തിലെ പ്രമുഖ വ്യക്തികളെ കണ്ടു പിന്തുണ ഉറപ്പാക്കിയതിനു ശേഷം പരസ്യ പ്രചാരണത്തിലേക്കു കടന്നു. വികസന മുദ്രാവാക്യമാണ് മുഖ്യ പ്രചാരണ വിഷയം.\nകോഴിക്കോട് നോര്‍ത്ത് നിയോജക മണ്ഡലത്തില് അടച്ചുപൂട്ടാനൊരുങ്ങിയ സര്‍ക്കാര് സ്കൂളുകള് രാജ്യാന്തര നിലവാരത്തിലേക്കുയര്‍ത്തിയതാണ് പ്രചാരണങ്ങളില് മുഖ്യം. എം.പി. ആകുമ്പോള് അതിനപ്പുറവും ചെയ്യാന് കഴിയുമെന്നും ഉറപ്പുനല്‍കുന്നു. നഗരത്തില് നടത്തിയ വിളംബര റാലിയില് നൂറുകണക്കിനാളുകള് പങ്കെടുത്തു.


idaneram: ഡോ. അംബേഡ്കര് ഇ കണ്ണന് എംഎല്‍എ ക്ക് അയച്ച കത്തുകള് 1 - പരിഭാഷ: വയലാര് ഓമനക്കുട്ടന്\nഡോ. അംബേഡ്കര് ഇ കണ്ണന് എംഎല്‍എ ക്ക് അയച്ച കത്തുകള് 1 - പരിഭാഷ: വയലാര് ഓമനക്കുട്ടന്\nഇ കണ്ണന് എംഎല്‍എ\nകേരള സംസ്ഥാനമായി പുനസംഘടിപ്പിക്കപ്പെട്ട ഈ പ്രദേശത്ത് അധിവസി ച്ചിരുന്ന അസ്പൃശ്യരുടെ പ്രശ്‌നങ്ങള് അംബേഡ്കര് അറിഞ്ഞിരുന്നത് മലബാര് സംസ്ഥാനത്തെ എംഎല്‍എ ആയിരുന്ന ഈ കണ്ണന് അയച്ചുകൊടുത്ത കത്തുകള് മുഖേനയാണ്. പഠനാവശ്യങ്ങള്‍ക്കും മറ്റുമായി വിദേശത്തായിരുന്ന കാലഘട്ടത്തില് പോലും അംബേഡ്കര് ആ കത്തുകള്‍ക്കെല്ലാം മറുപടി അയച്ചിരുന്നുവെന്ന വസ്തുത അദ്ദേഹത്തിന്റെ മഹത്വത്തിനുള്ള മറ്റൊരു നിദര്‍ശനമാണ്. ഇ കണ്ണന് എംഎല്‍എ അന്തരിച്ചപ്പോള്, അംബേഡ്കര് അയച്ചുകൊടുത്ത മറുപടിക്കത്തുകള് സമാഹരിച്ച്, ജീവിതപങ്കാളിയായിരുന്ന ദ്രൗപദി ദേവി ജാഥവ്, ചിതാഭസ്മം കന്യാകുമാരിയില് നിമഞ്ജനം ചെയ്യാന് കൊണ്ടു പോയ വഴിമധ്യേ തിരുവനന്തപുരത്ത് താമസിച്ചിരുന്ന ഇ കണ്ണന്റെ ഉറ്റ ചങ്ങാതിയായ സി സി കുഞ്ഞനെ ഏല്‍പിച്ചു. സി സി കുഞ്ഞന് ഈയിടെ ആ കത്തുകള്‍ക്ക് ആമുഖം എഴുതിച്ചേര്‍ത്ത്, ഡിറ്റിപി എടുത്ത് പുസ്തക രൂപത്തിലാക്കുകയുണ്ടായി. രണ്ട് പ്രതികളേ പ്രസ്തുത പുസ്തകത്തിന് ഉണ്ടായിട്ടുള്ളൂ. ഒരെണ്ണം ബിജെപി ദേശീയ അധ്യക്ഷന് അമിത് ഷാ തിരുവനന്തപുരത്തെ ത്തിയപ്പോള് അദ്ദേഹത്തിന് സമര്‍പ്പിച്ചു. ഒരു ദുഃഖയാഥാര്‍ത്ഥ്യമെന്തെന്നാല്, അംബേഡ്കര് എഴുതിയ കത്തുകളുടെ അസ്സല് ഡിറ്റിപി സെന്റെറില് വെച്ചു നഷ്ടപ്പെട്ടു എന്നതാണ്. അംബേഡ്കര് അയച്ച ഈ മറുപടിക്കത്തുകളില് നിന്ന് എന്തൊക്കെ പ്രശ്‌നങ്ങളാണ് ഇ കണ്ണന് എഴുതി അറിയിച്ചിരുന്നതെന്ന് ഊഹിക്കാനേ നിവൃത്തിയുള്ളൂ. ചില കത്തുകള് ഡോ. അംബേഡ്കര് തന്റെ കൃതികളില് ഉദ്ധരിച്ചു ചേര്‍ത്തിട്ടുള്ളത് സമ്പൂര്‍ണ കൃതികളില് പ്രസിദ്ധപ്പെടുത്തിയിട്ടുണ്ടല്ലോ.\nഈ കത്തുകളും ഇ കണ്ണന് എംഎല്‍എയുടെ ഒരു ഫോട്ടോയും ഇത്രയും നാള് കാത്തുരക്ഷിച്ചതിലും അവ കൈമാറിയതിനും സി സി കുഞ്ഞനോട് കടപ്പെട്ടിരിക്കുന്നു. വയലാര് ഓമനക്കുട്ടനാണ് കത്തുകള് പരിഭാഷപ്പെടുത്തുന്നത്. ആദ്യത്തെ കത്ത് ചുവടെ ചേര്‍ക്കുന്നു;\nഭീം റാവു അംബേഡ്കര് ദാമോദര് ഹാള്\nMA., Ph.D., DSc. പരേന്, ബോംബെ - 12\nബാര് - അറ്റ് - ലോ. 1-8-1930\nതാങ്കളുടെ കത്ത് ജൂലൈ 26 ആംതിയതി എനിക്ക് ലഭിച്ചു. താങ്കള് നാഗ്പൂരിലേക്ക് വരികയാണെന്നറിഞ്ഞതില് ഞാന് സന്തോഷിക്കുന്നു. ദയവായി, മദ്രാസ് പ്രസിഡന്‍സിയിലുള്ള നമ്മുടെ ആളുകളെ കഴിയുന്നത്രയും താങ്കളോടൊപ്പം കൊണ്ടുവരിക.\nതാങ്കളുടെ പ്രസ്താവനയില് ഉല്‍ച്ചേര്‍ത്തിരിക്കുന്ന ദൃഢനിശ്ചയത്തെ പരിഗണിക്കു മ്പോള് എനിക്കതിനോട് ഏറെ സഹാനുഭൂതിയുണ്ട്. എന്നാല് അത് നമ്മള് മീറ്റിംഗിനു മുമ്പാകെ അവതരിപ്പിക്കേണ്ടതുണ്ട് എന്നതിനോടും ഭൂരിഭാഗത്തിന്റെ അഭിപ്രായ ത്തോട് യോജിക്കേണ്ടതുണ്ട് എന്നതിനോടും താങ്കള് യോജിക്കുമെന്ന് ഞാന് കരുതുന്നു.\nസമയലാഭത്തിനു വേണ്ടി7ആം തിയതി വരാനായി നമ്മള് തെരഞ്ഞെടുത്തിരിക്കുന്ന അത്തരം നേതാക്കന്മാരുടെ ഒരു മീറ്റിംഗ്, കോണ്‍ഗ്രസിന്റെ യഥാര്‍ത്ഥ മീറ്റിംഗിന്റെ ഒരുദിവസം മുമ്പേ വിളിച്ചു ചേര്‍ത്ത്, അതിനു മുമ്പ് അവതരിപ്പിക്കേണ്ട തീരുമാനങ്ങള് ചര്‍ച്ചചെയ്യേണ്ടതുണ്ടെന്ന കാര്യം ഞാന് താങ്കളെ അറിയിച്ചു കൊള്ളട്ടെ. അതിനാല്7ആം തിയതി രാവിലെ തന്നെ താങ്കള്‍ക്ക് നാഗ്പൂരിലേക്ക് വരാന് കഴിയുമെങ്കില് ഞാന് അതീവ സന്തോഷവാനായിരിക്കും.\nLabels: അംബേഡ്കര്, ഇ കണ്ണന്, വയലാര് ഓമനക്കുട്ടന്, സി സി കുഞ്ഞന്


അടുത്ത അഞ്ച് ദിവസങ്ങളിൽ മഴ താരതമ്യേന കുറവായിരിക്കുമെന്ന് കേന്ദ്ര കാലാവസ്ഥ വകുപ്പ് - themediasyndicate\nസ്കൂളുകള്‍ക്ക് താലൂക്ക് അടിസ്ഥാനത്തില് മാത്രം അവധി\nകോഴിക്കോട്: കേരളത്തിൽ അടുത്ത അഞ്ച് ദിവസങ്ങളിൽ മഴ താരതമ്യേന കുറവായിരിക്കുമെന്ന് കേന്ദ്ര കാലാവസ്ഥ വകുപ്പ് അറിയിച്ചു. ഈ ദിവസങ്ങളിൽ എവിടെയും റെഡ് അലർട്ട് പ്രഖ്യാപിച്ചിട്ടില്ല. ഇന്ന് കണ്ണൂർ, കാസർകോട്, ഇടുക്കി ജില്ലകളിൽ യെല്ലോ അലർട്ട് പ്രഖ്യാപിച്ചിട്ടുണ്ട്. അടുത്ത നാല് ദിവസങ്ങളിൽ കടലിൽ ശക്തമായ കാറ്റിന് സാധ്യതയുള്ളതിനാൽ മത്സ്യത്തൊഴിലാളികൾക്ക് ജാഗ്രത നിർദേശം നൽകിയിട്ടുണ്ട്.\nമലപ്പുറം ജില്ലയിലെ ഏറനാട്, നിലമ്പൂർ, കൊണ്ടോട്ടി താലൂക്കുകളിലെ പ്രൊഫഷണൽ കോളജുകളടക്കം എല്ലാ വിദ്യാഭ്യാസ സ്ഥാപനങ്ങൾക്കും വെള്ളിയാഴ്ച അവധിയായിരിക്കും. മറ്റ് താലൂക്കുകളിലെ ക്യാമ്പുകളായും കളക്ഷൻ സെന്‍ററുകളായും പ്രവർത്തിക്കുന്ന വിദ്യാഭ്യാസ സ്ഥാപനങ്ങൾക്കും നാളെ അവധിയായിരിക്കും. കേന്ദ്രീയ വിദ്യാലയങ്ങൾക്കും മദ്രസകൾക്കും അവധി ബാധകമാണ്.\nകോട്ടയം ജില്ലയിൽ കോട്ടയം, വൈക്കം, ചങ്ങനാശേരി താലൂക്കുകളിലെ എല്ലാ വിദ്യാഭ്യാസ സ്ഥാപനങ്ങള്‍ക്കും വെള്ളിയാഴ്ച ജില്ല കലക്ടർ അവധി പ്രഖ്യാപിച്ചു. പ്രഫഷണല് കോളജുകള്‍ക്കും അംഗൻവാടികള്‍ക്കും അവധി ബാധകമായിരിക്കും. മീനച്ചില്, കാഞ്ഞിരപ്പള്ളി താലൂക്കുകളില് ദുരിതാശ്വാസ ക്യാമ്പുകള് പ്രവര്‍ത്തിക്കുന്ന വിദ്യാഭ്യാസ സ്ഥാപനങ്ങള്‍ക്ക് അവധിയായിരിക്കും.\nപത്തനംതിട്ട ജില്ലയിൽ തിരുവല്ല താലൂക്കിൽ പ്രഫഷണല് കോളജുകൾ, അംഗൻവാടികൾ ഉൾപ്പടെ എല്ലാ വിദ്യാഭ്യാസ സ്ഥാപനങ്ങൾക്കും ജില്ല കലക്ടർ വെള്ളിയാഴ്ച അവധി പ്രഖ്യാപിച്ചു. ജില്ലയിൽ ദുരിതാശ്വാസ ക്യാമ്പുകൾ പ്രവർത്തിക്കുന്ന വിദ്യാഭ്യാസ സ്ഥാപനങ്ങൾക്കും വെള്ളിയാഴ്ച അവധി പ്രഖ്യാപിച്ചു.തൃശൂരിൽ ദുരിതാശ്വാസ ക്യാമ്പുകൾ പ്രവർത്തിക്കുന്ന വിദ്യാഭ്യാസ സ്ഥാപനങ്ങൾക്ക് വെള്ളിയാഴ്ച അവധി പ്രഖ്യാപിച്ചു. മറ്റ് വിദ്യാഭ്യാസ സ്ഥാപനങ്ങൾ പതിവ് പോലെ പ്രവർത്തിക്കും.\nആലപ്പുഴ ജില്ലയിലെ കുട്ടനാട് താലൂക്കിലെ എല്ലാ വിദ്യാഭ്യാസ സ്ഥാപനങ്ങൾക്കും വെള്ളിയാഴ്ച അവധിയായിരിക്കും. ജില്ലയിലെ മറ്റ് താലൂക്കുകളിലെ ക്യാമ്പുകളായി പ്രവർത്തിക്കുന്ന വിദ്യാഭ്യാസ സ്ഥാപനങ്ങൾക്കും നാളെ അവധിയായിരിക്കും.വയനാട് ജില്ലയിലെ ദുരിതാശ്വാസ ക്യാമ്പുകൾ പ്രവർത്തിക്കുന്ന വിദ്യാഭ്യാസ സ്ഥാപനങ്ങൾക്ക് വെള്ളിയാഴ്ച അവധി പ്രഖ്യാപിച്ചു. ബാക്കിയുള്ള മുഴുവൻ വിദ്യാഭ്യാസ സ്ഥാപനങ്ങൾക്കും പ്രവൃത്തി ദിനമായിരിക്കും.\nകണ്ണൂർ ജില്ലയിൽ ദുരിതാശ്വാസ ക്യാമ്പുകൾ പ്രവർത്തിക്കുന്ന സ്കൂളുകൾക്ക് വെള്ളിയാഴ്ച അവധിയായിരിക്കും. മറ്റ് വിദ്യാലയങ്ങൾക്ക് പ്രവൃത്തി ദിവസമായിരിക്കുമെന്നും ജില്ല കലക്ടർ അറിയിച്ചു.\nചിറ്റൂരില് ബൈക്കുകള് കൂട്ടിയിടിച്ച് രണ്ടു മരണം\nശബരിമലയെ പൊലീസിനെ ഉപയോഗിച്ച് മുഖ്യമന്ത്രി പിടിച്ചെടുത്തെന്ന് മുരളീധരൻ


കുവൈറ്റിൽ 388 പേർക്ക് കൂടി കോവിഡ്; നാലു മരണം |\nകാണ്‍പൂരിൽ വാഹനാപകടം മൂന്ന് പേ...\nഅർമേനിയയും അസർബെയ്ജാനും തമ്മി...\nജയമില്ല, ഷാൽക്കെ 04 പരിശീലകൻ വ...\nഇന്ത്യ-പാക് ക്രിക്കറ്റ് നടക്കില്...\nമാപ്പ് മതിയാകില്ല: പൗരനെ കൊലപ്...\nഇഴഞ്ഞിട്ട് പൊട്ടിത്തെറിച്ച് തെവാത്യ; പ...\nMonday, August 3, 2020 7:34 PM IST\nകുവൈറ്റ് സിറ്റി: കുവൈറ്റിൽ കഴിഞ്ഞ 24 മണിക്കൂറിനിടെ 388 പേർക്ക് കൂടി കോവിഡ് സ്ഥിരീകരിച്ചു. ഇതോടെ രാജ്യത്ത് കോവിഡ് ബാധിച്ചവരുടെ എണ്ണം 68,299 ആയി. 282 സ്വദേശികള്‍ക്കും 106 വിദേശികൾക്കുമാണ് ഇന്ന് രോഗം സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ കോവിഡ് ബാധിച്ച് വിവിധ ആശുപത്രിയിൽ ചികിത്സയിലായിരുന്ന നാല് പേര് മരണമടഞ്ഞു. ഇതുവരെ 461 പേരാണ് കൊറോണ വൈറസ് ബാധിച്ച് രാജ്യത്ത് ആകെ മരണമടഞ്ഞത്.\n526 പേരാണു ഇന്ന് രോഗമുക്തരായത്. ഇതോടെ ആകെ രോഗമുക്തരായവരുടെ എണ്ണം 59,739 ആയി. 8,099 പേരാണു ചികിത്സയിൽ കഴിയുന്നത്. 126 പേർ തീവ്ര പരിചരണ വിഭാഗത്തിൽ കഴിയുന്നുവെന്നും ആരോഗ്യ മന്ത്രാലയം വാർത്താസമ്മേളനത്തിൽ അറിയിച്ചു.\nകറാച്ചി: പ്രധാനമന്ത്രി നരേന്ദ്ര മോദിയുടെ നേതൃത്വത്തിലുള്ള സർക്കാർ അധികാരത്തിലുള്ളിടത്തോളം ഇന്ത്യ...


12.12 crore covid victims worldwide\nലോകത്ത് 12.12 കോടി കോവിഡ് ബാധിതര്; ആശങ്കയില് ലോകരാജ്യങ്ങള്\nPublished on : 17 Mar, 2021 , 9:24 am\nന്യൂയോര്‍ക്ക്: ലോകത്ത് കോവിഡ് വ്യാപനം രൂക്ഷമായി തുടരുകയാണ്. ഇതുവരെ പന്ത്രണ്ട് കോടി പന്ത്രണ്ട് ലക്ഷം പേര്‍ക്കാണ് വൈറസ് ബാധ സ്ഥിരീകരിച്ചത്. 24 മണിക്കൂറിനിടെ നാല് ലക്ഷത്തിലധികം പുതിയ കേസുകളാണ് റിപ്പോര്‍ട്ട് ചെയ്തത്. മരണസംഖ്യ 26.81 ലക്ഷമായി ഉയര്‍ന്നു.\nഏറ്റവും കൂടുതല് രോഗികളുള്ള അമേരിക്കയില് ഇതുവരെ മൂന്ന് കോടി പേര്‍ക്കാണ് വൈറസ്ബാധ സ്ഥിരീകരിച്ചത്. ഇന്നലെ മാത്രം 50000ത്തിലധികം പേര്‍ക്കാണ് രോഗം റിപ്പോര്‍ട്ട് ചെയ്തത്. 5.49 ലക്ഷം പേര് മരിച്ചു. എഴുപത് ലക്ഷത്തിലധികം പേര് ചികിത്സയിലുണ്ട്.\nഅതേസമയം, രോഗികളുടെ എണ്ണത്തില് രണ്ടാം സ്ഥാനത്തുള്ള ബ്രസീലില് ഒരു കോടി പതിനാറ് ലക്ഷം പേര്‍ക്കാണ് കോവിഡ് സ്ഥിരീകരിച്ചത്. 2.82 ലക്ഷം പേര് മരിച്ചു. 80,000ത്തിലധികം പുതിയ കേസുകള് റിപ്പോര്‍ട്ട് ചെയ്തു. ഇന്ത്യയില് ഒരു കോടി പതിനാല് ലക്ഷം രോഗബാധിതരാണ് ഉള്ളത്. 24 മണിക്കൂറിനിടെ 28,000ത്തിലധികം പേര്‍ക്ക് രോഗം സ്ഥിരീകരിച്ചു. 1.59 ലക്ഷം പേര് മരിച്ചു. നിലവില് രാജ്യത്ത് 2.31 ലക്ഷം പേരാണ് വൈറസ് ബാധിച്ച് ചികിത്സയിലുള്ളത്.


liquor bill of 52841 goes viral; cops book case | ഒരാൾക്ക് വിറ്റത് 52,841 രൂപയുടെ മദ്യം; ബിൽ വൈറൽ.. പുലിവാല് പിടിച്ച് മദ്യശാല, പിന്നാലെ കേസും - Malayalam Oneindia\n7 min ago കാസർഗോഡ് ആൾക്കൂട്ട ആക്രമണത്തിൽ ഒരാൾ കൊല്ലപ്പെട്ടു; കണ്ടിട്ടും പോലീസ് ഇടപെട്ടില്ലെന്ന് ആരോപണം\n17 min ago ഗള്‍ഫ് ജോലി: ഖത്തര് എയര്‍വേയ്‌സില് ഒട്ടേറെ ഒഴിവുകള്... ഉടന് അപേക്ഷിക്കൂ\nUpdated: Tue, May 5, 2020, 12:56 [IST]\nബെംഗളൂരു: 48 ദിവസത്തെ ലോക്ക് ഡൗണിന് ശേഷം തിങ്കളാഴ്ചയാണ് രാജ്യത്ത് മദ്യശാലകൾ തുറന്നത്. എട്ട് സംസ്ഥാനങ്ങളിലെ മദ്യശാലകളാണ് തുറന്നത്. പടക്കം പൊട്ടിച്ചും പൂജ നടത്തിയുമാണ് ചിലർ ഇത് ആഘോഷമാക്കിയത്. മദ്യം വാങ്ങാൻ മിക്ക ഇടങ്ങളിലും നീണ്ട നിരയാണ് അനുഭവപ്പെട്ടത്.\nരാഹുലിന്റെ രണ്ടാം വരവ്; പിന്നിലെ ബുദ്ധി കേന്ദ്രം 'കെ'!! ആരാണ് കോൺഗ്രസിലെ കനിഷ്ക സിംഗ് ,അറിയാം\nഅതിനിടെ മദ്യ വിൽപന പുനരാരംഭിച്ചതിന് പിന്നാലെ 52,841 രൂപയുടെ ഒരു മദ്യ ബിൽ സോഷ്യൽ മീഡിയയിൽ വൻ വൈറലായിരുന്നു. ഇപ്പോഴിതാ ബില്ലിന്റെ ഉടമയും വിൽപ്പന നടത്തിയ മദ്യശാലയും പെട്ടിരിക്കുകയാണ്. ഇരുവർക്കുമെതിരെ കേസെടുത്തിരിക്കുകയാണ് എക്സൈസ് വകുപ്പ്. കർണാടകത്തിലാണ് സംഭവം.\nചട്ടം ലംഘിച്ച് വിൽപന\nചില്ലറ മദ്യവിൽപ്പന ശാലകൾക്ക് പ്രതിദിനം 2.6 ലിറ്റർ ഇന്ത്യൻ നിർമിത വിദേശ മദ്യമോ 18 ലിറ്ററിൽ കൂടുതൽ ബിയറോ ഒരു ഉപഭോക്താവിന് നൽകരുതെന്നാണ് എക്സൈസ് ചട്ടം. എന്നാൽ ഇത് ലംഘിച്ചെന്ന് കാണിച്ചാണ് ബെംഗളൂരു സൗത്തിലെ തവാരകെരെയിലെ വാനില സ്പിരിറ്റ് സോൺ എന്ന ചില്ലറ വിൽപ്പനക്കാരൻ 13.5 ലിറ്റർ മദ്യവും 35 ലിറ്റർ ബിയറും ഒരു ഉപഭോക്താവിന് വിറ്റിരിക്കുന്നത്.\nവാങ്ങിയത് എട്ട് പേർ\nമദ്യം വാങ്ങിയ ബിൽ സോഷ്യൽ മീഡിയയിൽ വൈറലായതോടെയാണ് ഇക്കാര്യം പോലീസിന്റെ ശ്രദ്ധയിൽ പെട്ടത്. ഇതോടെയാണ് ഉപഭോക്താവിനെതിരേയും മദ്യവിൽപന ശാലയ്ക്കെതിരെയും എക്സൈസ് കേസെടുത്തത്.അതേസമയം സംഭവം വിവാദമായതോടെ എട്ട് പേരുടെ സംഘമാണ് മദ്യം വാങ്ങിയതെന്നാണ് മദ്യശാല ഉടമയുടെ വിശദീകരണം.\nകേസ് എടുത്ത് എക്സൈസ്\nഎട്ട് പേർ വാങ്ങി ഒറ്റ കാർഡിലൂടെയാണ് ബില്ല് അടച്ചതെന്നും ഇയാൾ പറഞ്ഞു. അതേസമയം കൂടുതൽ അന്വേഷണം നടത്തി വരികയാണെന്നും അതിന് ശേഷം നടപടികൾ സംബന്ധിച്ച് തിരുമാനങ്ങൾ കൈക്കൊള്ളുമെന്നും എക്സൈസ് അധികൃതർ പറഞ്ഞു. അതേസമയം ഇത്തരം നിരവധി സംഭവങ്ങൾ കഴിഞ്ഞ ദിവസങ്ങളിൽ പലയിടത്തും റിപ്പോർട്ട് ചെയ്തിട്ടുണ്ടെന്നാണ് വിവരം.\n59,952 രൂപയുടെ മദ്യം\nമംഗളൂരിവിലെ ഒരു മദ്യശാലയിൽ നിന്ന് തിങ്കളാഴ്ച 59,952 രൂപയുടെ മദ്യം വാങ്ങിയ ബില്ലും സോഷ്യൽ മീഡിയയിൽ വൈറലായിരുന്നു. തിങ്കളാഴ്ച മദ്യവിൽപ്പനയിലൂടെ എക്സൈസ് വകുപ്പിന് ലഭിച്ചത് 45 കോടി രൂപയാണ്. 25 കോടി രൂപയാണ് പ്രതീക്ഷിച്ചിരുന്നത്. ഇത്രയും വിൽപന ഉണ്ടാകുമെന്ന് പ്രതീക്ഷിച്ചിരുന്നില്ലെന്നും സംസ്ഥാന എക്സൈസ് മന്ത്രി എച്ച് നാഗേഷ് പറഞ്ഞു.\nരാവിലെ9മുതൽ വൈകീട്ട് എഴ് വരെ നടന്ന വിൽപ്പനയിൽ 3.9 ലക്ഷം ലിറ്റര് ബിയറും 8.5 ലക്ഷം ലിറ്റര് ഇന്ത്യന് നിര്‍മിത മദ്യവുമുള്‍പ്പെടെ 12.4 ലക്ഷം ലിറ്ററാണ് വിൽപന നടത്തിയത്. വിൽപനയുടെ 40 ശതമാനവും ബെംഗളൂരുവിലാണ് നടന്നത്.\nചരിത്ര നിമിഷം; ശ്രീധന്യ ഇനി കോഴിക്കോട് അസിസ്റ്റന്റ് കളക്ടർ!!\nliquor karanataka case police bangalore malayalam news ബെംഗളൂരു\nliquor bill of 52 841 goes viral; cops book case


സരസ്വതി അമ്മയോട് പണം ആവശ്യപ്പെട്ട് സിദ്ധു… കൈ മലർത്തി സരസ്വതി അമ്മയും.!!പക്ഷേ അണിയറയിൽ യഥാർത്ഥരക്ഷകൻ എത്തിക്കഴിഞ്ഞു..അത് രോഹിത്തോ!!!\nBy Akhila Rajeevan\t Last updated Mar 15, 2022\nറേറ്റിങ്ങിൽ ഒന്നാം സ്ഥാനം തുടർച്ചയായി നേടാറുള്ള പരമ്പരയാണ് കുടുംബവിളക്ക്. ഏറെ ആരാധകരാണ് പരമ്പരക്കുള്ളത്. സുമിത്ര എന്ന വീട്ടമ്മയുടെ ജീവിതമാണ് കുടുംബവിളക്ക് പറയുന്നത്. നിർണ്ണായകമായ ചില വഴിത്തിരിവുകളിലൂടെയാണ് പരമ്പര കടന്നുപോകുന്നത്. വേദിക ഒപ്പിച്ചുവെക്കുന്ന കുരുക്കുകളുടെ ഗത്യന്തരത്തിൽ കൂടുതൽ പ്രശ്നങ്ങളിലേക്ക് ചെന്നുപെടുന്നത് സുമിത്രയാണ്. മഹേന്ദ്രന്റെ ആൾക്കാർ സുമിത്രയെ തട്ടിക്കൊണ്ടുപോകുന്നത് വേദികയാണെന്ന് കരുതിയാണ്.\nഎന്നാൽ സുമിത്രയിൽ നിന്നും തന്നെ തനിക്ക് അബദ്ധം പിണഞ്ഞ വിവരം അനൂപ് മനസിലാക്കുന്നു. വേദികക്ക് പകരം സുമിത്രയെ തന്റെ കസ്റ്റഡിയിൽ ലഭിച്ചതിൽ മഹേന്ദ്രൻ സന്തോഷത്തിലാണ്. മഹേന്ദ്രന്റെ പക്കൽ നിന്നും സുമിത്രയെ രക്ഷിക്കാൻ ഭീമമായ ഒരു തുകയാണ് സിദ്ധുവിന് കണ്ടെത്തേണ്ടി വരുന്നത്. തനിക്ക് കുറച്ച് പണത്തിന്റെ ആവശ്യമുണ്ടെന്നും അമ്മയുടെ അരയേക്കറിന്റെ ആധാരം തരാമോ എന്നും ചോദിച്ച് സിദ്ധു സരസ്വതി അമ്മയെ വിളിക്കുന്നുണ്ട്. സ്വന്തം മകനോട് പോലും ആത്മാർത്ഥത\nകാണിക്കാത്ത ഒരു അമ്മയെയാണ് സരസ്വതി അമ്മയിൽ കാണാൻ കഴിയുന്നത്. പലവിധ ഒഴിവുകഴിവുകൾ പറഞ്ഞ് സരസ്വതി അമ്മ തടിതപ്പുന്നുണ്ട്. അതേ സമയം സുമിത്രയെ വിളിച്ചിട്ട് ഫോൺ എടുക്കാത്തത് കൊണ്ട് ടെൻഷനടിച്ച് ശ്രീനിലയത്തിൽ എത്തുകയാണ് സുമിത്രയുടെ അമ്മയും നാത്തൂനും. മല്ലികയിൽ നിന്നും സുമിത്ര മിസ്സിംഗ് ആണെന്ന വിവരം അറിയുന്നതോടെ അമ്മ തളരുകയാണ്. എന്തായാലും പരമ്പരയുടെ പുതിയ പ്രൊമോ വീഡിയോ പുറത്തുവന്നതോടെ ഇന്നത്തെ എപ്പിസോഡ് കാണാൻ\nകാത്തിരിക്കുകയാണ് പ്രേക്ഷകർ. സ്വന്തം മകൻ ചോദിച്ചാൽ സരസ്വതി അമ്മ സഹായിക്കില്ല, മറിച്ച് വേദികയായിരുന്നെങ്കിൽ ഒന്നും നോക്കാതെ വരിക്കോരി സഹായിച്ചേനെ എന്നാണ് പ്രേക്ഷകർ കമന്റ് ചെയ്യുന്നത്. നടി ചിത്ര ഷേണായിയാണ് പരമ്പരയുടെ നിർമ്മാതാവ്. മീര വാസുദേവ് നായികാകഥാപാത്രമാവുമ്പോൾ കെ കെ മേനോൻ, ശരണ്യ ആനന്ദ്, ശ്രീലക്ഷ്മി, ആനന്ദ് നാരായൺ, നൂബിൻ തുടങ്ങിയവരും പ്രധാന വേഷങ്ങളിൽ എത്തുന്നു.\nഅപ്പുവിനെ അമരാവതിയിലെത്തിക്കാൻ തമ്പിയുടെ ശ്രമം.. ലെച്ചുവിനൊപ്പം അപ്പുവും സാന്ത്വനം വിടുമോ എന്ന ആശങ്കയോടെ ആരാധകർ 😳🔥 Santhwanam episode march 15\nപിറന്നാളോഘോഷത്തിനിടെ ശ്രേയക്ക് മകന്റെ കിടിലൻ സർപ്രൈസ് 😲😱 കുടുംബത്തോടൊപ്പം ജന്മദിനം ആഘോഷിച്ച് ഗായിക ശ്രേയ ഘോഷാൽ.. താരത്തിന് ആശംസകളുമായി ആരാധകരും.!!\nമമ്മൂക്ക സീരിയൽ കണ്ടിട്ട് മുന്നേ അഭിപ്രായമൊക്കെ പറഞ്ഞിട്ടുണ്ട്. അവസരങ്ങൾ…


ഉടൻ വരുന്നു ബോയിങ് ബോയിങ്.... | janakeeyam\nകെ സുരേഷ് കൃഷ്ണൻ കഥയും, സംവിധാനവും, നിർവഹിക്കുന്ന പുതിയ വെബ്സീരീസ് ആണ് ബോയിങ് ബോയിങ്. ഏഷ്യാനെറ്റ് സംപ്രേക്ഷണം ചെയ്ത മോഹൻലാൽ അവതാരകനായി എത്തിയ ബിഗ് ബോസ് എന്ന പരിപാടിയിൽ അണിനിരന്ന താരങ്ങളായിരുന്ന മഞ്ജു സുനിച്ചൻ ,ഫക്രു ,വീണ നായർ, പാഷാണം ഷാജി, ആര്യ , തുടങ്ങിയ താരനിര തന്നെ ആണ് ഇതിൽ അണിനിരക്കുന്നത് . ബിഗ് ബോസ് അവതാരകനായിരുന്ന മെഗാസ്റ്റാർ മോഹൻലാൽ തന്നെയാണ് ഈ വിവരം തൻറെ ഔദ്യോഗിക ഫേസ്ബുക്ക് പേജിലൂടെ അറിയിച്ചത് .\nവളരെ രസകരമായാണ് ഈ വെബ്സീരീസ് ഇവർ അണിയിച്ചൊരുക്കുന്നത്. ബോയിങ് ബോയിങ് എന്ന പേര് പുതുമ സൃഷ്ടിക്കുന്നു. മോഹൻലാൽ കേന്ദ്ര കഥാപാത്രത്തെ അവതരിപ്പിച്ച ഒരു സിനിമയുടെ പേരാണ് തന്നെയാണ് ബോയിങ് ബോയിങ്. ഏപ്രിൽ3ബുധനാഴ്ച വൈകിട്ട്6മണിക്ക് ആണ് സീരീസിലെ ഫസ്റ്റ് എപ്പിസോഡ് റിലീസ് ആകുന്നത്. ദിവസങ്ങൾക്കു മുമ്പ് ഇതിൻറെ ട്രെയിലർ പുറത്തിറങ്ങിയിരുന്നു.\nട്രെയിലർ ഇതിനോടകം ഏകദേശം 16000 പേരാണ് കണ്ടു കഴിഞ്ഞത്. പെട്ടെന്ന് തന്നെ സമൂഹമാധ്യമങ്ങളിൽ ട്രെയിലർ വൈറൽ ആക്കുകയും ചെയ്തു. പ്രേക്ഷകരിൽ പലരും പുതിയ ഈ സീരിയലിനു വേണ്ടി കടുത്ത കാത്തിരിപ്പിലാണ്. ബിഗ് ബോസിലെ താരങ്ങൾ അണിനിരക്കുന്ന ഈ പരിപാടി ബി ബി കമ്പനി എന്ന യൂട്യൂബ് ചാനൽ വഴിയാണ് റിലീസ് ആകുന്നത്.\nട്രെയിലറിനോടൊപ്പം പരിപാടിയുടെ പോസ്റ്ററും റിലീസ് ആയി കഴിഞ്ഞു. ബിഗ് ബോസ് താരങ്ങളായ മഞ്ജു സുനിച്ചൻ ,ആര്യ, വീണ നായർ ,പാഷാണ ഷാജി , തുടങ്ങിയ എല്ലാവരും ടെലിവിഷൻ സീരിയൽ രംഗത്തും, സിനിമ രംഗത്തും ഒരുപോലെ തിളങ്ങിയവരാണ്.\nഭൂരിഭാഗം ആരാധകരും കാത്തിരിപ്പ് കമൻറ് രൂപത്തിൽ അറിയിച്ചിട്ടുണ്ട്. ഏപ്രിൽ3വൈകിട്ട്6മണിക്ക് ബോയിങ് ബോയിങ് വേണ്ടിയുള്ള കടുത്ത കാത്തിരിപ്പിലാണ് ഞങ്ങൾ എന്നാണ് ഒരാരാധകൻ കമൻറ് ഇട്ടത്. ബോയിങ് ബോയിങ് എന്ന വെബ്സീരീസ് വരാൻ പോകുന്നു എന്ന വാർത്ത പെട്ടെന്ന് തന്നെ സമൂഹമാധ്യമങ്ങളിൽ ശ്രദ്ധ പിടിച്ചു പറ്റിയിട്ടുണ്ട്.


പോലിസുകാരന്റെ വീടിന് നേരേ 'മിന്നല് മുരളി' ആക്രമണം\nFri May 27 2022 23:25:44 GMT+0530 (India Standard Time)\nBY NSH2 Jan 2022 6:41 AM GMT\nNSH2 Jan 2022 6:41 AM GMT\nകോട്ടയം: കുമരകത്ത് പോലിസുകാരന്റെ വീടിന് നേരേ 'മിന്നല് മുരളി' മോഡല് ആക്രമണം. പോലിസ് ഉദ്യോഗസ്ഥനായ ചെപ്പന്നൂക്കരി ചെമ്പിത്തറ ഷാജിയുടെ വീടാണ് സാമൂഹികവിരുദ്ധര് തകര്‍ത്തത്. വീടിന്റെ ജനല് ചില്ലുകളും വാതിലും അടിച്ചുതകര്‍ക്കുകയും വീടിന്റെ മുന്നിലെ ചുവരില് 'മിന്നല് മുരളി ഒര്‍ജിനല്' എന്ന് എഴുതി വയ്ക്കുകയും ചെയ്തു. വീടിന്റെ വാതില്‍ക്കല് മലമൂത്ര വിസര്‍ജനം നടത്തുകയും ടോയ്‌ലറ്റ് തല്ലിത്തകര്‍ക്കുകയും ചെയ്തിട്ടുണ്ട്. സന്ധ്യ മയങ്ങുന്നതോടെ ഈ ഭാഗത്ത് സാമൂഹികവിരുദ്ധരുടെ വിളയാട്ടമാണെന്ന് സമീപവാസികള് പറയുന്നു. കോട്ടയം റെയില്‍വേ സ്‌റ്റേഷനിലെ പോലിസുകാരനായ ഷാജിയും ഭാര്യ മഞ്ജുവും മൂന്ന് പെണ്‍മക്കളും വെച്ചൂരാണ് ഇപ്പോള് താമസം.\nമുംബൈ സ്വദേശി ഇവിടെയുള്ള സ്ഥലങ്ങള് റിസോര്‍ട്ടിനായി വാങ്ങിയതോടെ ഉണ്ടായിരുന്ന വീടുകള് പൊളിച്ചുനീക്കി. പ്രദേശം വിജനമായി മാറുകയും സുരക്ഷിതമല്ലാതായിത്തീരുകയും ചെയ്തു. രണ്ടാഴ്ച മുമ്പ് ഇവിടെ മദ്യപിക്കാനെത്തിയ യുവാക്കളെ വീട്ടുടമ പറഞ്ഞയച്ചിരുന്നു. കഴിഞ്ഞദിവസം രാത്രി കുമരകം പോലിസ് നടത്തിയ പരിശോധനയില് മദ്യപാനികളെ കണ്ടെത്തി ഇവിടെനിന്ന് ഓടിച്ചതിന്റെ പ്രതികാരമാണു വീടാക്രമണത്തിന് പിന്നിലെന്നാണ് പോലിസിന്റെ നിഗമനം. സംഭവസ്ഥലത്ത് ഇവരുടെ ബൈക്കുകളുണ്ടായിരുന്നെന്നും അവയുടെ നമ്പര് പ്രകാരം പ്രതികളെ കണ്ടെത്താനാവുമെന്നും കുമരകം എസ്‌ഐ എസ് സുരേഷ് പറഞ്ഞു. സംഭവത്തില് കുമരകം പോലിസില് പരാതി നല്‍കിയിട്ടുണ്ട്.\n'Minnal Murali' attack policeman's house kottayam\n'പ്രേക്ഷകര്‍ക്ക് ഇനിയും വിഷലിപ്തമായ ഒരുപാട് കാളരാത്രികള് സമ്മാനിക്കാന് താങ്കള്‍ക്ക് കഴിഞ്ഞുകൊണ്ടേയിരിക്കും'; വിനുവിനെ 'വിഷമനുഷ്യ'നോട് ഉപമിച്ച് മഅ്ദനിയുടെ വൈകാരികമായ കുറിപ്പ്\nസംഘപരിവാറിനെതിരേ എല്ലാ വിഭാഗങ്ങളും ഒരുമിക്കണം: എസ്ഡിപിഐ\n'കോടതിയുടെ ആ ഞെട്ടല് ഏകപക്ഷീയമാണ്, വല്ലാത്ത വേട്ടയാണ്, തുറന്ന വിവേചനമാണ്, മിണ്ടാതിരിക്കാന് കഴിയുന്നില്ല'; അഡ്വ. അമീന് ഹസന്റെ കുറിപ്പ്\nവില വര്‍ധന: തക്കാളി സമരം സംഘടിപ്പിച്ച് എസ്ഡിപിഐ


പാസ്‌പോര്‍ട്ട് കൈപ്പറ്റി, പുട്ടുകട തുറക്കാന് ദിലീപ് ദുബായിലേക്ക്; കാവ്യയും മീനാക്ഷിയും ദിലീപിനൊപ്പം ദുബായിലേക്ക്: മീനാക്ഷിക്ക് കൂട്ടാകാന് പുതിയ അതിഥി വരുന്നു?\nby suman nair\nനടന് ദിലീപ് അങ്കമാലി കോടതിയില് നിന്നും പാസ്‌പോര്‍ട്ട് കൈപ്പറ്റി. നടിയെ ആക്രമിച്ചതിന്റെ ഭാഗമായി പിടിച്ചുവച്ച പാസ്‌പോര്‍ട്ട് കോടതി ഉത്തരവിലൂടെയാണ് ദിലീപിന്റെ കൈകളിലേക്ക് തിരികെയെത്തുന്നത്. ദേ പുട്ടിന്റെ ഉദ്ഘാടനത്തിന് പോകാനായാണഅ ദിലീപ് കോടതി മുഖാന്തിരം പാസ്‌പോര്‍ട്ട് തിരികെ വാങ്ങിയെടുത്തത്. ദേ പുട്ടിന്റെ ഉദ്ഘാടനത്തിനായി പോകുന്ന ദിലീപിനൊപ്പം മീനാക്ഷിയും കാവ്യയും ദുബായ് മലായളികളെ കാണാനെത്തിയേക്കും. ദുബായില് മലയാളികളേറെയുള്ള കരാമയിലാണ് ദേ പുട്ട് തുറക്കുന്നത്.\nദിലീപിന്റെ അറസ്റ്റോടെ അനിശ്ചിതത്വത്തിലായ ദേ പുട്ട് തുറക്കാനാകുന്നതിന്റെ ആശ്വാസം നാദിര്‍ഷക്കും കൂട്ടര്‍ക്കുമുണ്ട്. നാദിര്‍ഷക്കും ദിലീപിനും പുറമെ ദുബായിലുള്ള മൂന്ന് സുഹൃത്തുക്കള് കൂടിച്ചേര്‍ന്നാണ് ദേ പുട്ട് ആരംഭിക്കുന്നത്. ദിലീപിന്റെ സാന്നിധ്യത്തിനായി മാറ്റി വച്ചിരുന്നതാണ് ദേ പുട്ടിന്റെ ഉദ്ഘാടനം. ഒരു മിനിറ്റ് കൊണ്ട് ഒരു കുറ്റി പുട്ട്, വിവിധ തരം പുട്ടുകള്, തകര്‍പ്പന് കറികള്, പുട്ട് ട്രെയിന് തുടങ്ങി രുചിയിലും ഭാവത്തിലും കൗതുകങ്ങള് ഏറെയൊളിപ്പിച്ചാണ് ദേ പുട്ടിന്റെ കതക് കൊതിയന്‍മാര്‍ക്കായി തുറക്കുന്നത്. നാദിര്‍ഷായുടെ അമ്മയാണ് ദേ പുട്ടിന്റെ ഉദ്ഘാടക.\nനാദിര്‍ഷായും കുടംബവും നേരത്തെ ദുബായിലെത്തിയിട്ടുണ്ട്. വലിയ പ്രചാരണ പരിപാടികള് ആണ് പുട്ടിനായി നടക്കുന്നത്. കാവ്യയും മീനാക്ഷിയും ദുബായിലേക്കെത്തുമെന്നാണ് കരുതുന്നത്. എന്നാല് കാവ്യ ഗര്‍ഭിണിയാണെന്ന സൂചന ബന്ധുക്കളില് നിന്നുമുണ്ട്. അങ്ങിനെയെങ്കില് ദിലീപിന്റെ കുടുംബത്തിന്റെ സാന്നിധ്യം പുട്ട് കട തുറക്കുമ്പോള് ഉണ്ടായേക്കില്ല.\nഐഎസ്എല് മത്സരത്തിനിടെ പെണ്‍കുട്ടികളെ അപമാനിച്ചു, രണ്ടു പേര് അറസ്റ്റില്\nഹോസ്റ്റലുകളിലും ദേശീയഗാനം നിര്‍ബന്ധമാക്കി രാജസ്ഥാന്, ഉത്തരവ് തിങ്കളാഴ്ച പുറത്തിറങ്ങി; രാവിലെ ഗാനമാലപിച്ചിരിക്കണമെന്ന് വസുന്ധരെ രാജെ


'കടന്നുപോയത് വല്ലാത്തൊരു അവസ്ഥയിലൂടെ; 'അമ്മ' സഹായവുമായി ഒപ്പംനിന്നു; നന്ദി': കോവിഡ് മുക്തയായ നടി ബീനാ ആന്റണി| Passed throughaterrible covid condition says Beena Antony – News18 Malayalam\n'കടന്നുപോയത് വല്ലാത്തൊരു അവസ്ഥയിലൂടെ; 'അമ്മ' സഹായവുമായി ഒപ്പംനിന്നു; നന്ദി': കോവിഡ് മുക്തയായ നടി ബീനാ ആന്റണി\n''ഇതുവരെ പറഞ്ഞും കേട്ട അറിവുകളേയുണ്ടായിരുന്നുള്ളൂ. ഇത്തരമൊരു അവസ്ഥയിലൂടെ കടന്നുപോയിട്ടില്ല. ''\nകോവിഡ് ബാധിച്ച് ഗുരുതരാവസ്ഥയിൽ ആശുപത്രിയിലായിരുന്ന നടി ബീന ആന്റണി ചികിത്സയ്ക്ക് ഒടുവിൽ രോഗമുക്തി നേടി വീട്ടിൽ തിരിച്ചെത്തിയത് രണ്ട് ദിവസം മുൻപാണ്. താൻ കടന്നുപോയ അവസ്ഥയെ കുറിച്ചും ജീവിതത്തിലേക്ക് തിരിച്ച് കൈപിടിച്ച് നടത്തിച്ചവരെ കുറിച്ചും വിശദീകരിച്ച് ബീന ആന്റണി തന്നെ രംഗത്തെത്തിയിരിക്കുകയാണ്. ദുരിതകാലത്ത് താര സംഘടനയായ 'അമ്മ'യുടെ സഹായം തുണയായതിനെ കുറിച്ചും ബീന പറയുന്നു. നടി തെസ്നിഖാന്റെ യൂട്യൂബ് ചാനലിലാണ് ബീന സംസാരിക്കുന്നത്.\nബീന ആന്റണിയുടെ വാക്കുകൾ\n''എല്ലാവരോടും ഒരുപാട് ഒരുപാട് നന്ദി. ശരിക്കും പറഞ്ഞാല് വല്ലാത്ത അവസ്ഥയിലൂടെയാണ് കടന്നുപോയത്. ഇതുവരെ പറഞ്ഞും കേട്ട അറിവുകളേയുണ്ടായിരുന്നുള്ളൂ. ഇത്തരമൊരു അവസ്ഥയിലൂടെ കടന്നുപോയിട്ടില്ല. ആദ്യമേ പറയട്ടെ. ഷൂട്ടിങ്ങിന് പോയിട്ടല്ല, എനിക്ക് കോവിഡ് വന്നത്. ഇപ്പോൾ ടിവിയില് വരുന്നത് നേരത്തെ ഷൂട്ട് ചെയ്ത ഭാഗങ്ങളാണ്. തളർച്ച തോന്നിയപ്പോൾ തന്നെ മനസ്സിലായി. വീട്ടിലിരുന്ന് റെസ്റ്റ് എടുക്കാൻ തീരുമാനിച്ചു. പക്ഷെ പനി വിട്ടുമാറുന്നുണ്ടായിരുന്നില്ല. എന്നാലും ആശുപത്രിയിലേക്ക് പോകേണ്ട എന്ന് തോന്നി. അത് ഏറ്റവും വലിയ തെറ്റായിപ്പോയി. ഡോക്ടറുമായി സംസാരിച്ച് അഡ്മിഷൻ റെഡിയാക്കിയിട്ടും പോകാൻ മടിച്ചു. പൾസ് ഓക്സിമീറ്റർ ഉപയോഗിക്കുമായിരുന്നു. അതിലെ റീഡിങ് 90ൽ താഴെയായപ്പോൾ, ശ്വാസം കിട്ടാത്ത അവസ്ഥയിലായി. ഒരു സ്റ്റെപ്പ് വെച്ചാൽ പോലും തളർന്നു പോകുന്ന അവസ്ഥ. അതിനുശേഷമാണ് ഇഎംസി ആശുപത്രിയിൽ പ്രവേശിച്ചത്. ഡോക്ടർമാരും നഴ്സുമാരും നല്ല കെയർ തന്നു. അവരോട് എങ്ങനെ നന്ദി പറയണമെന്ന് അറിയില്ല.\nAlso Read- സത്യപ്രതിജ്ഞ നടക്കുന്ന സ്ഥലത്ത് ജോലിക്ക് എത്തിയ ആൾക്ക് കോവിഡ് സ്ഥിരീകരിച്ചു\nഅതുകൊണ്ട് പെട്ടെന്ന് രോഗമുക്തി നേടാൻ പറ്റി. ആശുപത്രിയിലെത്തിയ ആദ്യം ദിവസം തന്നെ മരണത്തെ മുഖാമുഖം കണ്ടു. ശ്വാസം കിട്ടാത്ത അവസ്ഥ വന്നു. രണ്ടുദിവസം ഓക്സിജൻ മാസ്ക് ധരിച്ചായിരുന്നു മുന്നോട്ടുപോയത്. ഇതിനിടെ ന്യുമോണിയ വല്ലാതെ ബാധിച്ചിട്ടുണ്ടായിരുന്നു. പക്ഷെ ഇക്കാര്യം ആരും എന്നെ അറിയിച്ചിരുന്നില്ല. മനു (ഭർത്താവ് മനോജ്) നൽകിയ ധൈര്യം, പ്രാർത്ഥനയും തുണയായി. എന്തുമാത്രം എല്ലാവരും എന്നെ സ്നേഹിക്കുന്നുവെന്ന് മനസിലാക്കാൻ ആ സമയത്ത് കഴിഞ്ഞു.\nരണ്ട് ദിവസം കൊണ്ട് ആരോഗ്യനില മെച്ചപ്പെട്ടത് ഡോക്ടർക്ക് പോലും ഭയങ്കര അതിശയമായി. രണ്ട് ദിവസം കൊണ്ട് ഓക്സിജൻ മാസ്ക് മാറ്റാൻ കഴിഞ്ഞത് വിശ്വസിക്കാൻ കഴിയുന്നില്ലെന്നും ഡോക്ടർ പറഞ്ഞു. ആശുപത്രിയിലെ സുരക്ഷാ ജീവനക്കാർ മുതൽ എല്ലാവരോടും നന്ദി പറയുന്നു. 8,9ദിവസം പിപിഈ കിറ്റ് ഇട്ട് നഴ്സുമാരും ജീവനക്കാരും 24 മണിക്കൂറും നമ്മുക്കായി ഓടിനടക്കുന്നു. അവരുടെ കുടുംബങ്ങൾ നല്ലതുണ്ടാവട്ടെ. കോവിഡ് ബാധിച്ച എല്ലാവരെയും ജീവിതത്തിലേക്ക് തിരിച്ചെത്തിക്കാൻ ദൈവം അനുഗ്രഹിക്കട്ടെ. കോവിഡ് ആരും നിസാരമായി എടുക്കരുത്.\nരണ്ട് വർഷമായി എല്ലാവരുടെയും ജീവിതം പ്രയാസകരമാണ്. ഈ സമയത്ത് അമ്മ എന്ന സംഘടനയെ കുറിച്ച് പറയാതിരിക്കാൻ വയ്യ. അസുഖബാധിതയായ ഉടൻ ഇടവേള ബാബുവിനെ വിളിച്ചു. ലാലേട്ടന്റെയും മമ്മൂക്കയുടെയും മെസേജ് വന്നു. ഒരുപാട് ധൈര്യം നൽകി. ആത്മവിശ്വാസം നൽകി. പറയാതിരിക്കാൻ വയ്യ. ആശുപത്രിയിൽ വലിയൊരു തുകയായി. പക്ഷേ അമ്മയുടെ മെഡി ക്ലെയിം ഉള്ളതിനാൽ കൈയിൽ നിന്ന് ചെറിയ തുകയേ ആയുള്ളൂ.\n'അമ്മ' ഒപ്പുമുണ്ടായിരുന്നത് എന്തുമാത്രം സഹായകരമാണെന്ന് ആ നിമിഷം മനസ്സിലാക്കി. എത്ര നന്ദി പറഞ്ഞാലും തീരില്ല. ഒരുപാട് നടന്മാരും നടിമാരും വിളിച്ച് സുഖവിവരം അന്വേഷിച്ചു. ഈ ഘട്ടത്തിൽ മനസിലാക്കുകയാണ് എല്ലാവരുടെയും സ്നേഹം. മനുവിനും കൊച്ചിനും പൂർണപിന്തുണയുമായി ഒപ്പമുണ്ടായിരുന്ന സഹോദരങ്ങൾക്കും കുടുംബത്തിനും ... എല്ലാവർക്കും നന്ദി പറയുന്നു. ഇപ്പോൾ ഒരാഴ്ച ഹോം ക്വറന്റീനിലാണ്. അതുകഴിഞ്ഞ് എല്ലാവരുമായി ഒന്നിച്ച് നിങ്ങളെ കാണാൻ വരും. ദൈവം ഒപ്പമുണ്ടായിരുന്നു. എല്ലാവരോടും കടപ്പെട്ടിരിക്കുന്നു. ലോകത്തിന് മുഴുവൻ നന്മ വരട്ടെ. കോവിഡ് ലോകത്ത് നിന്നുതന്നെ മാറി പോകാൻ ഈശ്വരൻ അനുഗ്രഹിക്കട്ടെ. നന്ദി''.\nകോവിഡ് ബാധിച്ച് ചികിത്സയിൽ കഴിയുന്ന നടി ബീന ആന്റണി ഗുരുതരാവസ്ഥ തരണം ചെയ്യുന്നുവെന്ന് ഭർത്താവും നടനുമായ മനോജ് കുമാർ ആണ് നേരത്തെ യൂട്യൂബ് ചാനലിലൂടെ വെളിപ്പെടുത്തിയത്. മകനെ ഒന്നും അറിയിച്ചിരുന്നില്ലെന്നു ആരും കാണാതെ താൻ കരയുകയായിരുന്നുവെന്നും ദൈവം മാത്രമായിരുന്നു ശക്തിയെന്നും മനോജ് പറഞ്ഞിരുന്നു.\nBeena AntonyBeena antony ActressBeena antony Covid 19


താൻ ജനം ടിവിയിൽ നിന്ന് മാറി നിൽക്കുന്നതായി അനിൽ നമ്പ്യാർ – NavaKerala News\nHome/Kerala News/താൻ ജനം ടിവിയിൽ നിന്ന് മാറി നിൽക്കുന്നതായി അനിൽ നമ്പ്യാർ\nസ്വര്‍ണ്ണക്കള്ളക്കടത്ത് കേസിലെ മുഖ്യ പ്രതി സ്വപ്നസുരേഷുമായുള്ള ബന്ധത്തെ തുടർന്ന് കസ്റ്റംസ് ചോദ്യം ചെയ്യാൻ വിളിപ്പിച്ച സാഹചര്യത്തിൽ താൻ ജനം ടിവിയിൽ നിന്ന് മാറി നിൽക്കുന്നതായി അനിൽ നമ്പ്യാറിന്റെ ഫേസ് ബുക്ക് പോസ്റ്റ്. ജനം ടി.വി കോര്‍ഡിനേറ്റിംഗ് എഡിറ്റര് അനില് നമ്പ്യാരെ കസ്റ്റംസ് ചോദ്യം ചെയ്ത ശേഷം വിട്ടയക്കുകയായിരുന്നു. മൊഴി വിശദമായി പരിശോധിച്ച ശേഷം വീണ്ടും ചോദ്യം ചെയ്യാന് വിളിക്കുമെന്നും കസ്റ്റംസ് വ്യക്തമാക്കിയിരുന്നു. കസ്റ്റംസ് ചോദ്യം ചെയ്യാൻ വിളിപ്പിച്ച സാഹചര്യത്തിൽ താൻ ജനം ടിവിയിൽ നിന്ന് മാറി നിൽക്കുന്നതായി അനിൽ നമ്പ്യാർ ഫേസ്‌ബുക്ക് പോസ്റ്റിലൂടെ അറിയിക്കുകയായിരുന്നു.\nഫേസ്‌ബുക്ക് പോസ്റ്റിന്റെ പൂർണ രൂപം ഇങ്ങനെ.\nകഴിഞ്ഞ കുറെ മണിക്കൂറുകളായി വെറുമൊരു കാഴ്ചക്കാരനായിരിക്കുക യായിരുന്നു ഞാൻ. ഓണം ഷൂട്ടിംഗിൻ്റെ തിരക്കുമായി ബന്ധപ്പെട്ട് കൊച്ചിയിലായതിനാലാണ് ഈ കുറിപ്പ് വൈകിയത്. സഹപ്രവർത്തകരുടെ കൂരമ്പുകളേറ്റ് എൻ്റെപ്രതികരണശേഷിക്കോ പ്രജ്ഞക്കോ എന്തെങ്കിലും ചെറിയൊരു പോറൽ പോലും\nഅനിൽ നമ്പ്യാർ ഫേസ്‌ബുക്ക് പോസ്റ്റിൽ പറഞ്ഞിരിക്കുന്നു.\nകോവിഡ് കാലത്തും റാങ്കിന്റെ പൊൻ തിളക്കവുമായ് ഷഹനാസ്.


പ്രാര്‍ഥനയ്ക്ക് അത്ര അത്യാവശ്യമുള്ളവര്‍ക്ക് വീട്ടിലിരുന്നും ആവാമല്ലോ; ആരാധനാലയങ്ങൾ തുറക്കരുതെന്ന് ഡോ. നെല്‍സണ് ജോസഫ് – East Coast Daily Malayalam\nJun 2, 2020, 11:14 am IST\nആരാധനാലയങ്ങള് തുറക്കണമെന്ന ആവശ്യത്തിനെതിരെ പ്രതികരണവുമായി ഡോ. നെല്‍സണ് ജോസഫ്. ഈ സാഹചര്യത്തില് ഒരിക്കലും ആരാധനാലയങ്ങള് തുറക്കരുതെന്നും അതിന്റെ കാരണങ്ങളും അദ്ദേഹം ഫേസ്ബുക്ക് പോസ്റ്റിലൂടെ പറയുന്നുണ്ട്. ഈ അവസരത്തില് തുറക്കണോ വേണ്ടയോ എന്ന ചോദ്യത്തിന്റെ ഉത്തരം വളരെ ലളിതമാണ്. തുറക്കേണ്ട എന്ന് തന്നെ. ഒന്നിലധികം കാരണങ്ങൾ ഇതിന് പിന്നിലുണ്ടെന്നും അദ്ദേഹം കൂട്ടിച്ചേർക്കുന്നു.\nRead also: ഇന്ത്യയിൽ കോവിഡ് രോഗമുക്തി നേടിയവരുടെ എണ്ണം ഒരു ലക്ഷത്തിലേക്ക് അടുക്കുന്നു\nഅത് രണ്ടും ആദ്യമേ പറയുന്നതിനു കാരണമുണ്ട്\nയുക്തിവാദികളോ ഇടതുപക്ഷക്കാരോ പറഞ്ഞാല് ഒരുപക്ഷേ പറയുന്ന അഭിപ്രായത്തിന്റെ മെറിറ്റ് നോക്കാതെ രാഷ്ട്രീയവും മതവും വച്ച് വിധി പറയാന് സാദ്ധ്യതയുള്ള ഒരു വിഷയം പറയണം എന്നുള്ളതുകൊണ്ടുതന്നെ.\nഊഹിച്ചത് ശരിയാണ്. ആരാധനാലയങ്ങള് തുറക്കുന്നതിനെക്കുറിച്ച് തന്നെയാണ്. ഈ അവസരത്തില് തുറക്കണോ വേണ്ടയോ എന്ന ചോദ്യത്തിന്റെ ഉത്തരം വളരെ ലളിതമാണ്. തുറക്കേണ്ട എന്ന് തന്നെ.\n1. ഈ സമയത്ത് നമ്മുടെ രാജ്യത്ത് നിലവിലുള്ള കേസുകളുടെ എണ്ണം നോക്കാം. ഈ കുറിപ്പ് എഴുതുന്ന നിമിഷം 1.9 ലക്ഷം കേസുകളിലധികമുണ്ട്. ഒന്നര ലക്ഷം എത്തിയത് മെയ് 26 നായിരുന്നു എന്നുകൂടി ഓര്‍മ വേണം.\nരാജ്യത്തെ കേസുകളുടെ എണ്ണം അതിവേഗം വര്‍ദ്ധിക്കുകയാണ്. എന്തുകൊണ്ട് സംസ്ഥാനത്തിന്റെ എണ്ണം നോക്കാതെ രാജ്യത്തെ കേസുകള് നോക്കി?\nഉത്തരം നിയന്ത്രണങ്ങള് നീക്കം ചെയ്യുമ്ബോള് നിലവിലുള്ളത്ര സ്ട്രിക്റ്റായി നിരീക്ഷണം നടക്കാനുള്ള ബുദ്ധിമുട്ട് എന്ന സാദ്ധ്യത കൂടി എടുത്താണ്.\n2. അത്രയും കേസുകള് ഇല്ലാതെയിരുന്ന ഒരു സാഹചര്യമുണ്ടായിരുന്നു.. ഇവിടെയല്ല, അങ്ങ് സൗത്ത് കൊറിയയില്.\nകേസുകള് ആകെ മൂവായിരമോ നാലായിരമോ ഉണ്ടായിരുന്ന സമയത്ത് അതിലെ 60% ആളുകളും അവിടത്തെ ഒരു ആരാധനാലയത്തിലെ ചടങ്ങില് സംബന്ധിച്ചവരായിരുന്നു എന്ന വാര്‍ത്ത വന്നിരുന്നു.\nഅതെത്തുടര്‍ന്ന് അവിടത്തെ പാസ്റ്റര് രാജ്യത്തോട് പരസ്യമായി മാപ്പ് പറഞ്ഞ സംഭവവും വാര്‍ത്തകളിലൂടി അറിഞ്ഞതാണ്.\n3. ഇനി, ജര്‍മനിയിലെ ഫ്രാങ്ക്ഫര്‍ട്ടില് പള്ളികള് തുറന്നിരുന്നു ഇക്കഴിഞ്ഞ മാസം.\nഅതെത്തുടര്‍ന്ന് അവിടെ ഒരു പള്ളിയിലെ പ്രാര്‍ഥനയില് സംബന്ധിച്ചവരില് 107 പേരോളം പോസിറ്റീവായതായും വാര്‍ത്ത വന്നിരുന്നു.\nഅങ്ങനെയുള്ള സംഭവങ്ങള് ഇവിടെ ആവര്‍ത്തിച്ച് സ്ഥിതി നിയന്ത്രണാതീതമായാല് നമ്മുടെ ആരോഗ്യരംഗം ഒരുപക്ഷേ താങ്ങിയെന്ന് വരില്ല.\nആരോഗ്യപ്രവര്‍ത്തകര്‍ക്ക് ബുദ്ധിമുട്ടാവുന്ന കാര്യമല്ല, സമൂഹവ്യാപനമുണ്ടായാല് എന്തുണ്ടാവുമെന്നാണ് ആലോചിച്ചത്\n4. കേരളത്തില് കേസുകള് ഇത്ര കുറവായിരിക്കാന് കാരണം ഒരു വ്യക്തിക്ക് രോഗം വന്നാല് അയാളുമായി സമ്ബര്‍ക്കത്തില് വരാനിടയുള്ള എല്ലാവരെയും ട്രേസ് ചെയ്ത്, ഐസൊലേറ്റ് ചെയ്ത് അവരില് നിന്ന് മറ്റുള്ളവരിലേക്ക് പകരാനുള്ള സാദ്ധ്യത പൂര്‍ണമായും ഒഴിവാക്കാന് ശ്രമിച്ചതുകൊണ്ടുകൂടിയാണ്.\nആരാധനാലയങ്ങള് തുറന്നാല് എത്രയധികം പേര് എത്ര പേരുമായി സമ്ബര്‍ക്കത്തില് വരാനുള്ള സാഹചര്യമുണ്ടെന്ന് ഒന്ന് ആലോചിച്ചാല് മതി.\nആരാധനാലയങ്ങളില് സാമൂഹ്യ അകലം പാലിക്കുന്നതും അത് ഉറപ്പ് വരുത്തുന്നതും എത്രത്തോളം പ്രായോഗികമാവുമെന്ന് നല്ല സംശയമുണ്ട്.\n5. ആരാധനാലയങ്ങള് അവശ്യ സേവനമാണെന്ന് കടുത്ത വിശ്വാസികള് പോലും വാദിക്കുമോയെന്ന് സംശയമാണ്. പ്രാര്‍ഥനയ്ക്ക് അത്ര അത്യാവശ്യമുള്ളവര്‍ക്ക് വീട്ടിലിരുന്നും ആവാമല്ലോ.\n6. ആരോഗ്യമുള്ളവരെ ആരാധനാലയങ്ങളില് പോവാന് അനുവദിച്ചുകൂടേ എന്നും ചോദിക്കാം. പക്ഷേ അവര് തിരികെ വീട്ടില് വന്ന് കുഞ്ഞുങ്ങളുമായും പ്രായം ചെന്നവരുമായും രോഗികളുമായും ഇടപെടില്ല എന്നത് എങ്ങനെ ഉറപ്പാക്കും? അതും പ്രായോഗികമാവണമെന്നില്ല.\n7. പ്രതിപക്ഷ നേതാവിന്റെയും മറ്റ് രാഷ്ട്രീയനേതാക്കളുടെയും പ്രസ്താവനകള് കണ്ടിരുന്നു. അവര് പറഞ്ഞാലൊന്നും കൊറോണ വൈറസ് പള്ളിയിലും അമ്ബലത്തിലും കയറാതിരിക്കുമെന്ന് തോന്നുന്നില്ല.\nആരാധനാലയങ്ങള് തുറക്കേണ്ടത് ഈ ഘട്ടത്തില് യാതൊരു രീതിയിലും അത്യാവശ്യമുള്ള ഒന്നാണെന്ന് കരുതാന് കഴിയില്ല.\nഇനി ബൈബിളിലെ കാര്യം തന്നെ കേട്ടാലേ മതിയാവൂ എന്നുണ്ടെങ്കില് അവിടെത്തന്നെ പറഞ്ഞിരിക്കുന്നത് ‘ സാബത്ത് മനുഷ്യനു വേണ്ടിയാണ്, മനുഷ്യന് സാബത്തിനു വേണ്ടിയല്ല ‘ എന്നാണ്.\nഞാന് അതിനെ മനസിലാക്കിയെടുക്കുന്നത് ഇങ്ങനെയാണ്..\nആചാരങ്ങളും അനുഷ്ഠാനങ്ങളും പാലിക്കണം എന്ന് നിര്‍ബന്ധം പിടിച്ച് സ്വന്തം ജീവനും മറ്റുള്ളവരുടെ ജീവനും അപകടത്തിലാക്കാന് ഞാന് ആരോടും പറഞ്ഞിട്ടില്ലെടാ ഉവ്വേ എന്ന്.\nഅതുകൊണ്ട്, തല്‍ക്കാലം വീട്ടിലിരുന്ന് പ്രാര്‍ഥിക്കൂ..\nതൂണിലും തുരുമ്ബിലുമുള്ള ദൈവം കേട്ടോളും.\n(ഡാനുവിന്റെ മാമ്മോദീസയുടെ അന്നത്തെ ഫോട്ടോയെക്കാള് അനുയോജ്യമായ ഒരു ഫോട്ടോ ഇതിനു പറ്റിയതുണ്ടെന്ന് തോന്നിയില്ല)\nPS : ആരാധനാലയങ്ങളുമായി ബന്ധപ്പെട്ട് ജോലികള് ചെയ്ത് കഴിയുന്ന ഒട്ടേറെപ്പേരെക്കുറിച്ച് കമന്റില് സൂചിപ്പിക്കുകയുണ്ടായി. എല്ലാ മേഖലകളിലും തൊഴില് നഷ്ടം ഉണ്ടായിട്ടുണ്ട്. ആരാധനാലയങ്ങളോട് അടുത്തുളളവര്‍ക്ക് മാത്രമല്ല.\nഅവര്‍ക്ക് താല്‍ക്കാലിക സഹായം നല്‍കുവാനോ മറ്റ് മേഖലകളിലുള്ളവരെ പുനരധിവസിപ്പിക്കുന്ന മാതൃകകളിലോ സഹായം നല്‍കുവാന് ബന്ധപ്പെട്ട വകുപ്പുകളോ അധികാരികളോ ആണ് ശ്രദ്ധിക്കേണ്ടത്.\nNelson Joseph COVID19 Lockdown


യാത്രക്കിടയിൽ എയർ ഇന്ത്യ വിമാനത്തിൽ ശക്തമായ കുലുക്കം; മൂന്ന് പേർക്ക് പരുക്ക് | Malayalam UK\nയാത്രക്കിടയിൽ എയർ ഇന്ത്യ വിമാനത്തിൽ ശക്തമായ കുലുക്കം; മൂന്ന് പേർക്ക് പരുക്ക്\nApril 22 08:51 2018 by News Desk 6\tPrint This Article\nഅമൃത്‌സറില് നിന്ന് ഡല്‍ഹിയിലേക്ക് പോയ ബോയിംഗ് 787 ഡ്രീംലൈനര് വിമാനം പറക്കുന്നതിനിടെ അപകടത്തില്‍പ്പെട്ടു. പറന്നുകൊണ്ടിരിക്കെ ഉണ്ടായ ശക്തമായ കുലുക്കത്തെ തുടര്‍ന്ന് മൂന്ന് യാത്രക്കാര്‍ക്ക് പരുക്കേറ്റു. തലമുകളില് ചെന്ന് ഇടിക്കുകയും വിമാനത്തിന്റെ വിന്‍ഡോപാനല് തകര്‍ന്നുവീണുമാണ് പരിക്കേറ്റത്. സീറ്റ്‌ബെല്‍റ്റ് ധരിക്കാതെ ഇരുന്ന യാത്രക്കാര്‍ക്കാണ് പരിക്കേറ്റത്.


തലയില് മുണ്ടിട്ട് നടക്കുന്നത് ആരാണെന്ന് നാളെ അറിയാമെന്ന് ഉമ്മന് ചാണ്ടി - ഇ വാർത്ത | evartha\nതലയില് മുണ്ടിട്ട് നടക്കുന്നത് ആരാണെന്ന് നാളെ അറിയാമെന്ന് ഉമ്മന് ചാണ്ടി\nസോളാര് കേസില് തെറ്റ് ചെയ്യാത്തതിനാല് ഒരു ആശങ്കയും ഇല്ലെന്ന് മുന് മുഖ്യമന്ത്രി ഉമ്മന് ചാണ്ടി. തലയില് മുണ്ടിട്ട് നടക്കുന്നത് ആരാണെന്ന് നാളെ അറിയാന് സാധിക്കുമെന്നും അദ്ദേഹം വ്യക്തമാക്കി. റിപ്പോര്‍ട്ട് പുറത്തുവരുമ്പോള് യുഡിഎഫ് നേതാക്കള് തലയില് മുണ്ടിട്ട് നടക്കേണ്ടി വരുമെന്ന കോടിയേരിയുടെ പരാമര്‍ശം ചൂണ്ടിക്കാണിച്ചപ്പോഴായിരുന്നു ഉമ്മന് ചാണ്ടിയുടെ പ്രതികരണം.\nഈ കേസുമായി ബന്ധപ്പെട്ട് യാതൊരു ആശങ്കയും ഇല്ലാത്തതിനാല് യു.ഡി.എഫിന്റെ ഭാഗത്ത് നിന്നും പക്വമായ മറുപടിയാണ് ലഭിച്ചിട്ടുള്ളത്. നിയമത്തിന്റെ മുന്നില് മാത്രമല്ല, ജനങ്ങളുടെ മുന്നിലും തെറ്റ് ചെയ്തിട്ടില്ലെന്ന് തെളിയിക്കുമെന്ന് ഉമ്മന് ചാണ്ടി വ്യക്തമാക്കി.\nഏത് അന്വേഷണത്തെയും ഭയപ്പെടുന്നില്ല. കാരണം തെറ്റ് ചെയ്തങ്കിലല്ലേ ഭയപ്പെടേണ്ട കാര്യമുള്ളൂ എന്നും അദ്ദേഹം ചോദിച്ചു. കോഴിക്കോട്ട് മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം.